## Nacionalna strategija izjednačavanja mogućnosti za osobe s invaliditetom od 2007. do 2015. godine

### NN 63/2007 (18.6.2007.), Nacionalna strategija izjednačavanja mogućnosti za osobe s invaliditetom od 2007. do 2015. godine

# VLADA REPUBLIKE HRVATSKE

**1962**

Na temelju članka 30. stavka 3. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), Vlada Republike
Hrvatske je na sjednici održanoj 5. lipnja 2007. godine donijela

## ZAKLJUČAK

1. Donosi se Nacionalna strategija izjednačavanja mogućnosti za osobe s
invaliditetom od 2007. do 2015. godine, u tekstu koji je sastavni dio ovog
Zaključka.
2. Ovaj Zaključak i Nacionalna strategija izjednačavanja mogućnosti za osobe s
invaliditetom od 2007. do 2015. godine, objavit će se u »Narodnim novinama«.

Klasa: 562-01/07-01/02
Urbroj: 5030108-07-1
Zagreb, 5. lipnja 2007.

Predsjednik
**dr. sc. Ivo Sanader**, v. r.

### NACIONALNA STRATEGIJA IZJEDNAČAVANJA MOGUĆNOSTI ZA OSOBE S INVALIDITETOMOD 2007. DO 2015. GODINE

1. UVOD

**1.1. OPĆENITO**

Temeljno opredjeljenje Republike Hrvatske za provođenjem aktivne politike
ljudskih prava proizlazi iz usvajanja ključnih međunarodnih dokumenata, kao i
suvremenih standarda na ovom području, te se odražava u njihovoj ugradnji u
nacionalni zakonodavni okvir i provedbi u praksi. Pri tome je posebice potrebno
skrbiti o zaštiti ranjivih društvenih skupina, kao što su osobe s invaliditetom
te djeca s teškoćama u razvoju.
Nastavno na postojeće zakonodavstvo, kao i na dosadašnju provedbu i rezultate
Nacionalne strategije jedinstvene politike za osobe s invaliditetom od 2003. –
2006., Vlada Republike Hrvatske donosi novi dokument Nacionalnu strategiju
izjednačavanja mogućnosti za osobe s invaliditetom od 2007. do 2015. godine
(dalje: Nacionalna strategija) s ciljem napretka te daljnjeg snaženja zaštite
prava osoba s invaliditetom i djece s teškoćama u razvoju. Stvaranje
sveobuhvatnoga domaćega pravnog okvira pretpostavlja i kontinuirano praćenje
razvoja međunarodnih standarda, kako bi se osobama s invaliditetom osigurala
najviša razina suvremene zaštite, pristupačnost svim pravima i njihovo
ostvarivanje bez diskriminacije. Zadaća je Nacionalne strategije uskladiti sve
politike djelovanja na području zaštite osoba s invaliditetom s dostignutim
standardima na globalnoj razini, ali i svim trendovima koji imaju za cilj
nastojanje da sva područja života i djelovanja budu otvorena i pristupačna
osobama s invaliditetom.
U Republici Hrvatskoj se politika prema osobama s invaliditetom stoga zasniva na
suvremenim međunarodnim standardima, koji uključuju i temeljna načela ljudskih
prava kao što je načelo nediskriminacije, te načelo međuzavisnosti i
nedjeljivosti svih ljudskih prava, a što čini nužnim ostvarivanje pristupačnosti
svih građanskih i političkih, kao i socijalnih, kulturnih i gospodarskih prava
osobama s invaliditetom.
Pri tome, suradnja s udrugama osoba s invaliditetom kao dio partnerskog odnosa
Vlade Republike Hrvatske i civilnog društva, pridonosi integraciji osoba s
invaliditetom u tokove društva.

1.2. MEĐUNARODNI OKVIR

Međunarodni pravni instrumenti koje je Republika Hrvatska ratificirala1 čine dio
unutarnjega pravnog poretka Republike Hrvatske i po pravnoj su snazi iznad
zakona. Hrvatski sudovi također izravno primjenjuju međunarodne ugovore i to
sudeći temeljem Ustava i zakona, ali i međunarodnih ugovora kojih je Republika
Hrvatska stranka i koji su dio domaćega pravnog sustava2. Slijedom ovakvoga
suvremenoga ustavnog određenja, a uz sveobuhvatno uvažavanje i promicanje
temeljnog načela na ovom području – načela nediskriminacije, Republika Hrvatska
ima široku osnovu za usklađivanje svojeg zakonodavstva na području zaštite prava
osoba s invaliditetom, kao i za njegov daljnji razvoj, a posebice kada se radi o
konkretnoj primjeni u sudskoj praksi.
Republika Hrvatska već je svojim dosadašnjim praćenjem, odnosno usvajanjem
međunarodne regulative pokazala pripadnost krugu demokratskih zemalja koje
uvažavaju načela demokracije, pravne države i vladavine prava, te poštivanja
ljudskih prava. Vezano uz područje od posebnog interesa za osobe s
invaliditetom, Republika Hrvatska je u svoj pravni sustav ugradila načela Opće
deklaracije o ljudskim pravima, te je postala stranka: Međunarodnog pakta o
građanskim i političkim pravima, Međunarodnog pakta o ekonomskim, socijalnim i
kulturnim pravima, Konvencije o uklanjanju svih oblika rasne diskriminacije,
Konvencije o uklanjanju svih oblika diskriminacije žena, Konvencije protiv
mučenja i drugih oblika okrutnog, nečovječnog ili ponižavajućeg postupanja ili
kažnjavanja, Konvencije o pravima djeteta, kao i njihovih dodatnih protokola.

*1.2.1.Ujedinjeni narodi*

Konvencija o pravima osoba s invaliditetom Ujedinjenih naroda3 rezultat je
kontinuiranog i učinkovitog djelovanja osoba s invaliditetom u svojim sredinama,
ali i njihove aktivnosti na globalnoj razini, posebice u svrhu prepoznavanja i
izjednačavanja potreba ove vrlo široko zastupljene skupine u društvu. U tom
svjetlu posebno je značajan međunarodni skup osoba s invaliditetom u Japanu, na
kojem je 2002., u prisutnosti izaslanstava iz 109 država, donesena Deklaracija
iz Sappora kojom se bezrezervno tražilo donošenje Konvencije Ujedinjenih naroda,
kao i aktivno sudjelovanje osoba s invaliditetom u njezinoj izradi.
Svrha Konvencije o pravima osoba s invaliditetom sadržana je u njezinom 1.
članku koji ju definira kao »unapređivanje, zaštitu i osiguranje punog i
ravnopravnog uživanja ljudskih prava i temeljnih sloboda osoba s invaliditetom i
unapređenje njihovog urođenog dostojanstva«. Tematska područja Konvencije
ogledaju se u općim načelima, kao što su: nediskriminacija, sudjelovanje i
uključivanje u društvo, poštivanje razlika, jednake mogućnosti, pristupačnost,
jed­nakost između muškaraca i žena, te poštivanje djece s teškoćama u razvoju.
Uz Konvenciju je usvojen i Fakultativni protokol kojim se uspostavlja sustav
pojedinačnih pritužbi za osobe kojima su od strane država stranaka povrijeđena
prava po Konvenciji.
Republika Hrvatska je, nastavno na već iskazanu podršku pregovaračkom procesu,
kao i izradi samog teksta Konvencije4, među prvih dvadeset država pristupila i
njenom potpisivanju dana 30. ožujka 2007. godine. Stoga sadašnji zakonski okvir
i potpora, koju Konvencija uživa među osobama s invaliditetom, predstavljaju
dodatni poticaj i obvezu hrvatske Vlade da Konvenciju učini dijelom
zakonodavstva i svakidašnjom praksom, ali i potrebu da ona zaživi u svijesti
pojedinca kao opće dobro.

*1.2.2. Vijeće Europe*

Ključni dokument koji usmjerava djelovanje europskih država na ovom području u
sljedećih deset godina je Akcijski plan Vijeća Europe za promicanje prava i
potpunog sudjelovanja u društvu osoba s invaliditetom: poboljšanje kvalitete
života osoba s invaliditetom u Europi 2006. – 20155. On sadrži smjernice za
unapređenje svih temeljnih područja djelovanja od interesa za osobe s
invaliditetom, a na načelima nediskriminacije, jednakih mogućnosti, te
uključivanja osoba s invaliditetom u društvene procese i procese odlučivanja.
Republika Hrvatska je odlučna učiniti ove smjernice dijelom Nacionalne
strategije i na taj način pridonijeti integraciji europskih standarda u svoje
zakonodavstvo i praksu.
Republika Hrvatska je ratificirala Konvenciju za zaštitu ljudskih prava i
temeljnih sloboda Vijeća Europe6 i sve dosadašnje protokole – instrumente kojima
se jamče građanska i politička prava pojedincima, kojima je također utemeljen
Europski sud za ljudska prava kao mehanizam njihove zaštite. Konvencijom se
zabranjuje diskriminacija7 po bilo kojoj osnovi, a što se odnosi i na osobe s
invaliditetom.
Posebice je važan Protokol br. 12 uz Konvenciju8, kojeg je Republika Hrvatska
stranka, a koji sadrži odredbu o općoj zabrani diskriminacije i također
omogućuje osobama s invaliditetom u zemljama strankama rješavanje sporova pri
Europskom sudu za ljudska prava.
Republika Hrvatska je stranka i Europske socijalne povelje9, koja člankom 15.
propisuje kako svaka osoba s invaliditetom ima pravo na profesionalnu izobrazbu,
kao i na socijalnu i profesionalnu rehabilitaciju, neovisno o podrijetlu i
naravi svojeg invaliditeta, uz istovremeno obvezivanje država stranaka na
poduzimanje odgovarajućih mjera u cilju ostvarenja navedenih prava.

*1.2.3. Europska unija*

Republika Hrvatska kao kandidatkinja za članstvo u Europsku uniju ima obvezu
prilagoditi svoje zakonodavstvo acquisu communautaireu, pravnoj stečevini
Europske unije, a koje se odnosi i na područje vezano uz osobe s invaliditetom,
posebice na zabranu njihove diskriminacije po bilo kojoj osnovi.
Članak 1. Ugovora iz Amsterdama10 uvodi poštivanje ljudskih prava i temeljnih
sloboda kao jedno od zajedničkih načela na kojima počiva ustrojstvo Europske
unije, dok se člankom 2. st. 5. omogućava poduzimanje mjera od strane Europske
unije u cilju suzbijanja diskriminacije s različitih osnova, gdje se konkretno
navodi i invaliditet.
Povelja o temeljnim pravima Europske unije11 predstavlja dokument Europske unije
u kojem se na jednom mjestu jamče politička i građanska prava. Iako ona do
proglašenja Ustava Europske unije neće imati pravno obvezujući učinak, njezina
je snaga u načelima koja proklamira, a podržavaju ih svi demokratski sustavi
europskih država. Poveljom se štiti dostojanstvo čovjeka, zabranjuje
diskriminacija i to konkretnim navođenjem invaliditeta12, te traži uključivanje
osoba s invaliditetom u život zajednice13.
U cilju snaženja djelovanja na području od interesa za osobe s invaliditetom,
tijekom Europske godine osoba s invaliditetom (2003.) na Europskom kongresu
osoba s invaliditetom 2002. donesena je Madridska deklaracija kojom se
proklamira prava osoba s invaliditetom kao punopravnih, integriranih i
nediskriminiranih građana s ravnopravnim pristupom svim društvenim bogatstvima.
Ostali brojni pravni izvori Europske unije koji pridonose daljnjem usklađivanju
nacionalnog zakonodavstva na području od posebnog interesa za osobe s
invaliditetom su:
– Preporuka Vijeća od 4. lipnja 1998. o parkirnoj kartici za sobe s
invaliditetom 98/379/EZ;
– Rezolucija Vijeća od 17. lipnja 1999. o jednakim mogućnostima zapošljavanja za
osobe s invaliditetom 31999Y0702(01);
– Rezolucija Vijeća od 15. srpnja 2003. o promicanju zapošljavanja i socijalnoj
integraciji osoba s invaliditetom 32003G0724(01);
– Rezolucija Vijeća od 6. veljače 2003. – Mogućnost pristupa kojom se poboljšava
uključivanje osoba s invaliditetom u društvo temeljeno na znanju
320003G0218(03);
– Rezolucija Vijeća od 5. svibnja 2003. o jednakim mogućnostima obrazovanja i
izobrazbe za učenike i studente s invaliditetom 320030604(01);
– Rezolucija Vijeća od 6. svibnja 2003. o dostupnosti kulturne infrastrukture i
kulturnih aktivnosti osobama s invaliditetom.

**1.3. NACIONALNI OKVIR**

Ustav Republike Hrvatske14 predstavlja temeljni pravni okvir za uređivanje
odnosa na svim područjima koja se tiču ljudskih prava, kao i suzbijanja
diskriminacije. U članku 3. proklamirano je načelo jednakosti kao najviša
vrednota ustavnog poretka i temelj za tumačenje Ustava, a odredbom članka 14.
jamče se prava i slobode, neovisno o bilo kojoj osnovi diskriminacije. Sve
navedeno u potpunosti je primjenjivo i na područje osoba s invaliditetom, dok
konkretna odredba predstavlja najužu poveznicu ove kategorije s Ustavom u članku
57. koji jamči posebnu skrb države u zaštiti osoba s invaliditetom i pri njihovu
uključivanju u život. Prava djece s teškoćama u razvoju dodatno se štite člankom
63. kojim se uspostavlja njihovo pravo na posebnu njegu, obrazovanje i dobrobit.
Nadalje, uz brojne zakone kojima se konkretno, u cilju ostvarivanja posebne
zaštite, razrađuju ustavne odrednice, poticaj za daljnji napredak na području
zaštite osoba s invaliditetom daje Program Vlade Republike Hrvatske u mandatnom
razdoblju 2003. – 2007. Program je socijalno usmjeren i počiva na načelima
socijalne pravde i održive skrbi za sve, te na potrebi poštivanja dostojanstva i
ravnopravnosti, kao i ostvarivanja jednakih mogućnosti svih građana. Njime se
snaži položaj pojedinca u cilju ostvarenja njegova uspješnog osobnog razvoja i
položaja u društvu.
U cilju sveukupnog djelovanja na području promicanja i zaštite prava osoba s
invaliditetom, 1997. godine osnovano je Povjerenstvo Vlade Republike Hrvatske za
osobe s invaliditetom kao savjetodavno i stručno tijelo Vlade sa zadaćom
upućivanja prijedloga, mišljenja i stručnih obrazloženja u području stanja,
zaštite i rehabilitacije osoba s invaliditetom i njihovih obitelji, te
provođenja aktivnosti usmjerenih na njihovu dobrobit. Sastav Povjerenstva
odražava dijalog koji na ovom području Vlada Republike Hrvatske ostvaruje s
civilnim društvom, te je u Povjerenstvu, koje se sastoji od ukupno 21 člana, 11
predstavnika civilnog društva, od kojih su 6 osobe s invaliditetom, te 10
predstavnika državne uprave i znanstvenih institucija.
U 2001. godini donesen je i Zakon o Hrvatskom registru o osobama s
invaliditetom15 kojim se propisuje način prikupljanja, obrade i zaštite tajnosti
podataka osoba s invaliditetom, za čije je vođenje nadležan Hrvatski zavod za
javno zdravstvo.
Obilježavanje Europske godine osoba s invaliditetom u 2003. godini u Hrvatskoj
pridonijelo je pomaku koji je učinjen na području podizanja svijesti javnosti,
te se očekuje daljnje snaženje medijske kulture, posebice provedbom mjera ove
Nacionalne strategije.
Dana, 16. siječnja 2003. godine donesena je Nacionalna strategija jedinstvene
politike za osobe s invaliditetom 2003. – 2006., koja je predstavljala iskorak
prema sustavnoj politici na ovom području i u svoj sadržaj uključila Standardna
pravila o izjednačavanju mogućnosti za osobe s invaliditetom Ujedinjenih naroda.
Hrvatski sabor 1. travnja 2005. godine donio je Deklaraciju o pravima osoba s
invaliditetomna16 temelju najviših ustavnih načela Republike Hrvatske
potvrđujući pravo svih građana da ravnopravno sudjeluju u svim segmentima
društva i nesmetano raspolažu svojim zakonskim ustavnim pravima.
Praksa uvođenja međunarodnih standarda u nacionalne dokumente nastavlja se i
ovom Nacionalnom strategijom, koja se zasniva na Konvenciji o pravima osoba s
invaliditetom Ujedinjenih naroda i Akcijskom planu Vijeća Europe. Stoga se nova
Nacionalna strategija naslanja na već uspostavljene okvire, kao i iskustva u
provedbi prethodne Nacionalne strategije, ali uz traženje novih rješenja za
osiguravanje sveobuhvatnog pristupa u svim područjima od interesa za osobe s
invaliditetom, kao što su: obitelj, život u zajednici, odgoj i obrazovanje,
zdravstvena zaštita, socijalna skrb i mirovinsko osiguranje, stanovanje,
mobilnost i pristupačnost, profesionalna rehabilitacija, zapošljavanje i rad,
pravna zaštita i zaštita od nasilja i zlostavljanja, informiranje, komunikacija
i podizanje razine svijesti, sudjelovanje u kulturnom životu, sudjelovanje u
političkom i javnom životu, istraživanje i razvoj, rekreacija, razonoda i šport,
udruge osoba s invaliditetom u civilnom društvu, te međunarodna suradnja.
Poboljšanje mobilnosti osoba s invaliditetom u zračnom prometu temeljeno je na
Multilateralnom sporazumu Europske zajedničke zrakoplovne oblasti (ECAA) –ECAC
Dokumentu 30, I dio i EC Uredbi 1107/2006 o pravima putnika sa smanjenom
pokretljivošću.
Cilj Nacionalne strategije je učiniti hrvatsko društvo što osjetljivijim i
prilagođenijim za nužne promjene u korist izjednačavanja mogućnosti osoba s
invaliditetom, odnosno stvoriti uvjete za njihovo aktivno uključivanje i
ravnopravno sudjelovanje u društvu, poštivanje urođenog dostojanstva i
uvažavanje posebnih interesa, te sprečavanje bilo kakve diskriminacije i
snaženje svih oblika društvene solidarnosti.

2. PODRUČJA DJELOVANJA

**2.1. OBITELJ**
UVOD

Uvažavajući obitelj kao najvišu društvenu vrijednost, Vlada Republike Hrvatske
je svojim programskim djelovanjem i osnivanjem ministarstva nadležnog za obitelj
učinila značajne pomake u stvaranju institucijskih i drugih pretpostavki za
uspješno suočavanje s obiteljskim i profesionalnim izazovima današnjih obitelji.
Uloga države je poticanje punog sudjelovanja osoba s invaliditetom u obiteljskom
životu, promicanje njihovih prava na osobni integritet i kontinuirano
poboljšanje zakonodavstva u svrhu sprečavanja diskriminiranja djece s teškoćama
u razvoju i odraslih osoba s invaliditetom. S ciljem sveobuhvatne skrbi o ovoj
populaciji, a slijedom želje za ugradnjom prava djece s teškoćama u razvoju i
odraslih osoba s invaliditetom u opće zakonodavstvo Republike Hrvatske, Vlada
Republike Hrvatske je donijela niz dokumenata nacionalne razine u koje su u
potpunosti uključena i ova prava. To su: Nacionalna populacijska politika17,
Nacionalna politika za promicanje ravnopravnosti spolova18, Nacionalni plan
aktivnosti za prava i interese djece od 2006. do 2012. godine19, Nacionalna
strategija zaštite od nasilja u obitelji, za razdoblje od 2005. do 2007.
godine20 i Protokol o postupanju u slučaju nasilja u obitelji.21
U politici prema osobama s invaliditetom težište se stavlja na aktivni pristup,
što podrazumijeva nastojanje da osobe s invaliditetom, u mjeri i uvijek kad je
to moguće, same kontroliraju uvjete vlastita života, podrazumijevajući i akcije
vezane uz njihovu rehabilitaciju. U ostvarenju takve politike inzistira se na
razvoju službi bliskih korisnicima, tj. osobama s invaliditetom, koje će
promicati njihovu autonomiju. Naglasak je na profesionalnom i socijalnom vred­novanju,
odnosno na sposobnostima, a ne na ograničenjima osoba s invaliditetom. Drugim
riječima, na djelu je rehabilitacijsko-integracijski model u pristupu osobama
s invaliditetom, dok je, po svojoj naravi pasivna, supsidijarna kompenzacija, u
drugom planu.
Dugoročni uspjeh postiže se zajedničkim učinkovitim partnerstvom državnog i
civilnog sektora, te samih osoba s invaliditetom i njihovih obitelji.
Svaka obitelj tijekom svojega postojanja doživljava niz promjena, no one su
specifične kod obitelji osoba s invaliditetom. Jedna od najvećih promjena za
obitelj je suočavanje s djetetovom dijagnozom i dijagnozom odraslog člana
obitelji.
Podizanje djeteta s teškoćama u razvoju zahtijeva dodatne napore obitelji. Zbog
specifičnih potreba djeteta s teškoćama u razvoju, a i potreba druge djece u
obitelji, roditeljima je nužna pomoć i podrška stručnjaka i poseban doprinos
svakog člana obitelji.
Ministarstvo obitelji, branitelja i međugeneracijske solidarnosti, u želji
pružanja podrške na samom početku suočavanja s problemima koji se pojavljuju u
obiteljima djece s teškoćama u razvoju i odraslih osoba s invaliditetom, osniva
na području Republike Hrvatske Savjetovališta za djecu, mlade, brak i obitelj u
kojima organizira programe savjetovališta za roditelje djece s teškoćama, djecu
i odrasle osobe s invaliditetom. Ova savjetovališta prerastaju u Obiteljske
centre u kojima će svaka obitelj moći potražiti i dobiti pomoć kakva joj je u
određenom razdoblju života potrebna.
Kako bi se u potpunosti zadovoljile potrebe obitelji osoba s invaliditetom pri
uspostavi ravnoteže obiteljskih i profesionalnih obveza te organiziranim
aktivnostima djece u slobodnom vremenu, naglašena je potreba za jačanjem razvoja
izvaninstitucijskih oblika skrbi, posebno u manjim gradovima i seoskim
sredinama. Jedino na taj način moguće je spriječiti institucionalizaciju djece s
teškoćama u razvoju i odraslih osoba s invaliditetom, te osigurati kvalitetan
život u obitelji.
U znanosti, do sada provedena istraživanja o roditeljstvu, obiteljskom odgoju,
stavovima roditelja prema djeci, odgoju i obrazovanju u školi, te obrazovanju za
roditeljstvo, upućuju na potrebu razvoja i primjene empirijski zasnovanih i
vremenu prilagođenih pristupa obitelji i njezinoj ulozi u podizanju i odgoju
djece, posebno djece s teškoćama u razvoju.
Projekt »Razvojni integracijski programi za ranu intervenciju i provedba pilot
projekta rane intervencije u obitelji«, kojemu financijsku potporu pruža
Ministarstvo obitelji, branitelja i međugeneracijske solidarnosti, u okviru
kojega je provedeno istraživanje angažiranosti roditelja, ukazalo je na
preopterećenost roditelja, posebno majki, svakodnevnim aktivnostima vezanim uz
djecu s teškoćama u razvoju, iz kojih proizlazi potreba suradnje svih stručnjaka
i obitelji kako bi se odredio najbolji sustav svakodnevne brige za dijete, tj.
sustav koji najbolje odgovara određenoj obitelji. Nadalje, prilikom provođenja i
evaluacije razvojnoga integracijskog programa, utvrđena je potreba
identificiranja svih posebnosti djeteta, ali istovremeno i korištenja svih
raspoloživih potencijala, kako samoga djeteta, tako i ostalih članova obitelji.
Utvrđena je i neophodnost pružanja kontinuirane podrške obitelji izravnom
stručnom podrškom u obitelji i uključivanjem članova obitelji u savjetovališta,
te potreba edukacije roditelja i stručnjaka koji rade s djecom s neurorazvojnim
smetnjama.
S ciljem ostvarenja jedinstvenog pristupa, koji objedinjava različite aspekte
informiranja, savjetovanja, dijagnostike, edukacije, psiho-edukacije i terapije
djece koja skrbe za roditelje s invaliditetom, Ministarstvo obitelji, branitelja
i međugeneracijske solidarnosti financijski podupire projekt »Program sustavne
psihosocijalne podrške djeci koja skrbe za roditelje s invaliditetom«.
Kako bi se poboljšala kvaliteta života osoba s najtežom vrstom i stupnjem
invaliditeta i osigurala neovisnost življenja u zajednici, Ministarstvo
obitelji, branitelja i međugeneracijske solidarnosti je u suradnji s udrugama
osoba s invaliditetom započelo u svibnju 2006. godine provedbu Pilot-projekta
osobnog asistenta u koji je tijekom 2006. godine bilo uključeno 25 udruga, 78
korisnika i osobnih asistenata iz 14 županija. Projekt se provodi i tijekom
2007. godine sa povećanim brojem udruga, njih 49, te sa 176 uključenih korisnika
i osobnih asistenata iz 17 županija. Ciljevi provedbe ovog projekta su:
*– osiguravanje kvalitetnog zadovoljavanja potreba osoba s najtežom vrstom i
stupnjem invaliditeta u svrhu neovisnog življenja,
– utvrđivanje kriterija za odabir korisnika usluga osobne asistencije,
– utvrđivanje kriterija za odabir osobnih asistenata,
– analiza potreba osoba s najtežom vrstom i stupnjem invaliditeta,
– utvrđivanje broja tih osoba,
– utvrđivanje visine potrebnih sredstava za uvođenje instituta osobnog asistenta
u zakonodavnu regulativu i
– stvaranje temelja za prijedlog zakonske regulative.*

CILJEVI
– unaprijediti izvaninstitucijske oblike potpore
– odgajati i obrazovati djecu s teškoćama u razvoju i mlade osobe s
invaliditetom za partnerske i obiteljske uloge
– jačati svijest o potrebi poštivanja prava na privatnost osoba s invaliditetom
i njihovih obitelji
– razvijati svijest o potrebi cjeloživotne naobrazbe za ulogu kompetentnog
roditelja
– osigurati dostupnost informacija djeci s teškoćama u razvoju i odraslim
osobama s invaliditetom i njihovim obiteljima
– unapređivati sve oblike socijalne i obiteljsko-pravne zaštite djece s
teškoćama u razvoju i njihovih roditelja
– uspostaviti mrežu psihosocijalne podrške djeci koja skrbe o roditeljima s
invaliditetom
– jačati društvenu svijest o vrijednostima obitelji i značaju kvalitetnoga
obiteljskog života za razvoj djeteta s teškoćama

MJERE
 *1. Međuresornom suradnjom kontinuirano organizirati aktivnosti s ciljem
promicanja obiteljskih vrijednosti i senzibilizacije javnosti
Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, Agencija za odgoj i obrazovanje, udruge osoba s
invaliditetom i udruge koje programski djeluju u korist osoba s invaliditetom,
nezavisni stručnjaci
*Aktivnosti:*1. prigodno obilježavati Međunarodni dan obitelji – 15. svibnja
2. provoditi edukacije i organizirati stručne skupove radi promicanja
obiteljskih vrijednosti
3. tiskati brošure, letke i plakate za promicanje obiteljskih vrijednosti
*Rokovi:*kontinuirano
*Indikatori provedbe:*1. obilježen Međunarodni dan obitelji – 15. svibnja
2. broj organiziranih edukacija i okruglih stolova
3. broj tiskanih letaka, brošura i plakata
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *2. Osigurati osobama s invaliditetom i članovima njihovih obitelji što
neovisnije planiranje života
Nositelj:* Ministarstvo obitelji, branitelja i međugeneracijske solidarnosti
Sunositelji: Ministarstvo zdravstva i socijalne skrbi, Hrvatski zavod za javno
zdravstvo, udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. provesti istraživanje na području Republike Hrvatske u svrhu procjene stanja
i potreba obitelji osoba s invaliditetom
2. organizirati edukativne seminare za osobe s invaliditetom i njihove obitelji
s ciljem osnaživanja osoba s invaliditetom za preuzimanje odgovornosti i što
neovisnijeg planiranja života, te osnaživanje svih članova obitelji za
ostvarivanje prava na osobni integritet
*Rokovi:*1. 2007. godina
2. kontinuirano
*Indikatori provedbe:*1. rezultati istraživanja kao polazište za planiranje daljnjih mjera
2. broj organiziranih seminara
Potrebna financijska sredstva:
Sredstva će se osigurati u okviru redovne djelatnosti iz državnog proračuna.
 *3. Osigurati osobama s invaliditetom i njihovim obiteljima privatnost
Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, Ministarstvo pravosuđa, Ured za ljudska prava Vlade
Republike Hrvatske, udruge osoba s invaliditetom i udruge koje programski
djeluju u korist osoba s invaliditetom, nezavisni stručnjaci
*Aktivnosti:*1. izraditi posebne propise u svrhu zaštite od uplitanja u osobni život ili
napada na privatnost, te zaštite dostojanstva i ugleda osobe s invaliditetom
(bez obzira na mjesto stanovanja ili uređenje života, korespondenciju ili druge
vrste komunikacije)
2. provoditi promidžbene kampanje s ciljem postizanja poštivanja prava osoba s
invaliditetom na privatnost, putem tiskovnih i elektroničkih medija te plakata
*Rokovi:*1. 2008. godina
2. kontinuirano
*Indikatori provedbe:*1. izrađeni posebni propisi
2. provedene promidžbene kampanje
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *4. Pripremati djecu s teškoćama u razvoju i mlade osobe s invaliditetom za
partnerske odnose, roditeljstvo i obiteljski život
Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, udruge osoba s invaliditetom i udruge koje programski
djeluju u korist osoba s invaliditetom
*Aktivnosti:*1. omogućiti pristup informacijama vezanim uz reprodukciju i planiranje
obitelji, primjerenim dobi i vrsti invaliditeta ove populacije (osigurati
potrebne didaktičke i informativne materijale i dr.)
2. organizirati predavanja vezana uz reprodukciju i planiranje obitelji
*Rokovi:*kontinuirano
*Indikatori provedbe:*1. distribuirani tiskani materijali
2. broj organiziranih predavanja
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *5. Osigurati različite oblike kvalitetne izvaninstitucijske podrške osobama s
invaliditetom i članovima njihovih obitelji radi omogućavanja slobode izbora
Nositelj*: Ministarstvo obitelji, branitelja i međugeneracijske solidarnosti
*Sunositelji*: Ministarstvo zdravstva i socijalne skrbi, Ministarstvo financija,
Hrvatski zavod za javno zdravstvo, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*1. provesti evaluaciju pilot-projekta uvođenja instituta osobnog asistenta za
osobe s najtežom vrstom i stupnjem invaliditeta
2. provesti istraživanje vezano uz utvrđivanje broja osoba s najtežom vrstom i
stupnjem invaliditeta
3. planirati sredstva za uvođenje instituta osobnog asistenta za osobe s
najtežom vrstom i stupnjem invaliditeta
4. izraditi propis u svrhu uvođenja instituta osobnog asistenta za osobe s
najtežom vrstom i stupnjem invaliditeta
5. osnivati savjetovališta za obitelji djece s teškoćama u razvoju i osobe s
invaliditetom u Obiteljskim centrima na području županija i podružnicama
Obiteljskih centara na području gradova i općina prema potrebama pojedinih
lokalnih sredina
6. osnažiti razvoj i podići opseg i kvalitetu informativnih, edukativnih,
savjetodavnih i uslužnih djelatnosti, te programa namijenjenih obiteljima,
roditeljima i djeci s teškoćama u razvoju i odraslim osobama s invaliditetom u
lokalnoj sredini u suradnji s udrugama osoba s invaliditetom i udrugama koje
programski djeluju u korist osoba s invaliditetom
7. provoditi program sustavne psihosocijalne podrške djeci koja skrbe za
roditelje s invaliditetom
8. uspostaviti mrežu sustavne psihosocijalne podrške djeci koja skrbe za
roditelje s invaliditetom na području Republike Hrvatske
*Rokovi:*1. – 2. 2007. godina
3. – 4. 2008. godina
5. – 8. kontinuirano
*Indikatori provedbe:*1. izvršena evaluacija pilot-projekta
2. utvrđen broj osoba s najtežom vrstom i stupnjem invaliditeta
3. planirana sredstva za uvođenje instituta osobnog asistenta
4. izrađen posebni propis
5. broj osnovanih savjetovališta
6. broj podržanih programa
7. broj djece i obitelji uključenih u program
8. uspostavljena mreža sustavne psihosocijalne podrške djeci koja skrbe za
roditelje s invaliditetom na području Republike Hrvatske
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
Sredstva u iznosu 15.000.000,00 kuna za osiguravanje uvođenja instituta osobnog
asistenta dodatno će se godišnje osiguravati u državnom proračunu.
 *6. Provoditi edukaciju i informiranje roditelja djece s teškoćama u razvoju, kao
i roditelja s invaliditetom te članova njihovih obitelji*
*Nositelj:* Ministarstvo znanosti, obrazovanja i športa
*Sunositelji:* Ministarstvo zdravstva i socijalne skrbi, Ministarstvo obitelji,
branitelja i međugeneracijske solidarnosti, Agencija za odgoj i obrazovanje,
nezavisni stručnjaci, udruge osoba s invaliditetom i udruge koje programski
djeluju u korist osoba s invaliditetom
Aktivnosti:
1. organizirati obrazovne programe (predavanja, radionice, tribine, školu za
roditelje i slično) namijenjene roditeljima djece s teškoćama u razvoju,
roditeljima s invaliditetom i stručnom osoblju (ginekološki odjeli, rodilišta,
pedijatrijski odjeli, dječji vrtići, škole i drugo)
2. izraditi pisane informativne i edukativne materijale namijenjene osoba s
invaliditetom i članovima njihovih obitelji (brošure, letke, plakate i drugo)
3. tiskati brošuru »Roditelji i prava djeteta s teškoćama u razvoju» namijenjenu
upoznavanju roditelja s pravima djeteta s teškoćama u razvoju i popisom
ustanova, kao i organizacija civilnog društva, koje nude različite programe i
usluge namijenjene roditeljima i djeci
4. izraditi internet stranicu namijenjenu stručnjacima i roditeljima (popis
ustanova i organizacija civilnog društva koje nude usluge obiteljima vezano uz
skrb i odgoj djece s teškoćama u razvoju i odraslim osobama s invaliditetom,
upućivanje na korisne internet stranice, popis korisnih dokumenata i drugo)
*Rokovi:*1. – 2. kontinuirano
3. – 4. 2008. godina
*Indikatori provedbe:*1. broj organiziranih programa; broj sudionika programa
2. broj tiskanih brošura i letaka
3. tiskana brošura »Roditelji i prava djeteta s teškoćama u razvoju«
4. izrađena internet stranica
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.

**2.2. ŽIVOT U ZAJEDNICI**
UVOD

U Republici Hrvatskoj sve snažnije djeluje socijalni model pristupa osobama s
invaliditetom, čime je učinjen veliki odmak od medicinskog modela, te je
preuzeta obveza stvaranja uvjeta koji će osobama s invaliditetom omogućiti
ostvarivanje prava na izbor i kvalitetu vlastita života, što je ujedno i
preduvjet njihovom neovisnom življenju. Drugim riječima, osigurava se okruženje
pristupačnih građevina, javnih površina, prijevoza, usluga, komunikacija i
ostalog. Sve to podrazumijeva i brojne edukacije, aktivnosti i kampanje na
razvijanju svijesti kod svih sudionika u zajednici. Valja posebice naglasiti i
ujednačavanje terminologije koju je usvojila međunarodna zajednica osoba s
invaliditetom, što je potvrđeno i Sheratonskom deklaracijom iz 2003. godine
sukladno kojoj se za odrasle osobe koristi naziv – osobe s invaliditetom, a za
djecu – djeca s teškoćama u razvoju.
U Republici Hrvatskoj su osigurani zakonski preduvjeti za promicanje i
poštivanje ljudskih prava osoba s invaliditetom, kao i njihovu uključenost i
stvaranje jednakih mogućnosti života u zajednici. Radi unapređivanja
uključenosti djece s teškoćama u razvoju i osoba s invaliditetom na području
obrazovanja, još predstoji niz aktivnosti kako bi se, primjerice, otklonile sve
građevinske prepreke, uskladili programi, uvela nedostatna didaktička pomagala i
dodatno educiralo osoblje. U području zapošljavanja, uz fizičke prepreke,
najveći problem čine predrasude o osobama s invaliditetom i njihovim
mogućnostima i radnoj sposobnosti, čemu pridonosi i neusklađenost dosadašnjih
obrazovnih procesa s potrebama tržišta rada. Na području zdravstvene skrbi
uočena je potreba intenzivnijeg rješavanja pristupačnosti zdravstvenim
ustanovama, pri čemu poseban problem čini nedostupnost nekih dijagnostičkih i
terapeutskih usluga, kao i postojeći standardi za nužnu fizikalnu terapiju i
rehabilitaciju te nedovoljna educiranost djelatnika u zdravstvu o potrebama
osoba s invaliditetom i odgovarajućoj skrbi o njima. Izvaninstitucijska
zdravstvena skrb u ruralnim sredinama zahtijevat će posebna ulaganja u
budućnosti kako bi se i za osobe s invaliditetom u ovim sredinama osigurala
odgovarajuća kvaliteta života u zajednici. Za potpuno uključivanje u život
zajednice potrebno je osigurati jednakopravni pristup uslugama, što
podrazumijeva bolju pristupačnost ortopedskim pomagalima, suvremenim
tehnologijama i univerzalnom dizajnu.
U pružanju usluga koje se ostvaruju putem institucijskih i izvaninstitucijskih
oblika skrbi u domovima za različite kategorije korisnika, centrima za pomoć i
njegu u kući, udomiteljskim obiteljima i organiziranom stanovanju s podrškom za
življenje u manjim stambenim zajednicama, posljednjih godina oblici skrbi
izvaninstitucijske naravi dobivaju sve značajniju ulogu, iako još uvijek nije
moguće govoriti o potpunom obuhvatu svih osoba s invaliditetom koje imaju ovakve
potrebe, za što će biti nužno osigurati veću razinu informiranosti, te pružanja
brzih i dostupnih informacija o ostvarivanju pojedinih prava iz sustava
socijalne skrbi. Potrebno je dodatno razvijati mrežu mobilnih stručnih službi
podrške u sredini u kojoj osoba s invaliditetom živi, a koje bi trebale svakoj
osobi pružiti podršku u onoj mjeri koja će joj osigurati ostanak i uspješno
aktivno sudjelovanje u lokalnoj zajednici, bolju kvalitetu života, ali i pravo
na vlastito određenje i izbor. S tim je ciljem Vlada Republike Hrvatske započela
s reformom sustava socijalne skrbi i socijalnih naknada. U svrhu razvoja
kvalitetne skrbi za osobe s invaliditetom izrazito je značajna suradnja s
organizacijama civilnog društva, s kojima je uspostavljen uspješni partnerski
odnos u realizaciji definiranih programskih aktivnosti.
Za poboljšanje institucijske i izvaninstitucijske skrbi o osobama s
invaliditetom od velikog je značaja usklađivanje međuresornog djelovanja i
ujednačenost ostvarivanja prava kroz različite sustave, na što upućuju
identificirani problemi na području, primjerice, načina ocjenjivanja stupnja
invaliditeta, ujednačavanja naknada, osiguravanja pristupačnosti uredima
nadležnih službi, informacijama itd. Uz trajnu ulogu postojećih centara za
socijalnu skrb, dodatnu potporu obitelji, pa tako i osobama s invaliditetom i
djeci s teškoćama u razvoju, pružat će Obiteljski centri koji se osnivaju u
županijama na području Republike Hrvatske.
Značajnu potporu uključivanju u zajednicu za osobe s najtežom vrstom i stupnjem
invaliditeta čini uvođenje instituta osobnog asistenta, kojim se ovoj populaciji
pruža mogućnost neovisnijeg planiranja života i uključivanja u život zajednice.

CILJEVI
– omogućiti osobama s invaliditetom što je moguće neovisnije planiranje života i
život u zajednici
– osigurati mogućnost da osobe s invaliditetom odaberu svoje mjesto boravka,
gdje i s kim će živjeti, na ravnopravnoj osnovi s drugima, te da nisu obvezne
živjeti bilo kojim nametnutim načinom života
– osigurati širok raspon kvalitetne podrške na razini zajednice kako bi se
osobama s invaliditetom omogućila sloboda izbora i osigurala odgovarajuća
kvaliteta života u zajednici

MJERE
 *1. Osigurati usklađeni pristup u pružanju kvalitetnih usluga podrške u zajednici
Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo zdravstva i socijalne skrbi, jedinice lokalne i
područne (regionalne) samouprave, Ured za udruge Vlade Republike Hrvatske,
znanstvene i stručne institucije, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*1. izraditi analizu postojećeg stanja uključenosti osoba s invaliditetom u život
zajednice
2. osnaživati udruge osoba s invaliditetom na lokalnoj razini
3. pokretati akcije za omogućavanje aktivnog sudjelovanja osoba s invaliditetom
u lokalnoj sredini
Rokovi:
1. 2007. /2008. godina
2. – 3. kontinuirano
Indikatori provedbe:
1. izrađena stručna podloga s pokazateljima uključenosti
2. educirani voditelji organizacija civilnog društva
3. broj akcija i broj osoba s invaliditetom uključenih u aktivnosti na lokalnoj
razini
*Potrebna financijska sredstva:*Sredstva će se osigurati u okviru redovne djelatnosti iz državnog proračuna i
dijela prihoda od igra na sreću te proračuna jedinica lokalne i područne
(regionalne) samouprave.
 *2. Osigurati kvalitetne usluge u zajednici te alternativne oblike smještaja koji
omogućavaju prijelaz iz smještaja u ustanovama na život u zajednici*Nositelj: Ministarstvo zdravstva i socijalne skrbi
Sunositelji: Ministarstvo obitelji, branitelja i međugeneracijske solidarnosti,
jedinice lokalne i područne (regionalne) samouprave, Ured za udruge Vlade
Republike Hrvatske, znanstvene i stručne institucije, organizacije civilnog
društva
*Aktivnosti:*1. planirati sredstva za provedbu procesa deinstitucionalizacije
2. poticati upućivanje lokalne zajednice u proces deinstitucionalizacije u
smislu osiguravanja izvaninstitucijskih oblika skrbi
3. pratiti i evaluirati provedbu procesa deinstitucionalizacije
*Rokovi:*kontinuirano
*Indikatori provedbe:*1. osigurana sredstva za provedbu procesa deinstitucionalizacije
2. uključenost lokalne zajednice u proces deinstitucionalizacije u smislu
osiguravanja izvaninstitucijskih oblika skrbi
3. broj deinstitucionaliziranih osoba i izvješća o stupnju kvalitete života u
zajednici
*Potrebna financijska sredstva:*Sredstva će se osigurati u okviru redovne djelatnosti iz državnog proračuna te
proračuna jedinica lokalne i područne (regionalne) samouprave.
 *3. Osigurati dopunske usluge i druge kapacitete s ciljem potpore obitelji
Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo zdravstva i socijalne skrbi, jedinice lokalne i
područne (regionalne) samouprave, Ured za udruge Vlade Republike Hrvatske,
znanstvene i stručne institucije, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*1. poticati osnivanje većeg broja dnevnih centara, klubova i centara za
kratkotrajni boravak
2. poticati rad skupina za samoizražavanje koje nude prikladne oblike terapije
3. poticati rad skupina za samozastupanje
*Rokovi:*kontinuirano
*Indikatori provedbe:*1. broj osnovanih dnevnih centara, klubova i centara za kratkotrajni boravak
2. broj skupina za samoizražavanje koje nude prikladne oblike terapije
3. broj skupina za samozastupanje
*Potrebna financijska sredstva:*Sredstva će se osigurati u okviru redovne djelatnosti iz državnog proračuna te
proračuna jedinica lokalne i područne (regionalne) samouprave.
 *4. Edukacija djelatnika javnih službi s ciljem kvalitetnijeg uključivanja osoba
s invaliditetom u život zajednice
Nositelj:* Povjerenstvo Vlade Republike Hrvatske za osobe s invaliditetom
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, Ministarstvo obitelji, branitelja i međugeneracijske
solidarnosti, Ministarstvo unutarnjih poslova, jedinice lokalne i područne
(regionalne) samouprave, Ured za udruge Vlade Republike Hrvatske, Ured za
ravnopravnost spolova Vlade Republike Hrvatske, Ured za ljudska prava Vlade
Republike Hrvatske, znanstvene i stručne institucije, udruge osoba s
invaliditetom i udruge koje programski djeluju u korist osoba s invaliditetom
*Aktivnost:*1. organizirati edukacije djelatnika javnih službi
*Rok:*kontinuirano
*Indikator provedbe:*1. broj educiranih djelatnika javnih službi
*Potrebna financijska sredstva:*Sredstva će se osigurati u okviru redovne djelatnosti iz državnog proračuna te
proračuna jedinica lokalne i područne (regionalne) samo­uprave.

**2.3. ODGOJ I OBRAZOVANJE**
UVOD

Kvalitetno obrazovanje jedno je od prioritetnih područja brojnih međunarodnih i
nacionalnih dokumenata koji se odnose na aktivnosti države u korist djece i
mladih.
Izradom ove Nacionalne strategije, usklađene s Planom razvoja sustava odgoja i
obrazovanja 2005. – 2010. Ministarstva znanosti obrazovanja i športa, te
Nacionalnim planom aktivnosti za prava i interese djece od 2006. – 2012., kao i
relevantnim međunarodnim dokumentima, utvrđuju se mjere i aktivnosti koje
trebaju nastaviti zacrtanu politiku u sustavu odgoja i obrazovanja, te nove koje
će osigurati prava djeci s teškoćama u razvoju i osobama s invaliditetom i
unaprijediti te ujednačiti kvalitetu cjelokupnoga sustava na državnoj razini.
Obrazovanje je sveobuhvatno, odnosi se na sva životna razdoblja, od
predškolskoga do profesionalnoga obrazovanja i usavršavanja, te cjeloživotnoga
učenja. Ministarstvo znanosti, obrazovanja i športa, u suradnji s odnosnim
sunositeljima mjera (agencije, fakulteti, istraživački instituti, predstavnici
vladinog i nevladinog sektora, socijalni i drugi partneri, Vijeća za nacionalni
kurikulum i Pedagoški standard, mediji i ostali) postavlja i razvija sadržaje i
oblike rada koji pridonose uključenju u svijet obrazovanja i rada osoba s
invaliditetom. Kako bi se spriječilo društveno raslojavanje i isključenost
pojedinaca i skupina, poduzimaju se mjere koje osiguravaju ujednačenost pristupa
odgojno-obrazovnim uslugama u cijeloj Republici Hrvatskoj.
U odnosu na učenike s teškoćama u razvoju22 temeljno je nastojanje učiniti
odgojno-obrazovni sustav dostupnim svima, te unaprijediti profesionalno
usavršavanje učitelja i nastavnika u cilju ostvarenja načela Škola za sve.
Ministarstvo znanosti, obrazovanja i športa je 2005. godine u suradnji s
predstavnicima civilnog sektora pokrenulo projekt »Mreža škola bez
arhitektonskih barijera« kako bi se utvrdilo stanje i potrebe glede prilagodbe
školskih prostora učenicima s većim motoričkim oštećenjima. Time su se prvi put
u Hrvatskoj osigurali uvjeti za donošenje plana mreža škola po kriteriju
pristupačnosti (rampa, sanitarni čvor, dizalo, pokretna traka). Krajnji je cilj
projekta prostorna prilagodba škola kako bi se djeci s većim motoričkim
oštećenjima omogućilo pohađanje osnovne škole u sredini koja im je bliska.
Novim nastavnim planom i programom za osnovnu školu, donesenim 2006. godine,
predviđaju se fleksibilne sadržajne ponude i oblici rada u korist integriranog
školovanja učenika s teškoćama u razvoju. Trenutno u sustavu predškolskog odgoja
i naobrazbe ima oko 146.469 polaznika, od čega je 2.816 integrirane djece s
teškoćama u razvoju, dok je u sustavu osnovnog odgoja i obrazovanja 385.535
učenika, od čega je integrirano je 11.943 djece s teškoćama u razvoju.
Razvoj strukovnog obrazovanja za kvalifikacije temeljene na kompetencijama
također podržava jačanje mogućnosti profesionalnoga i osobnoga razvoja osoba s
invaliditetom, s ciljem povećanja njihove zapošljivosti.
Sukladno zakonima o osnovnom i srednjem školstvu za djecu koja zbog svojega
zdravstvenoga stanja ne mogu pratiti nastavu u školi, predviđeno je
organiziranje »nastave u kući učenika«, a izvode ju nastavnici škole u koju je
učenik upisan, s manjim opsegom nastavnih sati od redovitoga programa. U
školskoj je godini 2005./2006. nastava u kući bila organizirana za 65 učenika
osnovnih škola i za 3 učenika srednjih škola.
Za učenike koji se nalaze na duljem bolničkom liječenju osigurana je »nastava u
bolnici». Ovaj oblik obrazovanja izvode osnovne škole najbliže bolnicama u
kojima se učenici liječe.
U skladu sa strategijom razvitka Republike Hrvatske kao društva temeljena na
znanju, Ministarstvo znanosti,obrazovanja i športa izradilo je Prijedlog
nacionalnog programa mjera za uvođenje obveznog srednješkolskog obrazovanja,
čime će se pridonijeti i profesionalnom i osobnom razvoju osoba s invaliditetom.
Uvođenje Hrvatskoga nacionalnoga obrazovnog standarda u osnovne škole, državne
mature u srednje škole i Bolonjskoga procesa na visoka učilišta, uvođenje
vanjskoga vrednovanja obrazovanja, produljenje obveznoga školovanja s osam
godina osnovnoškolskoga obrazovanja i na srednjoškolsko obrazovanje, uređenje
sustava obrazovanja odraslih, prilagodba znanosti i tehnologije europskim
standardima, osnivanje novih ustanova i tijela za provedbu zacrtanih razvojnih
ciljeva, izrada novog zakonodavnog okvira, odnosno izmjene postojećih zakona,
pokazuju cjelovitost i osmišljenost promjena u sustavu odgoja, obrazovanja i
znanosti.
Ministarstvo znanosti, obrazovanja i športa će trajno organizirati i podupirati
okrugle stolove, savjetovanja te stručne skupove i usavršavanja radi
približavanja odgojno-obrazovne strategije i prava osoba s invaliditetom
najširoj javnosti.
Vezano uz usklađivanje zakonodavne regulative Republike Hrvatske s pravnom
stečevinom Europske unije, potrebno je istaknuti da su pregovori za poglavlje
26. Obrazovanje i kultura zatvoreni 11. prosinca 2006. na sastanku ministara
Europske unije, budući je tijekom pregovora utvrđena visoka razina usklađenosti
hrvatskog sustava obrazovanja s onim europskih zemalja.

CILJEVI
– osigurati nediskriminirajuće zakonodavstvo
– razvijati sveobuhvatni sustav odgoja i obrazovanja koji može odgovoriti na
različite potrebe svojih polaznika u njima bliskoj sredini
– osigurati dostupnost redovnog odgojno-obrazovnog sustava na svim razinama
– osigurati podršku učenicima integriranim u redovno obrazovanje uz zajedničko
djelovanje specijaliziranih ustanova
– osigurati školovanje temeljeno na individualiziranom odgojno-obrazovnom
planiranju i fleksibilnim organizacijskim modelima
– osigurati trajni profesionalni razvoj odgojno-obrazovnih djelatnika na svim
razinama za stjecanje kompetencija za rad s djecom s teškoćama u razvoju i
osobama s invaliditetom
– osigurati sadržaje u studijskim programima koji pridonose kompetencijama
odgajateljskih i nastavničkih zanimanja za rad s djecom s teškoćama u razvoju i
osobama s invaliditetom
– osigurati planiranje obrazovanja i osposobljavanja djece s teškoćama u razvoju
i osoba s invaliditetom sukladno njihovim mogućnostima i zahtjevima tržišta rada
– razvijati partnerstvo odgojno-obrazovnih ustanova s obitelji, lokalnom
zajednicom, civilnim sektorom i tržištem rada

MJERE
 *1. Unaprijediti zakonodavni okvir usmjeren na odgojno-obra­zovnu uključenost
djece i učenika s teškoćama u razvoju te odraslih osoba s invaliditetom, koji će
jamčiti prava jednakih mogućnosti s obzirom na sposobnosti
Nositelj:* Ministarstvo znanosti, obrazovanja i športa
*Sunositelji:* Ministarstvo zdravstva i socijalne skrbi, Ministarstvo obitelji,
branitelja i međugeneracijske solidarnosti, Hrvatski zavod za zapošljavanje,
udruge osoba s invaliditetom i udruge koje programski djeluju u korist osoba s
invaliditetom
*Aktivnosti:*1. izraditi i donijeti zakon o obveznom obrazovanju, izraditi pravilnik
2. izraditi provedbene propise za uključivanje djece s teškoćama u razvoju i
osoba s invaliditetom
3. izraditi i donijeti pedagoški standard
*Rokovi:*2007. godina i kontinuirano
*Indikatori provedbe:*1. donesen zakon i izrađeni pravilnici
2. broj donesenih provedbenih propisa
3. izrađen i donesen pedagoški standard
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *2. Izraditi Hrvatski nacionalni obrazovni standard za sve razine obrazovanja u
cilju razvoja sveobuhvatnog sustava odgoja i obrazovanja djece i učenika s
teškoćama u razvoju
Nositelj:* Ministarstvo znanosti, obrazovanja i športa
*Sunositelj:* Nacionalno vijeće za kurikulum, Agencija za odgoj i obrazovanje,
Agencija za strukovno obrazovanje
*Aktivnosti:*1. izraditi Okvir nacionalnog kurikuluma
2. izraditi obrazovne standarde za predškolski odgoj i obrazovanje
3. izraditi obrazovne standarde za srednje škole
*Rokovi:*1.- 2. 2007. godina
3. 2008. godina
*Indikatori:*1. izrađen Okvir nacionalnog kurikuluma
2. izrađeni obrazovni standardi
3. izrađeni obrazovni standardi za srednje škole
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *3. Osigurati cjeloživotno učenje osobama s invaliditetom s ciljem učinkovite
prohodnosti između faza obrazovanja te između obrazovanja i zapošljavanja
Nositelj:* Ministarstvo znanosti, obrazovanja i športa
*Sunositelji:* Agencija za obrazovanje odraslih, Agencija za odgoj i obrazovanje,
Agencija za strukovno obrazovanje, Hrvatski zavod za zapošljavanje, Nacionalni
centar za vanjsko vrednovanje obrazovanja, jedinice lokalne i područne
(regionalne) samouprave, udruge osoba s invaliditetom i udruge koje programski
djeluju u korist osoba s invaliditetom
*Aktivnosti:*1. izraditi kvalifikacijski okvir primjerenih zanimanja za osobe s pojedinim
vrstama i stupnjevima oštećenja uvažavajući zahtjeve tržišta rada
2. razvijati vrednovanje neformalnog i informalnog učenja
3. poticati istraživanja o kompetencijama mladih s invaliditetom nakon završenog
osnovnog i srednjeg obrazovanja te ih usporediti s kompetencijama potrebnim na
tržištu rada
4. osigurati cjeloživotno profesionalno informiranje i savjetovanje osoba s
invaliditetom
*Rokovi:*kontinuirano
*Indikatori:*1. broj izrađenih programa novih zanimanja
2. broj izrađenih licenci za priznavanje kompetencija stečenih neformalnim i
informalnim oblicima učenja
3. broj završenih istraživanja i primjena rezultata istraživanja za unapređenje
prakse
4. broj novoosnovanih službi profesionalnog informiranja i savjetovanja, te broj
korisnika usluga navedenih službi (godišnja izvješća)
*Potrebna financijska sredstva:*Sredstva će se osigurati u okviru redovne djelatnosti iz državnog proračuna i
proračuna jedinica lokalne i područne (regionalne) samouprave.
 *4. Osigurati studijske programe i trajni profesionalni razvoj odgojno-obrazovnih
djelatnika na svim razinama za stjecanje kompetencija za rad s djecom s
teškoćama u razvoju i osobama s invaliditetom*
*Nositelj*: Ministarstvo znanosti, obrazovanja i športa
*Sunositelji*: Agencija za odgoj i obrazovanje, Agencija za strukovno obrazovanje,
Agencija za obrazovanje odraslih, Nacionalni centar za vanjsko vrednovanje
obrazovanja, sveučilišta koja imaju nastavnički studij, odgojno-obrazovne
institucije, udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. provesti studije o sadržajima vezanim uz zadovoljavanje obrazovnih potreba
djece s teškoćama u razvoju i osoba s invaliditetom
2. utvrditi potrebne kompetencije odgojno-obrazovnih djelatnika za rad s djecom
s teškoćama u razvoju i osobama s invaliditetom
3. utvrditi programe stručnog usavršavanja
4. razraditi module stručnog usavršavanja
5. izraditi dopusnice za stručno usavršavanje
6. organizirati tečajeve znakovnog jezika i Brailleovog pisma te ostalih
specifičnih oblika komunikacije kojima se koriste osobe s invaliditetom
*Rokovi:*kontinuirano
*Indikatori provedbe:*1. broj provedenih studija o sadržajima vezanim uz zadovoljavanje obrazovnih
potreba djece s teškoćama u razvoju i osoba s invaliditetom
2. utvrđene potrebne kompetencije odgojno-obrazovnih djelatnika za rad s djecom
s teškoćama u razvoju i osobama s invaliditetom
3. utvrđeni programi stručnog usavršavanja te broj i vrsta provedenih stručnih
osposobljavanja u skladu s potrebama
4. razrađeni moduli stručnog usavršavanja
5. broj djelatnika s dopusnicom
6. broj tečajeva znakovnog jezika i Brailleovog pisma kao i ostalih specifičnih
oblika komunikacije kojima se koriste sobe s invaliditetom te broj uključenih i
završenih polaznika
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *5. Podupirati suradnju između državnih tijela i jedinica lokalne i područne
(regionalne) samouprave radi omogućavanja jednakosti pristupa predškolskom
odgoju i školovanju na svim razinama, s posebnim naglaskom na unapređenju stanja
u manjim sredinama (seoska, otočna, brdsko-planinska, demografski ugrožena i
ratom pogođena područja)
Nositelj*: Ministarstvo znanosti, obrazovanja i športa
*Sunositelji:* Ministarstvo zdravstva i socijalne skrbi, Ministarstvo obitelji,
branitelja i međugeneracijske solidarnosti, Ministarstvo mora, turizma, prometa
i razvitka, Agencija za odgoj i obrazovanje, Agencija za strukovno obrazovanje,
jedinice lokalne i područne (regionalne) samouprave, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. osigurati mrežu obrazovnih institucija, učeničkih i studentskih domova bez
prostornih prepreka
2. izvršiti prostorne prilagodbe osnovnih i srednjih škola iz ove mreže
3. postupno osiguravati primjereni prijevoz učenicima s teškoćama u razvoju
obnovom putničke flote u postojećim linijama uključivanjem brodova modernije
tehnologije
4. osigurati pristupačnost visokih učilišta i fakulteta studentima s
invaliditetom
*Rokovi:*kontinuirano
*Indikatori:*1. osigurana mreža obrazovnih institucija i učeničkih i studentskih domova bez
prostornih prepreka
2. broj prostorno prilagođenih osnovnih i srednjih škola iz ove mreže
3. broj učenika s osiguranim prijevozom
4. broj visokih učilišta i fakulteta u kojima je osigurana pristupačnost
studentima s invaliditetom
*Potrebna financijska sredstva:*Sredstva će se osigurati u okviru redovne djelatnosti iz državnog proračuna i
proračuna jedinica lokalne i područne (regionalne) samouprave.
 *6. Osigurati infrastrukturnu potporu učenicima s teškoćama u razvoju
Nositelj*: Ministarstvo znanosti, obrazovanja i športa
*Sunositelji:* Ministarstvo zdravstva i socijalne skrbi, Agencija za odgoj i
obrazovanje, Agencija za strukovno obrazovanje, Agencija za obrazovanje
odraslih, Nacionalni centar za vanjsko vrednovanje obrazovanja,
odgojno-obrazovne institucije, jedinice lokalne i područne (regionalne)
samouprave, udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. organizirati mrežu odgojno-obrazovnih institucija na regionalnoj razini
(referalnih centara) s ciljem pružanja stručne potpore djelatnika posebnih
ustanova djelatnicima u redovnom školskom sustavu
2. osnovati mobilne stručne timove
3. osigurati asistenta u nastavi i obrazovnog prevoditelja
4. izrada udžbenika, priručnika i radnih bilježnica na Brailleovom pismu i
uvećanom crnom tisku za učenike s oštećenjem vida, te za ostale učenike s
teškoćama u primanju informacija te teškoćama učenja, učenike s teškoćama u
razvoju i studente s invaliditetom
*Rokovi:*1. 2009. godina
2. – 4. kontinuirano
*Indikatori provedbe:*1. broj referalnih centara, broj i vrste pružene potpore, te broj obuhvaćenih
učenika
2. broj mobilnih stručnih timova i broj uključenih korisnika
3. broj asistenata u nastavi; broj asistenata u nastavi s poznavanjem
Brailleovog pisma; broj asistenata u nastavi s poznavanjem znakovnog jezika i
ostalih oblika komunikacije kojima se učenici koriste; broj obuhvaćenih učenika;
broj obuhvaćenih škola
4. broj prilagođenih udžbenika, priručnika i radnih bilježnica
*Potrebna financijska sredstva:*Sredstva će se osigurati u okviru redovne djelatnosti iz državnog proračuna i
proračuna jedinica lokalne i područne (regionalne) samouprave.
 *7. Uključiti djecu s teškoćama u razvoju i odrasle osobe s invaliditetom u
postupke donošenja odluka koje utječu na njihov život
Nositelj:* Ministarstvo znanosti, obrazovanja i športa
*Sunositelji:* Ministarstvo zdravstva i socijalne skrbi, Ministarstvo obitelji,
branitelja i međugeneracijske solidarnosti, Hrvatski zavod za zapošljavanje,
jedinice lokalne i područne (regionalne) samouprave, udruge osoba s
invaliditetom i udruge koje programski djeluju u korist osoba s invaliditetom,
Hrvatsko novinarsko društvo, mediji
*Aktivnosti:*1. osigurati stjecanje vještina za zastupanje i samozastupanje interesa djece s
teškoćama u razvoju i odraslih osoba s invaliditetom
2. osposobiti učenike za pružanje vršnjačke pomoći
3. poticati organizirano djelovanje osoba s iskustvom invaliditeta na
zagovaranje, isticanje potreba i zastupanje interesa osoba s invaliditetom
*Rokovi:*kontinuirano
*Indikatori provedbe:*1. broj provedenih osposobljavanja za zastupanje i samozastupanje; broj
osposobljenih korisnika za zastupanje i samozastupanje
2. broj provedenih osposobljavanja za pružanje vršnjačke pomoći; broj
osposobljenih učenika za pružanje vršnjačke pomoći
3. broj održanih samozastupajućih skupova osoba s invaliditetom
*Potrebna financijska sredstva:*Sredstva će se osigurati u okviru redovne djelatnosti iz državnog proračuna i
proračuna jedinica lokalne i područne (regionalne) samouprave.

**2.4. ZDRAVSTVENA ZAŠTITA**
UVOD

Osobe s invaliditetom imaju pravo na uživanje najvećega mogućega zdravstvenog
standarda bez diskriminacije temeljem invaliditeta. Republika Hrvatska poduzima
sve odgovarajuće mjere kako bi osobama s invaliditetom osigurala pristup
zdravstvenim uslugama i uslugama rehabilitacije vezanim uz zdravstvenu zaštitu,
vodeći računa o njihovom spolu, a posebno: pruža osobama s invaliditetom isti
opseg, kvalitetu i standard besplatnih i dostupnih zdravstvenih i
rehabilitacijskih usluga koje pruža ostalim građanima, uključujući usluge vezane
za spolno i reprodukcijsko zdravlje, te zdravstvene programe kojima je
obuhvaćeno cijelo stanovništvo; nastoji pružiti zdravstvene i rehabilitacijske
usluge koje su posebno usmjerene potrebama osoba s invaliditetom upravo zbog
njihova invaliditeta, uključujući, prevenciju invalidnosti, ranu identifikaciju
i intervenciju te, kad je to potrebno, i usluge namijenjene sprečavanju
pogoršanja invaliditeta i najvećega mogućeg ograničavanja njegovih posljedica,
uključujući usluge usmjerene na djecu i starije osobe; nastoji osigurati da se
te zdravstvene usluge nalaze što je moguće bliže zajednicama u kojima ti ljudi
žive, uključujući ruralna područja; traži od zdravstvenih radnika da osobama s
invaliditetom pružaju zaštitu iste kvalitete koja se pruža drugima, uključujući
i onu na temelju slobodnog informiranog pristanka, među ostalim podižući svijest
o ljudskim pravima, dostojanstvu, nezavisnosti i potrebama osoba s invaliditetom
kroz izobrazbu i promicanje etičkih standarda na svim područjima pružanja
zdravstvene zaštite; zabranjuje diskriminaciju osoba s invaliditetom u
osiguravanju zdravstvenog osiguranja i životnog osiguranja, kada je takvo
osiguranje dopušteno zdravstvenim zakonodavstvom, te to osiguranje pruža pod
poštenim i razumnim uvjetima; te sprečava svako uskraćivanje zdravstvene zaštite
ili zdravstvenih usluga temeljem invaliditeta.
Tijekom provođenja aktivnosti iz Nacionalne strategije jedinstvene politike za
osobe s invaliditetom, sukladno Zakonu o zdravstvenoj zaštiti23, donesen je Plan
i program mjera iz obveznog zdravstvenog osiguranja24 za naredno trogodišnje
razdoblje, te je izrađen nacrt modela kontinuiteta rada i prioritetnih sadržaja
za programe sustavne edukacije na razini primarne zdravstvene zaštite na temelju
kojeg je organiziran niz edukativnih programa u suradnji s udrugama i
stručnjacima s ovog područja. Ujedno se kontinuirano provodi usklađivanje
Pravilnika o uvjetima i načinu ostvarivanja prava na ortopedska i druga
pomagala25. Za potrebe izrade »Prijedloga praćenja djece s neurorizicima« u
primarnoj zdravstvenoj zaštiti završena je analiza stanja, a temeljem dobivenih
rezultata izrađena je dokumentacija za nastavak rada na pilot-projektu. U
sustavu zdravstvene zaštite kontinuirano se provodi uklanjanje građevinskih
prepreka i opremanje funkcionalnim pomagalima s ciljem osiguranja pristupačnosti
osobama s invaliditetom.

CILJEVI
– osigurati zadovoljavanje zdravstvenih potreba osoba s invaliditetom,
uvažavajući specifičnosti bez obzira na spol, dob, porijeklo, narav ili stupanj
invaliditeta, jednak pristup uslugama zdravstvene zaštite, pristup raspoloživim
specijaliziranim uslugama i potpunu uključenost u donošenje odluka o osobnoj
skrbi
– uključiti potrebe osoba s invaliditetom u informativne materijale zdravstvenog
obrazovanja i kampanje javnog zdravstva
– osigurati da ni jedna osoba s invaliditetom ne bude diskriminirana u pristupu
zdravstvenim uslugama
– osigurati da se svaka osoba s invaliditetom ili, u slučaju kada to nije moguće
zbog porijekla, naravi ili stupnja invaliditeta, njihov zastupnik, skrbnik ili
odvjetnik, u najvećoj mogućoj mjeri konzultira po pitanju procjene, oblikovanja
i provođenja plana zdravstvene skrbi, medicinskih intervencija i liječenja te
osobe
– djelovati u smjeru pristupačnosti javnih i privatnih zdravstvenih ustanova i
kapaciteta da bi se osiguralo pružanje dobro opremljenih i kompetentnih
zdravstvenih usluga, uključujući mentalno zdravlje, psihološku podršku,
izvanbolničko i bolničko liječenje za zadovoljenje potreba osoba s invaliditetom
– osigurati jednak pristup zdravstvenim uslugama ženama s invaliditetom,
uključujući posebice pretporođajno, ginekološko savjetovanje i liječenje te
savjete u vezi s planiranjem obitelji
– osigurati poštivanje specifičnih aspekata spolova u zdravstvenoj skrbi osoba s
invaliditetom
– osigurati sustavno informiranje u vezi s individualnim zdravstvenim potrebama
ili uslugama, u obliku razumljivom osobama s invaliditetom
– osigurati informiranje o invaliditetu, bez obzira dogodi li se prije ili
poslije rođenja, nakon bolesti ili nesreće, provodi u uvjetima koji jamče
poštivanje osobe s invaliditetom i njezine obitelji, s ciljem pružanja jasne,
sveobuhvatne informacije i podrške
– omogućiti pristup zdravstvenom obrazovanju i kampanjama javnog zdravstva, među
ostalim, putem informiranja i savjetovanja osoba s invaliditetom
– obrazovati zdravstvene radnike razvijanjem svijesti o invaliditetu zajedno
kako bi koristeći svoje znanje i metode bili u najboljoj mjeri osposobljeni za
zadovoljavanje konkretnih potreba osoba s invaliditetom
– prepoznati potrebu rane intervencije te tako ustanoviti učinkovite mjere
otkrivanja, dijagnosticiranja i liječenja invaliditeta u ranim fazama, te
razvijati djelotvorne smjernice za mjere ranog otkrivanja i intervencije

MJERE
 *1. Osigurati kvalitetniju zdravstvenu zaštitu djece s teškoćama u razvoju i
osoba s invaliditetom
Nositelj:* Ministarstvo zdravstva i socijalne skrbi
*Sunositelji:* Hrvatski zavod za zdravstveno osiguranje, Hrvatski zavod za javno
zdravstvo, nadležne strukovne komore
*Aktivnost:*1. donijeti program mjera zdravstvene zaštite
*Rok:*1. sukladno Zakonu o zdravstvenoj zaštiti
*Indikator provedbe:*1. donesen Program mjera zdravstvene zaštite
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *2. Kontinuirano provoditi preventivne programe u cilju promicanja zdravlja i
sprečavanja nastanka invaliditeta i težih oštećenja zdravlja
Nositelj:* Ministarstvo zdravstva i socijalne skrbi
*Sunositelji:* Hrvatski zavod za javno zdravstvo, Hrvatski zavod za zdravstveno
osiguranje, stručna društva Hrvatskoga liječničkog zbora, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. izraditi plan nadzora preventivnih programa
2. pratiti provedbu preventivnih programa
3. izraditi medicinske algoritme za praćenje djece s teškoćama u razvoju
*Rokovi:*1. kraj 2007. godine
2. – 3. kontinuirano
*Indikatori provedbe:*1. donesen plan nadzora
2. 2. izvješće o praćenju preventivnih programa
3. broj izrađenih algoritama
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *3. Kontinuirano usklađivati Pravilnik o uvjetima i načinu ostvarivanja prava na
ortopedska i druga pomagala sa suvremenim dostignućima tehničkih i medicinskih
znanosti, te iskustvima osoba s invaliditetom
Nositelj:* Ministarstvo zdravstva i socijalne skrbi
*Sunositelji:* Hrvatski zavod za zdravstveno osiguranje, stručna društva
Hrvatskoga liječničkog zbora, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*
1. pratiti realizaciju provedbe Pravilnika o uvjetima i načinu ostvarivanja
prava na ortopedska i druga pomagala
2. uskladiti Pravilnik o ortopedskim i drugim pomagalima s utvrđenim potrebama
*Rokovi:*1. 2007. godina i kontinuirano
2. kontinuirano
*Indikatori provedbe:*1. izvješća o realizaciji
2. izvješća o realizaciji
*Potrebna financijska sredstva:*Sredstva će se osigurati u okviru nastavka pokrenutih aktivnosti iz sredstava
državnog proračuna.
 *4. Educirati zdravstvene djelatnike o posebnostima bolesti i stanja osoba s
invaliditetom
Nositelj:* Ministarstvo zdravstva i socijalne skrbi
*Sunositelji:* Hrvatski zavod za javno zdravstvo, stručna društva Hrvatskog
liječničkog zbora, udruge osoba s invaliditetom i udruge koje programski djeluju
u korist osoba s invaliditetom
*Aktivnost:*1. provoditi programe edukacije
*Rok:*kontinuirano
*Indikator:*1. broj provedenih edukacija
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *5. Pratiti podatke o provedenoj zdravstvenoj zaštiti djece s neurorizicima i
iste implementirati
Nositelj:* Ministarstvo zdravstva i socijalne skrbi
*Sunositelji:* Hrvatski zavod za javno zdravstvo, Hrvatski zavod za zdravstveno
osiguranje, jedinice lokalne i područne (regionalne) samouprave, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. provesti pilot-projekt praćenja djece s neurorizicima
2. izraditi konačni prijedlog praćenja djece s neurorizicima temeljem rezultata
pilot-projekta s planom tehničke implementacije
3. izraditi propise za implementaciju praćenja djece s neurorizicima
4. provesti program edukacije zdravstvenih djelatnika
5. započeti sa planom implementacije programa u redovnom sustavu
6. pratiti provedbu
*Rokovi:*1. ožujak 2008. godine
2. srpanj 2008. godine
3. listopad 2008. godine
4. početak 2009. godine
5. sredina 2009. godine
6. kontinuirano
*Indikatori provedbe:*1. proveden pilot-projekt praćenja djece s neurorizicima
2. izrađen konačni prijedlog
3. izrađeni propisi
4. broj održanih edukacija
5. datum početka implementacije
6. godišnja izvješća o radu
*Potrebna financijska sredstva:*Sredstva će se osigurati u okviru nastavka pokrenutih aktivnosti iz sredstava
državnog proračuna.
 *6. Osigurati pristupačnost i informacijsku podršku za gluhe i slijepe osobe u
zdravstvenim ustanovama
Nositelj:* Ministarstvo zdravstva i socijalne skrbi
*Sunositelji:* jedinice lokalne i područne (regionalne) samouprave
*Aktivnosti:*1. utvrditi prioritete uklanjanja građevinskih prepreka na godišnjoj razini
2. osigurati informacijsku podršku za gluhe i slijepe osobe u zdravstvenim
ustanovama
*Rokovi:*kontinuirano
*Indikatori provedbe:*1. broj zdravstvenih ustanova u kojima su uklonjene građevinske prepreke
2. broj zdravstvenih ustanova u kojima je osigurana informacijska podrška za
gluhe i slijepe osobe
*Potrebna financijska sredstva:*Sredstva će se osigurati u okviru redovne djelatnosti iz državnog proračuna
i proračuna jedinica lokalne i područne (regionalne) samouprave.
 *7. Opremiti zdravstvene ustanove i rehabilitacijske centre potrebnim
funkcionalnim pomagalima
Nositelj:* Ministarstvo zdravstva i socijalne skrbi
*Sunositelji:* jedinice lokalne i područne (regionalne) samouprave
*Aktivnosti:*1. utvrditi prioritete nabave medicinske opreme na godišnjoj razini
*Rokovi:*kontinuirano
*Indikator provedbe:*1. broj zdravstvenih ustanova i rehabilitacijskih centara opremljenih potrebnim
funkcionalnim i antidekubitalnim pomagalima.
*Potrebna financijska sredstva:*Sredstva će se osigurati u okviru nastavka pokrenutih aktivnosti redovne
djelatnosti iz državnog proračuna i proračuna jedinica lokalne i područne
(regionalne) samouprave.
 *8. Razmotriti postojeći sustav mjera zdravstvene zaštite te rehabilitacije za
djecu s teškoćama u razvoju koja se odgajaju i obrazuju u redovitim, posebnim
odgojno-obrazovnim ustanovama i ustanovama socijalne skrbi, te izraditi
odgovarajući program mjera
Nositelj*: Ministarstvo zdravstva i socijalne skrbi,
*Sunositelji:* Ministarstvo znanosti, obrazovanja i športa, Hrvatski zavod za
javno zdravstvo, Hrvatski zavod za zdravstveno osiguranje, nadležne strukovne
komore, stručna društva Hrvatskoga liječničkog zbora, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. izraditi analizu postojeći sustav mjera zdravstvene zaštite te rehabilitacije
za djecu s teškoćama u razvoju koja se odgajaju i obrazuju u redovitim, posebnim
odgojno-obrazovnim ustanovama i ustanovama socijalne skrbi
2. razraditi prijedlog mjera za unapređenje sustava
*Rokovi:*1. travanj 2008. godine
2. kraj 2008. godine
*Indikatori provedbe:*1. izrađena analiza postojećeg sustava
2. izrađen prijedlog mjera za unapređenje sustava
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.

**2.5. SOCIJALNA SKRB I MIROVINSKO OSIGURANJE**
UVOD

Socijalna skrb, koja čini sastavni dio sustava socijalne zaštite, usmjerena je
prema zbrinjavanju i uključivanju u društvo socijalno najugroženijih građana,
odnosno socijalno osjetljivih skupina, pa je samim time nesporna njezina uloga u
borbi protiv siromaštva i socijalne isključenosti.
Sustav socijalne skrbi temelji se na načelu supsidijarnosti odnos­no
odgovornosti pojedinca i obitelji za vlastitu socijalnu sigurnost, a uloga je
države da u tome pomaže, s ciljem sprečavanja, ublažavanja i otklanjanja
socijalne ugroženosti. Korisnici, prava i uvjeti njihova ostvarivanja, kao i
druga pitanja od značenja za ovu djelatnost, definirani su Zakonom o socijalnoj
skrbi26. Relativno često mijenjanje ovog propisa rezultat je nastojanja da se
raspoloživim sredstvima zadovolje sve složenije i brojnije potrebe korisnika, te
da se sustav socijalne skrbi uskladi s ukupnim započetim reformama i promjenama
u području socijalne politike.
Prilikom ostvarivanja socijalne skrbi može se govoriti o dvije kategorije
korisnika. Prvi su oni koji se smatraju siromašnima zbog toga što nemaju uopće
vlastitih prihoda ili su ti prihodi manji od propisanih cenzusa, znači
nedostatni za podmirenje osnovnih život­nih potreba. Druga je kategorija ona
koja socijalnu skrb ostvaruje u svrhu zadovoljavanja specifičnih potreba,
nastalih uglavnom zbog invaliditeta, starosti, psihičke bolesti, ovisnosti i
drugo.
Sustav socijalne skrbi nudi širok spektar prava koja se okvirno mogu podijeliti
na novčana davanja i usluge.
Visina novčanih pomoći utvrđuje se u određenom postotku u odnosu na osnovicu
koju prema odredbi Zakona o socijalnoj skrbi određuje Vlada Republike Hrvatske.
Socijalna skrb se ostvaruje putem mreže centara za socijalnu skrb, te domova
socijalne skrbi i centara za pomoć i njegu.
U Hrvatskoj na državnoj razini djeluje 80 centara za socijalnu skrb s 25
podružnica, koji obavljaju preko 146 različitih aktivnosti (javne ovlasti u
području socijalne skrbi, obiteljsko-pravna i kazneno-pravna zaštita i dr.).
Domovi socijalne skrbi pružaju usluge stanovanja, dnevnog boravka, prehrane,
odijevanja, održavanja osobne higijene, njege i brige o zdravlju, odgoja i
obrazovanja, osposobljavanja, radnih aktivnosti, psihosocijalne rehabilitacije,
organiziranja slobodnog vremena i dr. U Hrvatskoj postoji 69 državnih domova27 s
ukupno 8.503 korisnika i 135 domova drugih osnivača28 (riječ je o drugim domaćim
i stranim pravnim i fizičkim osobama) s 15.275 korisnika. Od ukupnog broja
domova njih 26 je za osobe s tjelesnim ili mentalnim oštećenjem čiji je osnivač
Republika Hrvatska (3.072 korisnika), te 15 domova drugih osnivača (1.299
korisnika).
Centri za pomoć i njegu, koji djeluju isključivo na područnoj i lokalnoj razini,
pružaju usluge organiziranja prehrane, obavljanja kućanskih poslova, održavanja
osobne higijene, te zadovoljavanja drugih potreba.
U pružanju usluga koje se ostvaruju putem institucijskih i izvaninstitucijskih
oblika skrbi u domovima za različite kategorije korisnika, centrima za pomoć i
njegu u kući, udomiteljskim obiteljima i organiziranom stanovanju, posljednjih
godina oblici skrbi izvaninstitucijske naravi dobivaju sve značajniju ulogu.
Osobama s invaliditetom, bez obzira na uzrok i okolnosti nastanka oštećenja,
potrebno je osigurati odgovarajuću razinu informiranosti, te pružanje brzih i
dostupnih informacija o ostvarivanju pojedinih prava koja se mogu ostvariti u
sustavu socijalne skrbi. Pritom je nužno posebnu pozornost posvetiti ranjivim
skupinama unutar ove populacije djevojčicama i ženama s invaliditetom, osobama s
težim stupnjem invaliditeta, osobama koje žive u ruralnoj sredini, osobama s
invaliditetom starije životne dobi, siromašnim osobama s invaliditetom,
roditeljima s invaliditetom, roditeljima djece s teškoćama u razvoju i dr.
Radi zadovoljavanja optimalnih životnih potreba osoba s invaliditetom u
konkretnoj lokalnoj sredini, kako u smislu pružanja materijalne potpore, tako i
u smislu osiguravanja uvjeta za samostalan život ili život uz potporu
odgovarajućih servisa, potrebno je poticati uključivanje različitih subjekata u
zajednici, jačanje koncepta samopomoći i osnaživanja korisnika, širenje
humanitarne mreže, jačanje usluga i povećanje odgovornosti. Pritom valja
istaknuti potrebu razvoja izvaninstitucijskih pristupa u lokalnoj zajednici,
primjerice, organiziranje pružanja usluga u mjestu prebivališta ili u domu osobe
s invaliditetom. Naglasak se stavlja na pravo izbora osobe s invaliditetom,
odnosno odabir načina života prema vlastitim kriterijima i vrijednosnom sustavu.
Ističe se potreba uspostavljanja mreže stručnih službi podrške koja bi trebala
svakoj osobi pružiti podršku u onoj mjeri koja će mu osigurati ostanak i
uspješno aktivno sudjelovanje u lokalnoj zajednici.
U svrhu razvoja skrbi za osobe s invaliditetom, od velikog je značenja pomoć
koju organizacije civilnog društva mogu pružiti na području socijalne skrbi.
Socijalna će se skrb i nadalje oslanjati upravo na suradnju s nevladinim,
neprofitnim sektorom, te privatnim inicijativama. Time će se proširiti krug
pružatelja usluga, korisnici će imati veće mogućnosti izbora i usluge će biti
prilagođene njihovim potrebama.
Projektom razvoja sustava socijalne skrbi objedinit će se pojedinačna prava
osoba s invaliditetom, postići veće angažiranje jedinica lokalne i područne
(regionalne) samouprave, sustavnije poticati i pružati financijsku potporu
djelovanju nevladinih organizacija i humanitarnih udruga, postići bolju
usmjerenost novčanih naknada, pri čemu će se uvažavati specifičnosti određenih
područja zbog običaja i načina življenja, te potreba i interesa korisnika,
osigurati kvalitetnije pružanje socijalnih usluga u instituciji i
izvaninstituciji, promicati kvalitetniju informiranost o socijalnim pravima, te
mijenjati stavove i senzibilizirati javnost za potrebe osoba s invaliditetom.
Usklađenost djelovanja i povezanost niza segmenata unutar sustava socijalne
zaštite, kako u institucijskim tako i u izvaninstitucijskim oblicima skrbi,
nužna je za poboljšanje skrbi za osobe s invaliditetom. Sustav potpore osobama s
invaliditetom treba usmjeriti i na stjecanje i poboljšanje njihovih vještina s
ciljem osposobljavanja za puno sudjelovanje u zajednici.
Osobe s invaliditetom moraju biti uključene u planiranje, kreiranje i provedbu
politike prema osobama s invaliditetom.
Zakonom o mirovinskom osiguranju29 koji je stupio na snagu 1. siječnja 1999.
godine započela je mirovinska reforma kojom su smanjena određena prava invalida
rada, pooštrena definicija invaliditeta i osigurano pravo na invalidsku mirovinu
zbog opće i profesionalne nesposobnosti za rad, pravo na profesionalnu
rehabilitaciju, pravo na novčanu naknadu zbog tjelesnog oštećenja nastalog
uslijed posljedica ozljede na radu i profesionalne bolesti.
Ranijim korisnicima prava na temelju preostale radne sposobnosti, neposredne
opasnosti od nastanka invaliditeta te izmijenjene radne sposobnosti, prava su
prevedena (članak 174. Zakona o mirovinskom osiguranju), po službenoj dužnosti,
na invalidsku mirovinu zbog profesionalne nesposobnosti kao trajna novčana
prava.
Mirovinskom reformom posljedice povrede na radu ili profesionalne bolesti
detaljno su razrađene kroz prava na invalidsku mirovinu, prava na profesionalnu
rehabilitaciju te prava s osnova tjelesnog oštećenja u okviru postojećeg sustava
mirovinskog osiguranja30.
Profesionalna rehabilitacija osoba s invaliditetom provodi se kroz sustav
mirovinskog osiguranja za invalide rada i kroz sustav socijalne skrbi za ostale
osobe s invaliditetom. Svaki sustav propisuje način ostvarivanja pojedinih
prava. Radi transparentnosti i uspješnijeg provođenja sustava profesionalne
rehabilitacije u državi potrebno je prava uskladiti i predvidjeti način
uključivanja i II. stupa osiguranja u proces profesionalne rehabilitacije.
Temeljem odredaba Zakona o mirovinskom osiguranju i Zakona o obveznim i
dobrovoljnim mirovinskim fondovima31 osigurana su prava na starosnu mirovinu,
prijevremenu starosnu mirovinu, invalidsku mirovinu i obiteljsku mirovinu, a
ulaganje u II. stup mirovinskog osiguranja ne predviđa ostvarivanje prava
osiguranika prema preostaloj radnoj sposobnosti.
Izborom obiteljske mirovine osoba s invaliditetom (uvjeti za ostvarivanje prava
su jednaki kao i kod ostvarivanja prava na obiteljsku mirovinu u I. stupu) ne
može ostvarivati prava po preostaloj radnoj sposobnosti kao što su pravo na
profesionalnu rehabilitaciju niti zapošljavanje na temelju iste jer izborom
automatski gubi pravo na zapošljavanje.

CILJEVI
– omogućiti svim osobama s invaliditetom jednaki pristup socijalnim potporama
(socijalnim uslugama i novčanim davanjima) – osigurati pretpostavke primjerenoga
životnog standarda osobama s invaliditetom
– unaprijediti prava osoba s invaliditetom u sustavu mirovinskog osiguranja
– osigurati pretpostavke za izmjenu postojećih propisa iz mirovinskog osiguranja
i način financiranja
– osigurati posebnu valorizaciju povrede na radu i profesionalne bolesti u
sustavu osiguranja
– proširiti prava osobama s invaliditetom s obzirom na uzrok invaliditeta u
sustavu mirovinskog osiguranja
– uvesti sustav posebnog osiguranja od profesionalnih rizika
– uskladiti propise o profesionalnoj rehabilitaciji u svim sustavima u kojima se
provodi
– osigurati dodatna financijska sredstva s ciljem stvaranja uvjeta za
zapošljavanje osoba s invaliditetom

MJERE

*1. Izraditi zakonsku podlogu za uvođenje novog prava u sustav socijalne skrbi
»skrb u obitelji«
Nositelj:* Ministarstvo zdravstva i socijalne skrbi
*Aktivnosti:*1. izraditi procjenu potencijalnih korisnika prava na »skrb u obitelji»
2. izraditi propise
*Rokovi:*2007. godina
*Indikatori provedbe:*1. broj potencijalnih korisnika
2. donesen propis
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *2. Redefinirati i objediniti sustav socijalnih usluga i novčanih davanja
Nositelj:* Ministarstvo zdravstva i socijalne skrbi
*Sunositelji:* Ministarstvo obitelji, branitelja i međugeneracijske solidarnosti,
Ministarstvo gospodarstva, rada i poduzetništva, Hrvatski zavod za zdravstveno
osiguranje, Hrvatski zavod za mirovinsko osiguranje, Hrvatski zavod za
zapošljavanje, znanstvene i stručne institucije, ustanove socijalne skrbi,
udruge osoba s invaliditetom i udruge koje programski djeluju u korist osoba s
invaliditetom
*Aktivnost:*1. izraditi propis u skladu sa Strategijom reforme socijalnih naknada32
*Rok:*2007. godina
*Indikator provedbe:*1. donesen propis
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *3. Podizati kvalitetu stručnog rada u ustanovama socijalne skrbi
Nositelj:* Ministarstvo zdravstva i socijalne skrbi
*Sunositelji:* znanstvene i stručne institucije, udruge osoba s invaliditetom i
udruge koje programski djeluju u korist osoba s invaliditetom i ustanove
socijalne skrbi
*Aktivnosti:*1. izraditi plan provođenja programa psihosocijalne rehabilitacije u domovima
socijalne skrbi
2. provoditi i vrednovati program psihosocijalne rehabilitacije
3. izraditi godišnji plan stručnih skupova i edukativnih sastanaka za radnike u
ustanovama socijalne skrbi
4. provoditi stručne skupove i edukativne sastanke za radnike u ustanovama
socijalne skrbi
*Rokovi:*1. 2007. godina
2. – 4. kontinuirano
*Indikatori provedbe:*1. izrađen plan provođenja psihosocijalne rehabilitacije
2. provedeni i vrednovani programi
3. izrađen godišnji plan stručnih skupova i edukativnih sastanaka za radnike u
ustanovama socijalne skrbi
4. broj održanih stručnih skupova i edukativnih sastanaka za radnike u
ustanovama socijalne skrbi
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *4. Osigurati sudjelovanje osoba s invaliditetom i/ili njihovih zakonskih
zastupnika u izradu nacrta propisa, te drugih dokumenata u sustavu socijalne
skrbi
Nositelj:* Ministarstvo zdravstva i socijalne skrbi
*Aktivnost:*1. osigurati sudjelovanje osoba s invaliditetom i/ili njihovih zakonskih
zastupnika kao predstavnika udruga osoba s invaliditetom i onih koje djeluju u
korist osoba s invaliditetom u izradi nacrta propisa i drugih dokumenata
*Rok:*kontinuirano
*Indikator provedbe:*1. broj donesenih propisa i drugih dokumenata u kojima su na izradi aktivno
sudjelovale osobe s invaliditetom i njihovi zakonski zastupnici broj uključenih
osoba s invaliditetom i njihovih zakonskih zastupnika
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *5. Razviti sustav mobilnih službi podrške u lokalnoj zajednici
Nositelj:* Ministarstvo zdravstva i socijalne skrbi
*Aktivnost:*1. razvijati mobilne službe podrške u skladu s Projektom razvoja sustava
socijalne skrbi33
Rok:
kontinuirano
*Indikatori provedbe:*1. povećanje broja korisnika usluga izvaninstitucijskih oblika skrbi
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *6. Razviti sustav informiranja i edukacije osoba s invaliditetom i njihovih
roditelja
Nositelj:* Ministarstvo zdravstva i socijalne skrbi
*Sunositelji:* Ministarstvo obitelji, branitelja i međugeneracijske solidarnosti,
Ministarstvo znanosti, obrazovanja i športa, jedinice lokalne i područne
(regionalne) samouprave, znanstvene i stručne institucije, udruge osoba s
invaliditetom i udruge koje programski djeluju u korist osoba s invaliditetom,
mediji
*Aktivnosti:*1. informirati osobe s invaliditetom o uvjetima i načinu ostvarivanja prava u
sustavu socijalne skrbi
2. osigurati financijske potpore radi unapređivanja znanja i vještina osoba s
invaliditetom i njihovih roditelja putem projekata i programa udruga osoba s
invaliditetom i udruga koje programski djeluju u korist osoba s invaliditetom
*Rokovi:*kontinuirano
*Indikatori provedbe:*1. dostupnost informacija osobama s invaliditetom i njihovim roditeljima
2. iznos odobrenih financijskih potpora za programe i projekte udruga osoba s
invaliditetom i udruga koje programski djeluju u korist osoba s invaliditetom i
broj provedenih edukacija
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *7. Izraditi stručnu i analitičku podlogu o mogućnostima unapređenja prava s
osnove invalidnosti, te predložiti donošenje odgovarajućih propisa
Nositelj:* Ministarstvo gospodarstva, rada i poduzetništva
*Sunositelji:* Ministarstvo obitelji, branitelja i međugeneracijske solidarnosti,
Ministarstvo zdravstva i socijalne skrbi, Hrvatski zavod za mirovinsko
osiguranje, udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. izraditi stručnu i analitičku podlogu za poboljšanje prava s osnova
invalidnosti
2. izraditi prijedloge modela financiranja
3. izrada propisa za poboljšanje prava s osnova invalidnosti
4. izraditi stručnu i analitičku podlogu za izmjenu i dopunu propisa o
profesionalnoj rehabilitaciji u sustavu mirovinskog osiguranja
5. izraditi propise o profesionalnoj rehabilitaciji u sustavu mirovinskog
osiguranja
6. izraditi jedinstvenu listu svih oštećenja za sve kategorije osoba s
invaliditetom neovisno o načinu i uzrocima nastanka
7. izraditi pravne podloge
8. utvrditi jedinstveno tijelo vještačenja
9. predložiti i osigurati način financiranja
*Rokovi:*1. srpanj 2008. godine
2. – 4 prosinac 2008. godine
5. – 6. srpanj 2009. godine
7. – 9. prosinac 2007. godine
*Indikatori provedbe:*1. izrađena stručna i analitička podlogu za poboljšanje prava s osnova
invalidnosti
2. izrađen prijedlog modela financiranja
3. izrađen propis za poboljšanje prava s osnova invalidnosti
4. izrađena stručna i analitička podlogu za izmjenu i dopunu propisa o
profesionalnoj rehabilitaciji u sustavu mirovinskog osiguranja
5. izrađen propis o profesionalnoj rehabilitaciji u sustavu mirovinskog
osiguranja
6. izrađena jedinstvena lista svih oštećenja za sve kategorije osoba s
invaliditetom neovisno o načinu i uzrocima nastanka
7. izrađena pravna podloga
8. utvrđeno jedinstveno tijelo vještačenja
9. predložen i osiguran način financiranja
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *8. Predložiti dodatne mjere radi unapređenja provođenja profesionalne
rehabilitacije
Nositelj:* Ministarstvo gospodarstva, rada i poduzetništva
*Sunositelji:* Ministarstvo zdravstva i socijalne skrbi,Ministarstvo obitelji,
branitelja i međugeneracijske solidarnosti, Hrvatski zavod za mirovinsko
osiguranje, Hrvatski zavod za zapošljavanje
*Aktivnosti:*1. uskladiti propise o profesionalnoj rehabilitaciji
2. izraditi i donijeti propise o modelu financiranja profesionalne
rehabilitacije
*Rokovi:*srpanj 2008. godine
*Indikatori provedbe:*1. usklađeni propisi o profesionalnoj rehabilitaciji
2. izrađeni i doneseni propisi o modelu financiranja profesionalne
rehabilitacije
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.

**2.6. STANOVANJE, MOBILNOST I PRISTUPAČNOST**
UVOD

Stanovanje, mobilnost i pristupačnost osnovni su preduvjeti za provođenje svih
aktivnosti svakodnevnog življenja osoba s invaliditetom i njihovog uključivanja
u zajednicu. To područje u Republici Hrvatskoj uređuju sljedeći propisi: za
pristupačnost Zakon o gradnji34, Pravilnik o osiguranju pristupačnosti
građevina osobama s invaliditetom i smanjene pokretljivosti35; Zakon o zaštiti i
spašavanju36 (u području elektroničkih usluga gluhim osobama), a u području
mobilnosti Zakon o sigurnosti prometa na cestama37, Zakon o prijevozu u
cestovnom prometu38, Zakon o povlasticama u unutarnjem putničkom prometu39,
Zakon o sigurnosti u željezničkom prometu40, Pravilnik o znaku pristupačnosti41,
Zakon o kretanju slijepe osobe s pomoću psa vodiča42 i brojni drugi propisi.
Za sva ova područja uočava se potreba razvoja standarda. Zahvaljujući
kvalitetnim propisima u području prilagodbe građevina učinjeni su veliki pomaci,
čemu je posebno pridonio Projekt rješavanja pristupačnosti objektima osoba s
invaliditetom kroz koji su od 2004. – 2006. godine prilagođeni javni objekti u
26 gradova na području Republike Hrvatske.
S obzirom na dobru suradnju države i nevladinog sektora u području
pristupačnosti učinjeni su veliki pomaci. Primjerice, nema gradnje prometnica
bez upuštanja rubnjaka; na brojnim se raskriž­jima postavljaju zvučni semaforski
uređaji; postavljaju se taktilne površine za slijepe osobe, kao i zvučne i
vizualne najave u vozilima javnoga prijevoza; omogućen je i prijevoz korisnika s
psom vodičem slijepih u svim sredstvima javnoga prijevoza i ulazak u sve
građevine javne namjene. Kad je riječ o prijevozu, u nekim sredinama učinjeni su
veliki pomaci (posebno prilagođena kombi vozila, niskopodni tramvaji i
autobusi), no postoji niz sredina u kojima će tek trebati uvesti ove oblike
prijevoza. Bit će potrebno obratiti posebnu pozornost na uvođenje prilagođenih
međugradskih autobusnih linija. Neophodna je dostupnost javnog prijevoza na svim
linijama, pristupačnost voznog reda i vozila, te osiguravanje pružanja jasnih i
dostupnih informacija na terminalima i u vozilima.
Budući je prijevoz osnovni preduvjet za postizanje jednakih mogućnosti, planira
se njegovo unapređenje sukladno europskim standardima, s ciljem da cjelokupni
prijevozni lanac postane pristupačan svim osobama s invaliditetom. Ista načela
valja poštivati i u stvaranju pristupačne prometne infrastrukture.
Uzimajući u obzir ljudsku različitost, a radi osiguravanja ravnopravnih
mogućnosti u ekonomiji, izgrađenom okruženju, komunikacijama, uslugama, kulturi,
turizmu, športu i dr., u razdoblju provođenja Strategije, jedna od najvažnijih
zadaća bit će promicanje »Univerzalnog dizajna«. »Univerzalni dizajn« označava
oblikovanje proizvoda, okruženja, programa i usluga na način da ih mogu
koristiti svi ljudi u najvećoj mogućoj mjeri, bez potrebe prilagođavanja ili
posebnog oblikovanja. »Univerzalni dizajn« neće isključivati pomoćne naprave za
određene skupine osoba s invaliditetom u onim slučajevima kada je to potrebno.
Time će se postići pojednostavljenje života svima na način da se izgrađeno
okruženje učini pristupačnim, uporabljivim i razumljivim. Svakako ovdje valja
istaknuti i potrebu jednokratne prilagodbe stambenog prostora osobe s
invaliditetom.
U ovome će značajnu ulogu imati jedinice lokalne i područne (regionalne)
samouprave koje će, poštujući posebnosti socijalnoga položaja osoba s
invaliditetom, morati posebnu pozornost usmjeriti na učinkovitije stambeno
zbrinjavanje ove populacije.

CILJEVI
– postupno uspostaviti okruženje pristupačno osobama s invaliditetom primjenom
načela Univerzalnog dizajna, izbjegavajući na taj način stvaranje novih zapreka
– omogućiti dostupnost prijevoza za sve osobe s invaliditetom
– razviti edukacijske programe vezane uz primjenu Univerzalnog dizajna
– osigurati pristup informacijama i komunikacijama svim osobama s invaliditetom
– osigurati primjenu suvremenih tehnologija
– ustanoviti sustav pomoći kod rješavanja stambenog pitanja za osobe koje su
doživjele invaliditet trenutnim stradavanjem ili naglom bolešću.
 *1. Osigurati pristupačnost građevina osobama s invaliditetom i osobama smanjene
pokretljivosti
Nositelj:* Ministarstvo zaštite okoliša, prostornog uređenja i graditeljstva
*Sunositelji:* Povjerenstvo Vlade Republike Hrvatske za osobe s invaliditetom,
jedinice lokalne i područne (regionalne) samouprave, vlasnici i nositelji drugih
stvarnih prava na tim građevinama, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*1. nadzirati osiguravanje pristupačnosti svih novih građevina stambene i
stambeno poslovne namjene, javne i poslovne namjene kao što su: građevine
trgovačke, ugostiteljske i/ili turističke namjene, poštanske i/ili
telekomunikacijske, građevine za pružanje usluga prometa novcem i druge
financijske usluge, građevine upravne i slične namjene, zdravstveno-socijalne i
rehabilitacijske namjene, građevine koje učestalo koriste osobe s invaliditetom,
građevine odgojno i obrazovne namjene, građevine kulturne namjene, građevine
prometne namjene, građevine športske i rekreacijske namjene, građevine zabavne
namjene, građevine vjerske namjene, građevine za izvršavanje zatvorske kazne,
prostori i površine javne namjene, građevine druge namjene – osnivanjem stručnih
radnih skupina sa razine Povjerenstva Vlade Republike Hrvatske za osobe s
invaliditetom i povjerenstava na razini jedinica lokalne i područne (regionalne)
samouprave
2. utvrditi stanje i potrebe prilagodbe postojećih građevina s ciljem osiguranja
pristupačnosti temeljem operativnih godišnjih planova
3. osigurati prilagodbu postojećih građevina osobama s invaliditetom i osobama
smanjene pokretljivosti
4. nadzirati osiguravanje elemenata pristupačnosti za neovisno življenje osoba s
invaliditetom.
*Rokovi:*kontinuirano
*Indikatori provedbe:*1. broj intervencija na novim građevinama u kojima je bilo potrebno osigurati
pristupačnost
2. utvrđeno stanje i potrebe prilagodbe postojećih građevina
3. broj postojećih građevina u kojima je osigurana pristupačnost
4. broj postojećih građevina u kojima su se osigurali elementi pristupačnosti za
neovisno življenje osoba s invaliditetom i broj intervencija koje je bilo
potrebno poduzeti
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *2. Osigurati pristupačnost javnog prometa
Nositelj:* Ministarstvo mora, turizma, prometa i razvitka
*Sunositelji:* jedinice lokalne i područne (regionalne) samouprave, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. osigurati stajališta i perone, parkirališna mjesta, javne pješačke površine,
semafore, pješačke prijelaze, pješačke otoke i raskrižja prilagođena osobama s
invaliditetom, na svim mjestima na kojima to nije učinjeno, a sukladno
Pravilniku o osiguranju pristupačnosti građevina osobama s invaliditetom i
smanjene pokretljivosti
2. osigurati pristupačnost javnih prijevoznih sredstava osobama s invaliditetom:
na svim međugradskim linijama na kojima to nije učinjeno, uvesti prilagođene
autobuse, prilagođene željezničke vagone, željezničke kolodvore opremiti
podiznim platformama za ukrcaj-iskrcaj osoba u invalidskim kolicima«, u gradskom
prijevozu osigurati prilagođena vozila za osobe s invaliditetom, osigurati
pristupačnost brodova i zrakoplova, osigurati prilagođeni taksi prijevoz za
osobe s invaliditetom
3. na odgovarajući način informirati stanovništvo o međugradskim vlakovima i
željezničkim kolodvorima na kojima postoji mogućnost transfera osoba u
invalidskim kolicima
*Rokovi:*kontinuirano
*Indikatori provedbe:*1. broj osiguranih stajališta i perona, parkirališnih mjesta, jav­nih pješačkih
površina, semafora, pješačkih prijelaza, pje­šačkih otoka i raskrižja
prilagođenih osobama s invaliditetom.
2. broj osiguranih pristupačnih javnih prijevoznih sredstava osobama s
invaliditetom: na međugradskim linijama, broj uvedenih prilagođenih autobusa,
prilagođenih željezničkih vagona, broj željezničkih kolodvora opremljenih
podiznim platformama za ukrcaj-iskrcaj osoba u invalidskim kolicima«broj
osiguranih prilagođenih vozila za osobe s invaliditetom u gradskom prijevozu,
broj osiguranih pristupačnih brodova i zrakoplova, broj osiguranih prilagođenih
taksi vozila za osobe s invaliditetom.
3. na odgovarajući način informirano stanovništvo o međugradskim vlakovima i
željezničkim kolodvorima na kojima postoji mogućnost transfera osoba u
invalidskim kolicima
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti, prijevozničkim
poduzećima koja svoja vozila prilagode prijevozu osoba s invaliditetom,
osigurati mogućnost financijskog benefita (sufinanciranje, oslobađanje dijela
poreza i sli.)
 *3. Osigurati primjenu potpornih tehnologija radi unapređenja mobilnosti osoba s
invaliditetom
Nositelj:* Ministarstvo mora, turizma prometa i razvitka
*Sunositelji:* Ministarstvo zdravstva i socijalne skrbi, jedinice lokalne i
područne (regionalne) samouprave
*Aktivnost:*1. izmijeniti i/ili donijeti nove propise u cilju poboljšanja osob­ne mobilnosti
primjenom suvremenih tehničkih pomagala i novih tehnologija
Rok:
2010. godina
*Indikator provedbe:*1. izmijenjeni i/ili doneseni novi propisi u cilju poboljšanja osobne mobilnosti
primjenom suvremenih tehničkih pomagala i novih tehnologija
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *4. Osigurati posebnu proračunsku poziciju na kojoj će se iskazivati planirana i
utrošena financijska sredstva za uklanjanje građevinskih i drugih prepreka
Nositelj:* središnja tijela državne uprave
*Sunositelji:* jedinice lokalne i područne (regionalne) samouprave
*Aktivnost:*1. osigurati posebnu proračunsku poziciju u svim tijelima državne uprave i
jedinicama lokalne i područne (regionalne) samouprave na kojoj će se planirati i
iskazivati utrošena financijska sredstva za uklanjanje građevinskih i drugih
prepreka uzevši u obzir uvođenje univerzalnog dizajna
*Rok:*2008. godina
*Indikator provedbe:*1. osigurana posebna proračunska pozicija na kojoj će se planirati i iskazivati
utrošena financijska sredstva za uklanjanje građevinskih i drugih prepreka
uzevši u obzir uvođenje Univerzalnog dizajna
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *5. Poticati razvoj Univerzalnog dizajna
Nositelji:* Ministarstvo znanosti, obrazovanja i športa
*Sunositelji:* Ministarstvo gospodarstva, rada i poduzetništva, Ministarstvo
zdravstva i socijalne skrbi, Ministarstvo kulture, Ministarstvo mora, turizma,
prometa i razvitka, Ministarstvo obitelji, branitelja i međugeneracijske
solidarnosti, Ministarstvo unutarnjih poslova, Hrvatska gospodarska komora,
Hrvatska obrtnička komora, jedinice lokalne i područne (regionalne) samouprave,
udruge osoba s invaliditetom i udruge koje programski djeluju u korist osoba s
invaliditetom
*Aktivnosti:*1. poticati uvođenje Univerzalnog dizajna u nastavni program svih zanimanja
uključenih u izgradnju okruženja
2. provesti edukaciju interesnih skupina o pitanjima pristupačnosti s kojima se
suočavaju osobe s invaliditetom
3. osnovati Fond za Univerzalni dizajn u kojemu bi se osiguravala sredstva za
njegov razvoj i primjenu
4. poticati primjenu Univerzalnog dizajna
*Rokovi:*1.-2. 2008. godina
3. 2009. godina
4. kontinuirano od 2009. godine
*Indikatori provedbe:*1. uvedene osnove Univerzalnog dizajna u nastavni program svih zanimanja
uključenih u izgradnju okruženja;
2. broj provedenih edukacija interesnih skupina o pitanjima pristupačnosti s
kojima se suočavaju osobe s invaliditetom;
3. osnovan Fond za Univerzalni dizajn u kojem će se osiguravati sredstva za
njegov razvoj i primjenu
4. primjena Univerzalnog dizajna
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
*# napomena:* Univerzalni dizajn označava oblikovanje proizvoda, okruženja,
programa i usluga na način da ih mogu koristiti svi ljudi u najvećoj mogućoj
mjeri, bez potrebe prilagođavanja ili posebnog oblikovanja. Univerzalni dizajn
neće isključivati pomoćne naprave za određene skupine osoba s invaliditetom u
onim slučajevima kada je to potrebno.
 *6. Osigurati različite oblike pomoći na području komunikacije osobama s
invaliditetom kako bi se olakšao pristup javnim objektima i prostorima otvorenim
za javnost
Nositelji:* Ministarstvo zdravstva i socijalne skrbi
*Sunositelji:* Ministarstvo znanosti, obrazovanja i športa, Ministarstvo kulture,
Ministarstvo mora, turizma, prometa i razvitka, Ministarstvo obitelji,
branitelja i međugeneracijske solidarnosti, Ministarstvo unutarnjih poslova,
Ministarstvo gospodarstva, rada i poduzetništva, jedinice lokalne i područne
(regionalne) samouprave, udruge osoba s invaliditetom i udruge koje programski
djeluju u korist osoba s invaliditetom
*Aktivnosti:*1. razviti sustave komunikacije s gluhim i gluhoslijepim osobama za javne
priredbe i manifestacije
2. osobama s najtežom vrstom i stupnjem invaliditeta osigurati osobnog
asistenta, gluhim, gluhoslijepim i slijepim osobama osigurati odgovarajuću pomoć
u vidu posrednika, uključujući vodiče, čitače i tumače/prevoditelje za znakovni
jezik i ostale oblike komunikacija kojima se osobe s invaliditetom koriste kako
bi se olakšao pristup javnim objektima i prostorima otvorenim za javnost i
odgovarajuće praćenje događanja u navedenim prostorima.
*Rokovi:*2009. godina
*Indikatori provedbe:*1. razvijeni sustavi komunikacije s gluhim i gluhoslijepim osobama za javne
priredbe i manifestacije
2. osigurani osobni asistenti za osobe s najtežom vrstom i stupnjem invaliditeta
te osigurani posrednici, uključujući vodiče, čitače i tumače//prevoditelje za
znakovni jezik i ostale oblike komunikacija kojima se osobe s invaliditetom
koriste
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *7. Unaprijediti informatičku pismenost osoba s invaliditetom
Nositelji:* Ministarstvo znanosti, obrazovanja i športa
*Sunositelji:* Središnji državni ured za e-Hrvatsku, jedinice lokalne i područne
(regionalne) samouprave, udruge osoba s invaliditetom i udruge koje programski
djeluju u korist osoba s invaliditetom
*Aktivnosti:*1. promicati pristupačnost novih informacijskih i komunikacijskih tehnologija i
sustava
2. educirati osobe s invaliditetom za korištenje suvremenih informatičkih
sustava
*Rokovi:*kontinuirano
*Indikatori provedbe:*1. osigurana pristupačnost novih informacijskih i komunikacijskih tehnologija i
sustava
2. broj educiranih osoba s invaliditetom za korištenje suvremenih informatičkih
sustava
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

**2.7. PROFESIONALNA REHABILITACIJA, ZAPOŠLJAVANJE I RAD**
UVOD

Profesionalna rehabilitacija predstavlja samo jedan od aspekata cjelovitoga
rehabilitacijskog procesa koji još čine pravni, biološki, ekonomski, medicinski,
sociološki, psihološki, edukacijski i tehnološki43. Iako se primarno odnosi na
profesionalni aspekt u rehabilitaciji, profesionalna rehabilitacija nema za cilj
samo osposobljavanje osobe s invaliditetom za rad, već je on mnogo složeniji, a
u sebi sadrži i radno-socijalnu, kao i širu socijalnu integraciju osobe. Sustav
profesionalne rehabilitacije sastoji se od tri uzastopne komponente:
profesionalnog usmjeravanja, osposobljavanja za produktivni rad i zapošljavanja.
Pravo na rad i zapošljavanje osoba s invaliditetom jedno je od temeljnih
ljudskih prava i onemogućavanje ostvarivanja toga prava predstavlja njihovo
kršenje i diskriminaciju. Međutim, gledajući s aspekta zapošljavanja osoba s
invaliditetom, mjere osiguravanja njihove konkurentnosti na tržištu rada treba
poduzeti vrlo rano, u razdoblju njihova djetinjstva i mladosti, odnosno
stjecanja i utvrđivanja invaliditeta, kada posebnu pozornost treba posvetiti
otkrivanju i razvoju njihova intelektualnog i radnog potencijala. S druge
strane, invaliditet ne mora nužno biti prisutan od najranije dobi, već se može
pojaviti tijekom života pojedinca, a vrlo često je i posljedica rada i događaja
u radnoj dobi.
Od rada osoba s invaliditetom brojne su koristi za društvo u cjelini, no najveća
je svakako ekonomska isplativost. Nema tako bogate države koja bi se mogla
odreći sredstava (materijalnog doprinosa) što ih svojim radom privređuju osobe s
invaliditetom. Cilj je da one postanu stvaratelji, a ne isključivo korisnici
sredstava državnog proračuna44. Osim toga, radom ovih osoba smanjuju se
socijalna i druga davanja, kojima se, ako nisu zaposleni, osigurava njihova
egzistencija, pa i zadovoljavanje njihovih specifičnih potreba.
I same osobe s invaliditetom imaju brojne koristi od svojega rada. Primjerice,
zaposlene osobe s invaliditetom imaju bolju sliku o sebi i više samopoštovanja i
samopouzdanja u odnosu na nezaposlene, društveno su aktivnije, općenito su
prilagodljivije na promjene i kompetentnije u svakodnevnom osobnom životu,
ekonomski su superiornije, zaposlene osobe s invaliditetom manje pobolijevaju
nego nezaposlene i dr.
Jedna od najvećih zapreka zapošljavanju osoba s invaliditetom je negativan stav
društva zasnovan na stereotipima i predrasudama o slabijim radnim potencijalima
osoba s invaliditetom. Međutim, pokazuje se da je najbolje sredstvo u
otklanjanju spomenutih stereotipa i predrasuda upravo rad ovih osoba. O tome
svjedoče rezultati pojedinih istraživanja koja navode da kao razlog
zapošljavanja osoba s invaliditetom poslodavci navode upravo dosadašnja iskustva
sa zaposlenim osobama s invaliditetom.
Poboljšanje položaja osoba s invaliditetom na tržištu rada ovisi o cijelom nizu
čimbenika koji pridonose krajnjem cilju postizanja zapošljavanja takvih osoba.
Da bi se ostvario ovaj cilj, neophodno je povezati djelatnosti obrazovanja,
zdravstva, civilnog društva i institucija koje djeluju na tržištu rada.
Zapošljavanje i rad osoba s invaliditetom ovisi o poslodavcima, ali i o samim
osobama s invaliditetom i njihovoj spremnosti i upornosti kojom će iskoristiti
prilike za školovanje i radno osposobljavanje.
Uloga države je osobama s invaliditetom omogućiti školovanje i druge oblike
radnog osposobljavanja, opremanje radnog mjesta potrebnim pomagalima, korištenje
usluga asistenta kada je to potrebno, te materijalno poticati njihovo
zapošljavanje, a u prihvatljivoj mjeri i obvezati poslodavce na njihovo
zapošljavanje. Važan je i doprinos stručnjaka, međutim za poboljšanje postojećeg
stanja najvažnije je usklađeno djelovanje različitih sustava, institucija,
udruga i pojedinaca koji djeluju na tržištu rada.
Donošenje Zakona o profesionalnoj rehabilitaciji i zapošljavanju osoba s
invaliditetom45 predstavlja veliki korak u rješavanju problematike zapošljavanja
osoba s invaliditetom. Navedenim Zakonom predviđeno je i ostvareno osnivanje
Fonda za profesionalnu rehabilitaciju i zapošljavanje osoba s invaliditetom čija
je temeljna zadaća postizanje osnovnog cilja Zakona – poticaj zapošljavanju
osoba s invaliditetom na otvorenom tržištu rada.
Međutim, da bi se proces zapošljavanja osoba s invaliditetom unaprijedio i
ubrzao, potrebno je, prije svega, utvrditi učinke provođenja dosadašnje politike
zapošljavanja i rada osoba s invaliditetom, zatim osmisliti dodatne programe i
modele sufinanciranja poslodavaca, te osmisliti i mjere pozitivne diskriminacije
za zapošljavanje pojedinih, još uvijek teže zapošljivih skupina osoba s
invaliditetom. Također je potrebno kontinuirano raditi na podizanju razine
svijesti o potrebi zapošljavanja osoba s invaliditetom, kao i na spoznaji o
njihovim radnim i socijalnim vrijednostima.

CILJEVI
– provoditi nediskriminacijsku politiku u području radno-socijalne integracije
osoba s invaliditetom, odnosno promicati aktivnu participaciju osoba s
invaliditetom u području profesionalne rehabilitacije, zapošljavanja i rada
– poticati stjecanje znanja, vještina i navika potrebnih za zapošljavanje i
zadržavanje posla
– poticati zapošljavanje osoba s invaliditetom na otvorenom tržištu rada
primjenjujući sve dostupne pozitivne mjere
– provoditi zapošljavanje u zaštićenim uvjetima
– provoditi zapošljavanje uz podršku
– poticati alternativne oblike rada
– poticati uključivanje u rad u radnim centrima

MJERE
 *1. Provesti evaluaciju primjene postojeće zakonske regulative i aktualne
politike u području rehabilitacije i zapošljavanja osoba s invaliditetom od
strane nezavisnog tijela
Nositelj:* Ministarstvo gospodarstva, rada i poduzetništva
*Sunositelji:* Fond za profesionalnu rehabilitaciju i zapošljavanje osoba s
invaliditetom, Ministarstvo zdravstva i socijalne skrbi, Ministarstvo znanosti,
obrazovanja i športa, Ministarstvo obitelji, branitelja i međugeneracijske
solidarnosti, Hrvatski zavod za mirovinsko osiguranje, Hrvatski zavod za
zapošljavanje, Hrvatska udruga poslodavaca, Ured za ljudska prava Vlade
Republike Hrvatske, ustanove za rehabilitaciju osoba s invaliditetom, znanstvene
institucije, udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. izraditi analizu primjenjivosti odredbi Zakona o profesionalnoj
rehabilitaciji i zapošljavanju osoba s invaliditetom i podzakonskih akata te
njihove usklađenosti s postojećom zakonskom regulativom iz područja obrazovanja,
zdravstvene zaštite, socijalne skrbi i mirovinskog osiguranja i radnog
zakonodavstva te zakonodavstva Europske unije
2. izraditi prijedlog izmjena odredaba Zakona o profesionalnoj rehabilitaciji i
zapošljavanju osoba s invaliditetom i podzakonskih akata
3. dosljedno primjenjivati Zakon o profesionalnoj rehabilitaciji i zapošljavanju
osoba s invaliditetom i podzakonske akte, periodično izvješćivati javnost te
informirati potencijalne korisnike
*Rokovi:*1. prosinac 2007. godine
2. lipanj 2008. godine
3. kontinuirano
*Indikatori provedbe:*1. identificirane teškoće u primjeni Zakona o profesionalnoj rehabilitaciji i
zapošljavanju osoba s invaliditetom i podzakonskih akata
2. izrađen i usvojen prijedlog izmjena odredaba Zakona o profesionalnoj
rehabilitaciji i zapošljavanju osoba s invaliditetom i podzakonskih akata
3. povećana stopa zapošljavanja i stopa zaposlenosti osoba s invaliditetom
*Potrebna financijska sredstva:*Sredstva će se osigurati u okviru redovne djelatnosti iz državnog proračuna i iz
posebnih doprinosa Fonda za profesionalnu rehabilitaciju i zapošljavanje osoba s
invaliditetom.
 *2. Osigurati mehanizme zaštite od diskriminacije u području zapošljavanja i rada
osoba s invaliditetom
Nositelj:* Ministarstvo gospodarstva, rada i poduzetništva
*Sunositelji:* Ministarstvo obitelji, branitelja i međugeneracijske solidarnosti,
Ministarstvo pravosuđa, Ministarstvo znanosti, obrazovanja i športa, Hrvatski
zavod za javno zdravstvo, Hrvatski zavod za mirovinsko osiguranje, Hrvatski
zavod za zdravstveno osiguranje, Hrvatski zavod za zapošljavanje, Fond za
profesionalnu rehabilitaciju i zapošljavanje osoba s invaliditetom, Hrvatska
udruga poslodavaca, Ured za ravnopravnost spolova Vlade Republike Hrvatske, Ured
za ljudska prava Vlade Republike Hrvatske, znanstvene institucije, jedinice
lokalne i područne (regionalne) samouprave, udruge osoba s invaliditetom i
udruge koje programski djeluju u korist osoba s invaliditetom, mediji
*Aktivnosti:*1. izraditi analizu provedbe članka 10. Zakona o profesionalnoj rehabilitaciji i
zapošljavanju osoba s invaliditetom
2. provesti istraživanje o diskriminaciji u području zapošljavanja i rada osoba
s invaliditetom
3. izraditi plan razvoja Strategije za sprečavanje identificiranih
diskriminirajućih oblika ponašanja pri zapošljavanju i radu osoba s
invaliditetom u skladu s nacionalnim dokumentima i dokumentima Europske unije
4. provoditi medijsku kampanju o potrebi sprečavanja diskriminacije pri
zapošljavanju i radu osoba s invaliditetom
5. informirati javnost o potrebi osiguravanja mehanizama sprečavanja dvostruke
diskriminacije pojedinih skupina osoba s invaliditetom (npr. žene s
invaliditetom, osobe s kombiniranim teškoćama i slično)
6. provoditi sustavne edukacije osoba s invaliditetom, poslodavaca, djelatnika u
javnim službama o oblicima diskriminacije u području zapošljavanja i rada te o
načinima sprečavanja diskriminacije kroz provedbu Strategije za sprečavanje
identificiranih diskriminirajućih oblika ponašanja pri zapošljavanju i radu
osoba s invaliditetom
7. utvrditi učinke izrade Strategije, provođenja medijske kampanje te provedenih
edukacija o sprečavanju diskriminacije pri zapošljavanju i radu osoba s
invaliditetom
*Rokovi:*1. prosinac 2007. godine
2. – 3. prosinac 2008. godine
4. – 6. kontinuirano
7. periodično: prosinac 2009. godine, prosinac 2012. godine, prosinac 2015.
godine
*Indikatori provedbe:*1. utvrđen broj zaposlenih osoba s invaliditetom sukladno članku 10. Zakona o
profesionalnoj rehabilitaciji i zapošljavanju osoba s invaliditetom
2. utvrđen stupanj izloženosti diskriminaciji i oblici diskriminirajućeg
ponašanja pri zapošljavanju i radu osoba s invaliditetom
3. izrađen plan razvoja Strategije za sprečavanje identificiranih
diskriminirajućih oblika ponašanja pri zapošljavanju i radu osoba s
invaliditetom
4. broj osoba uključenih u edukacije, okrugle stolove, radionice i slično, o
potrebi sprečavanja diskriminacije pri zapošljavanju, broj izdanih publikacija o
navedenoj temi, broj realiziranih informativnih emisija
5. broj tiskanih materijala, održanih informativnih emisija, televizijskih i
radio emisija o potrebi sprečavanja diskriminacije pri zapošljavanju (s posebnim
naglaskom na dvostruku diskriminaciju pojedinih skupina osoba s invaliditetom)
te ciljevima Strategije za sprečavanje identificiranih diskriminirajućih oblika
ponašanja pri zapošljavanju i radu osoba s invaliditetom
6. broj osoba uključenih u edukacije, okrugle stolove, radionice i drugo o
sprečavanju diskriminacije pri zapošljavanju i radu osoba s invaliditetom
7. utvrđen stupanj izloženosti diskriminaciji i oblici diskriminirajućeg
ponašanja pri zapošljavanju i radu osoba s invaliditetom
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti i iz posebnih
doprinosa Fonda za profesionalnu rehabilitaciju i zapošljavanje osoba s
invaliditetom.
 *3. Osnovati regionalne centre za profesionalnu rehabilitaciju
Nositelj:* Ministarstvo gospodarstva, rada i poduzetništva
*Sunositelji:* Fond za profesionalnu rehabilitaciju i zapošljavanje osoba s
invaliditetom, Ministarstvo zdravstva i socijalne skrbi, Ministarstvo znanosti,
obrazovanja i športa, Hrvatski zavod za mirovinsko osiguranje, Hrvatski zavod za
zapošljavanje, ustanove za rehabilitaciju osoba s invaliditetom, profesionalnu
rehabilitaciju i zapošljavanje, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*1. osnovati i pravno ustrojiti regionalne centre za profesionalnu rehabilitaciju
2. provoditi različite faze profesionalne rehabilitacije
*Rokovi:*1. prosinac 2008. godine
2. 2009. godina i kontinuirano
*Indikatori provedbe:*1. ustrojeni regionalni centri za profesionalnu rehabilitaciju
2. povećana stopa zapošljavanja i ostalih oblika radnog angažiranja osoba s
invaliditetom
*Potrebna financijska sredstva:*Sredstva će se osigurati iz državnog proračuna u okviru redovne djelatnosti i iz
posebnih doprinosa Fonda za profesionalnu rehabilitaciju i zapošljavanje osoba s
invaliditetom.
 *4. Omogućiti pristup osoba s invaliditetom profesionalnom usmjeravanju
(profesionalna orijentacija) bez obzira na životnu dob, obrazovanje i radni
status
Nositelj:* Hrvatski zavod za zapošljavanje i Ministarstvo znanosti, obrazovanja i
športa
*Sunositelji:* Ministarstvo gospodarstva, rada i poduzetništva, Fond za
profesionalnu rehabilitaciju i zapošljavanje osoba s invaliditetom, Agencija za
strukovno obrazovanje, Agencija za obrazovanje odraslih, Ministarstvo zdravstva
i socijalne skrbi, regionalni centri za profesionalnu rehabilitaciju,
Edukacijsko-rehabilitacijski fakultet, Hrvatska udruga poslodavaca, Hrvatski
zavod za mirovinsko osiguranje, Hrvatski zavod za javno zdravstvo, udruge osoba
s invaliditetom i udruge koje programski djeluju u korist osoba s invaliditetom,
ustanove za rehabilitaciju osoba s invaliditetom, profesionalnu rehabilitaciju i
zapošljavanje
*Aktivnosti:*1. identificirati osobe s invaliditetom koje imaju potrebu za profesionalnim
usmjeravanjem uzimajući u obzir životnu dob, obrazovanje i radni status
2. ustrojiti službe za profesionalno usmjeravanje unutar obrazovnog sustava
3. educirati savjetnike za profesionalno usmjeravanje osoba s invaliditetom
4. umrežiti službe za profesionalno usmjeravanje i regionalne centre za
profesionalnu rehabilitaciju
*Rokovi:*1. kontinuirano
2. prosinac 2009. godine
3. – 4. prosinac 2010. godine
*Indikatori provedbe:*1. broj osoba s invaliditetom identificiranih i upućenih na profesionalno
usmjeravanje
2. ustrojene službe za profesionalno usmjeravanje učenika unutar obrazovnog
sustava
3. broj stručnih osoba iz različitih sustava uključen u edukaciju
4. broj osoba uključenih u profesionalnu rehabilitaciju
*Potrebna financijska sredstva:*Sredstva će se osigurati iz državnog proračuna u okviru redovne djelatnosti i iz
posebnih doprinosa Fonda za profesionalnu rehabilitaciju i zapošljavanje osoba s
invaliditetom.
 *5. Provoditi senzibilizaciju poslodavaca te ih poticati na zapošljavanje osoba s
invaliditetom
Nositelj:* Ministarstvo gospodarstva, rada i poduzetništva
*Sunositelji:* Fond za profesionalnu rehabilitaciju i zapošljavanje osoba s
invaliditetom, Hrvatski zavod za zapošljavanje, Hrvatska udruga poslodavaca,
udruge osoba s invaliditetom i udruge koje programski djeluju u korist osoba s
invaliditetom, mediji
*Aktivnost:*1. informirati poslodavce o mogućnostima zapošljavanja osoba s invaliditetom
*Rok:*kontinuirano
*Indikator provedbe:*1. broj tiskanih materijala, održanih informativnih televizijskih i radio
emisija te informativnih skupova
2. porast stope zapošljavanja i stope zaposlenosti osoba s invaliditetom
*Potrebna financijska sredstva:*Sredstva će se osigurati iz državnog proračuna u okviru redovne djelatnosti i iz
posebnih doprinosa Fonda za profesionalnu rehabilitaciju i zapošljavanje osoba s
invaliditetom.
 *6. Osigurati učinkovite mjere za poticanje samozapošljavanja, odgovarajućih
oblika zapošljavanja i zadržavanja zaposlenja osoba s invaliditetom na svim
razinama
Nositelj:* Ministarstvo gospodarstva, rada i poduzetništva
*Sunositelji:* Fond za profesionalnu rehabilitaciju i zapošljavanje osoba s
invaliditetom, Hrvatski zavod za zapošljavanje, jedinice lokalne i područne
(regionalne) samouprave Hrvatska udruga poslodavaca, udruge osoba s
invaliditetom i udruge koje programski djeluju u korist osoba s invaliditetom
*Aktivnost:*1. izraditi i provoditi mjere za poticanje samozapošljavanja, odgovarajućih
oblika i zadržavanja zaposlenja na svim razinama
*Rok:*kontinuirano
*Indikator provedbe:*1. porast stope samozapošljavanja, stope zapošljavanja i stope zaposlenosti
osoba s invaliditetom kroz poticajne mjere
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti i iz posebnih
doprinosa Fonda za profesionalnu rehabilitaciju i zapošljavanje osoba s
invaliditetom.
 *7. Utvrditi modele pri zapošljavanju osoba s invaliditetom koje se ne mogu
zaposliti na otvorenom tržištu rada bez podrške (agencije, zadruge, radionice
udruga za osobe s invaliditetom, radni asistent) i osigurati mjere provođenja
podrške pri zapošljavanju
Nositelj:* Ministarstvo gospodarstva, rada i poduzetništva
*Sunositelji:* Ministarstvo zdravstva i socijalne skrbi, Ministarstvo obitelji,
branitelja i međugeneracijske solidarnosti, Ministarstvo znanosti, obrazovanja i
športa, Fond za profesionalnu rehabilitaciju i zapošljavanje osoba s
invaliditetom, Hrvatski zavod za zapošljavanje, znanstvene institucije, udruge
osoba s invaliditetom i udruge koje programski djeluju u korist osoba s
invaliditetom
*Aktivnosti:*1. izraditi analizu postojećeg stanja u području zapošljavanja uz podršku
2. razraditi modele zapošljavanju uz podršku
3. uvesti institut radnog asistenta
4. informirati širu javnost o modelima zapošljavanja uz podršku
*Rokovi:*1. prosinac 2008. godine
2. lipanj 2009. godine
3. prosinac 2009. godine
4. kontinuirano
*Indikatori provedbe:*1. utvrđeno stanje u području zapošljavanja uz podršku
2. razrađeni modeli zapošljavanja uz podršku
3. uveden institut radnog asistenta
4. broj osoba uključenih u informiranje o modelima zapošljavanja uz podršku,
broj tiskanih materijala, održanih radio i televizijskih emisija o modelima
zapošljavanja uz podršku
*Potrebna financijska sredstva:*Sredstva će se osigurati iz državnog proračuna u okviru redovne djelatnosti i iz
posebnih doprinosa Fonda za profesionalnu rehabilitaciju i zapošljavanje osoba s
invaliditetom.
 *8. Poticati dodjelu državnih poticaja gospodarskim subjektima koji zapošljavaju
osobe s invaliditetom
Nositelj:* Ministarstvo gospodarstva, rada i poduzetništva
*Sunositelji:* Fond za profesionalnu rehabilitaciju i zapošljavanje osoba s
invaliditetom, Hrvatski zavod za zapošljavanje, Hrvatska gospodarska komora,
Hrvatska obrtnička komora, Hrvatska udruga poslodavaca, jedinice lokalne i
područne (regionalne) samouprave, udruge osoba s invaliditetom i udruge koje
programski djeluju u korist osoba s invaliditetom
*Aktivnost:*1. razraditi model dodjele državnih poticaja gospodarskim subjektima koji
zapošljavaju osobe s invaliditetom
2. primjenjivati model dodjele državnih poticaja gospodarskim subjektima koji
zapošljavaju osobe s invaliditetom
3. kontinuirano pratiti i godišnje izvještavati o rezultatima dodjele državnih
poticaja gospodarskim subjektima koji zapošljavaju osobe s invaliditetom
*Rokovi:*1. 2008. godina
2. – 3. kontinuirano
*Indikatori provedbe:*1. razrađen model dodjele državnih poticaja gospodarskim subjektima koji
zapošljavaju osobe s invaliditetom
2. povećani udjel dodijeljenih državnih poticaja gospodarskim subjektima koji
zapošljavaju osobe s invaliditetom
3. stopa zapošljavanja i stopa zaposlenosti osoba s invaliditetom
Potrebna financijska sredstva:
Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti i iz posebnih
doprinosa Fonda za profesionalnu rehabilitaciju i zapošljavanje osoba s
invaliditetom.

**2.8. PRAVNA ZAŠTITA I ZAŠTITA OD NASILJA I ZLOSTAVLJANJA**
UVOD

U skladu s načelom nediskriminacije, koje se promiče u svim temeljnim
međunarodnim dokumentima na području ljudskih prava, kao i načelom jednakosti,
koje je zaživjelo još od Opće deklaracije o ljudskim pravima, Republika Hrvatska
se i na području zaštite osoba s invaliditetom opredijelila jamčiti ova načela
Ustavom (čl. 3. i čl. 14.) te ih provoditi kroz zakonsku regulativu u praksi.
Posebnu pozornost potrebno je posvetiti ženama s invaliditetom i djeci s
teškoćama u razvoju zbog njihove moguće povećane ranjivosti u društvenom
okruženju.
Ustav Republike Hrvatske člankom 14. jamči jednakost pred zakonom, člankom 26.
jednakost pred sudovima i tijelima koja imaju javne ovlasti, a člankom 27. se
osigurava pravna pomoć. No s obzirom na specifičnosti koje prate osobe s
invaliditetom glede ostvarivanja njihove poslovne sposobnosti, ukazuje se na
potrebu poštivanja pozitivnih propisa kako bi osobe s invaliditetom što
kvalitetnije uživale prava koja im pripadaju. Nadalje, u svrhu osiguravanja
pristupa pravosuđu osobama s invaliditetom, nužno je u potpunosti ukloniti sve
prepreke kako bi se osigurale pretpostavke za ostvarenje jednakih mogućnosti za
korištenje ovim pravom. Stoga položaj svake države na globalnoj ljestvici, kojom
se mjeri doprinos na području ljudskih prava, ovisi o količini i kvaliteti
dodatne zaštite koju ona pruža osobama s invaliditetom u cilju postizanja
ravnopravnosti s ostalim građanima.
Ustav Republike Hrvatske člancima. 22., 24. i 25. osigurava zaštitu osobnih
sloboda i integriteta građana, što je potrebno učinkovito primjenjivati na osobe
s invaliditetom u punoj mjeri i kroz primjerenu zakonsku regulativu, jednako kao
i već postojeće međunarodne standarde. Brojne su mjere kojim se ova prava štite
i kreću se od apsolutne zabrane zloporabe činjenice invaliditeta kao osnove za
lišavanje slobode, preko osiguravanja jednakih ljudskih prava osobama s
invaliditetom, do osiguravanja što bolje prilagodbe za ove osobe u ustanovama za
osobe lišene slobode.
Međunarodni standard traži jednaki pristup pravu na stjecanje i promjenu
državljanstva za osobe s invaliditetom i na način kao što je to regulirano za
sve građane, te se apsolutno brani oduzimanje državljanstva ili pak lišavanje
bilo kakvih prava u ovom segmentu po osnovi invaliditeta. Jednaki standard vezan
uz pravo na ime, državljanstvo te saznanje o tome tko su im roditelji, imaju sva
djeca bez ikakve diskriminacije, uključujući i djecu s teškoćama u razvoju.
Ranjivost s kojom se, u većoj ili manjoj mjeri, susreću osobe s invaliditetom
pogodna je za zlouporabu, slijedom čega su pojedine društvene skupine učestalije
podvrgnute nasilju, što povećava opasnost višestruke viktimizacije (primjerice,
žena koja je pripadnica nacionalne manjine i k tome osoba s težim oblikom
invaliditeta). Ovaj posebice osjetljiv segment prvenstveno zahtjeva edukaciju i
podizanje razine svijesti o potrebi poštivanja ljudskih prava kao i o važnosti
prevencije i zaštite osoba s invaliditetom od svih oblika nasilja te provedbe
nediskriminirajuće politike. Nužno je, uz preventivni, uspostaviti i učinkoviti
zaštitni sustav kojim će se svi oblici nasilja nad osobama s invaliditetom
međuresornom suradnjom uspješno suzbijati, počinitelji primjereno kažnjavati, a
osobe s invaliditetom kao žrtve nasilja uspješno rehabilitirati i integrirati u
društvo na ravnopravnoj osnovi. Od neprocjenjive je važnosti pri tome uloga
civilnog društva, posebice udruga osoba s invaliditetom kao ključnih čimbenika
podrške.
Temeljno ljudsko pravo na život univerzalna je, ali i nacionalna tekovina svih
demokratskih sustava. Ono se u hrvatskom Ustavu dodatno jamči nepostojanjem
instituta smrtne kazne (čl. 21.), te je stoga ovo pravo jednako primjenjivo na
sve građane, uključujući i osobe s invaliditetom i djecu s teškoćama u razvoju.
Zbog iskustva tijekom Domovinskog rata, Republika Hrvatska se u međunarodnim
okvirima zalaže za snaženje ovog načela u oružanim sukobima ili prirodnim
katastrofama, odnosno za poduzimanje svih potrebnih mjera u svrhu zaštite osoba
s invaliditetom u tim okolnostima.
Člankom 23. Ustava brani se zlostavljanje, kao i podvrgavanje liječničkim ili
znanstvenim pokusima bez iskazivanja slobodnog pristanka. Međunarodnim
standardima detaljnije se razrađuje politika zaštite osoba s invaliditetom na
ovom području koja, uz prevenciju, traži i podizanje razine svijesti u svrhu
smanjenja rizika od zlostav­ljanja te pridavanja posebne pozornosti žrtvama,
poglavito kada se radi o posebno osjetljivim skupinama – ženama i djeci.
U Republici Hrvatskoj je u posljednje vrijeme znatno unaprijeđen pravni okvir
zaštite od nasilja svih građana koji je prvenstveno namijenjen kvalitetnijoj
zaštiti žrtva, a koji obuhvaća: Zakon o zaštiti od nasilja u obitelji (2003.)46;
izmjene i dopune Kaznenog zakona (2006.)47 kojim su značajno povećane kazne za
kaznena djela protiv braka, obitelji i mladeži te protiv spolne slobode i
spolnog ćudoređa, te kojim se regulira zločin iz mržnje; Nacionalnu strategiju
zaštite od nasilja u obitelji, za razdoblje od 2005. do 2007. godine (2004.)48,
s nizom mjera na ovom području, Protokol o postupanju u slučaju nasilja u
obitelji (2005.), utemeljen na propisima o zaštiti od nasilja u obitelji i
Strategiji, s nizom detaljnih mjera za postupanje nadlež­nih tijela, kao i
oblicima, sadržajem i načinom njihove suradnje u otkrivanju i suzbijanju nasilja
i pružanju pomoći i zaštite žrtvama bilo kojeg oblika nasilja u obitelji, koji
je usvojila VRH; izmjene i dopune Obiteljskog zakona49 (2006.); izmjene i dopune
Protokola (2006.); te Nacionalni plan aktivnosti za prava i interese djece od
2006. – 2012. godine (2006.), koji poklanja posebnu pozornost djeci s teškoćama
u razvoju te zlostavljanoj i zanemarenoj djeci.

CILJEVI
– omogućiti osobama s invaliditetom učinkovit pristup pravosuđu na ravnopravnoj
osnovi s drugim osobama
– osigurati osobama s invaliditetom zaštitu i promicanje ostvarivanja ljudskih
prava i temeljnih sloboda na ravnopravnoj osnovi s drugim osobama
– uspostaviti učinkovite zaštite od svih oblika nasilja i zlostavljanja

MJERE
 *1. Izvršiti reviziju postojećih propisa radi sprečavanja diskriminacije osoba s
invaliditetom s posebnim naglaskom na žene s invaliditetom i djecu s teškoćama u
razvoju (radno zakonodavstvo, Zakon o mjenici, Zakon o čeku, Zakon o kazalištu)
Nositelj*: Ministarstvo pravosuđa
*Sunositelji:* Ministarstvo gospodarstva rada i poduzetništva, Ministarstvo
financija, Ministarstvo kulture, Središnji državni ured za upravu, Ured za
ravnopravnost spolova Vlade Republike Hrvatske, Ured za ljudska prava Vlade
Republike Hrvatske, udruge osoba s invaliditetom i udruge koje programski
djeluju u korist osoba s invaliditetom
*Aktivnosti:*1. izraditi analizu postojećih zakonskih propisa
2. osnovati Radne skupine za izradu izmjena i dopuna propisa
3. izraditi i usvojiti izmjene i dopune propisa
*Rokovi:*1. – 2. 2007. godina
3. 2008. godina i kontinuirano
*Indikatori provedbe:*1. izrađena analiza postojećih zakonskih propisa
2. osnovane Radne skupine za izradu izmjena i dopuna propisa
3. izrađene i usvojene izmjene i dopune propisa
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *2. Organizirati ciljano obrazovanje i usavršavanje policijskih i pravosudnih
službenika u svrhu prilagodbe procesa svjedočenja i drugih sudskih postupanja,
odnosno izjednačavanja prava osoba s invaliditetom na pristup navedenim
procesima i postupcima
Nositelji:* Ministarstvo pravosuđa i Ministarstvo unutarnjih poslova
*Aktivnosti:*1. izraditi analizu postojećeg stanja i utvrditi potrebu za provedbom ciljanog
obrazovanja
2. izraditi programe ciljanog obrazovanja i usavršavanja policijskih i
pravosudnih službenika na ovom području
3. kontinuirano provoditi ciljano obrazovanje i usavršavanje policijskih i
pravosudnih službenika
*Rokovi:*1. 2007. godina
2. 2008. godina
3. 2008. godina i kontinuirano
*Indikatori provedbe:*1. izrađena analiza postojećeg stanja i utvrđene potrebe za provedbom ciljanog
obrazovanja
2. izrađeni programi ciljanog obrazovanja i usavršavanja policijskih i
pravosudnih službenika na ovom području
3. broj i kvaliteta provedenih programa ciljanog obrazovanja policijskih i
pravosudnih službenika
4. broj policijskih i pravosudnih službenika polaznika programa ciljanog
obrazovanja
*Potrebna financijska sredstva:*Sredstva će se osigurati u okviru redovne djelatnosti iz državnog proračuna.
 *3. Uvesti institut pravobranitelja za osobe s invaliditetom
Nositelj:* Ministarstvo obitelji, branitelja i međugeneracijske solidarnosti
*Aktivnost:*1. donijeti Zakon o pravobranitelju za osobe s invaliditetom
*Rok:*2007. godina
*Indikator provedbe:*1. donesen Zakon o pravobranitelju za osobe s invaliditetom
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *4. Pružati osobama s invaliditetom odgovarajuću stručnu pravnu pomoć na svim
razinama
Nositelj:* Ministarstvo pravosuđa
*Sunositelji:* udruge osoba s invaliditetom i udruge koje programski djeluju u
korist osoba s invaliditetom, jedinice lokalne i područne (regionalne)
samouprave
*Aktivnosti:*1. donijeti Zakon o besplatnoj pravnoj pomoći
2. osigurati pravno savjetovanje za osobe s invaliditetom na svim razinama putem
udruga osoba s invaliditetom, seminarima ili individualnim savjetovanjem
*Rokovi:*1. 2007./2008. godina
2. kontinuirano
*Indikatori provedbe:*1. donesen Zakon o besplatnoj pravnoj pomoći
2. broj održanih seminara
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *5. Učiniti odgovarajuće arhitektonske prilagodbe za osobe s invaliditetom u
ustanovama za osobe lišene slobode
Nositelj:* Ministarstvo pravosuđa
*Sunositelj:* Ministarstvo zdravstva i socijalne skrbi
*Aktivnosti:*1. izraditi analizu postojećeg stanja i utvrditi potrebe za osigura­vanje
pristupačnosti u ustanovama za osobe lišene slobode
2. izraditi plan prilagodbe te utvrditi visinu i izvore potrebnih financijskih
sredstava
3. provesti prilagodbu u cilju osiguranja pristupačnosti u ustanovama za osobe
lišene slobode
*Rokovi:*1. – 2. 2007./2008. godina
3. 2009. godina i kontinuirano
*Indikatori provedbe:*1. izrađena analiza postojećeg stanja i utvrđene potrebe za osiguravanje
pristupačnosti u ustanovama za osobe lišene slobode
2. izrađen plan prilagodbe te utvrđene visine i izvori potrebnih financijskih
sredstava
3. broj prilagođenih i pristupačnih ustanova za osobe lišene slobode
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *6. Organizirati kampanju o promicanju načela »informiranog pristanka» u
medicinskim istraživanjima koja se provode nad osobama s invaliditetom
Nositelj:* Ministarstvo zdravstva i socijalne skrbi
*Sunositelji:* Ured za ljudska prava Vlade Republike Hrvatske, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. osmisliti kampanju
2. izraditi promotivni materijal kampanje (letke, plakate…)
3. kontinuirano provoditi kampanju
*Rokovi:*1. 2007. godina
2. 2008. godina
3. 2008. godina i kontinuirano
*Indikatori provedbe:*1. osmišljena kampanja
2. izrađen promotivni materijal kampanje
3. broj podijeljenih letaka i izloženih plakata
4. učinci i evaluacija provedbe kampanje
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *7. Organizirati seminare u cilju osnaživanja osoba s invaliditetom za borbu
protiv svih oblika nasilja
Nositelj:* Ministarstvo obitelji, branitelja i međugeneracijske solidarnost
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, Ured za ravnopravnost spolova Vlade Republike Hrvatske,
Ured za ljudska prava Vlade Republike Hrvatske, jedinice lokalne i područne
(regionalne) samouprave, udruge osoba s invaliditetom i udruge koje programski
djeluju u korist osoba s invaliditetom
*Aktivnosti:*1. izraditi analizu postojećeg stanja i utvrditi potrebe osoba s invaliditetom
2. izraditi program seminara
3. kontinuirano provoditi seminare
*Rokovi:*1. 2007. godina
2. 2008. godina
3. 2008. i kontinuirano
*Indikatori provedbe:*1. izrađena analiza postojećeg stanja i utvrđene potrebe
2. izrađeni programi seminara
3. broj i kvaliteta provedenih seminara
4. broj osoba s invaliditetom – polaznika seminara
5. zadovoljstvo i evaluacija osoba s invaliditetom – polaznika seminara
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *8. Omogućiti osobama s invaliditetom dostupnost informacija o zaštiti od nasilja
putem elektronskih i tiskanih medija
Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo zdravstva i socijalne skrbi, Ministarstvo pravosuđa,
Ured za ravnopravnost spolova Vlade Republike Hrvatske, Ured za ljudska prava
Vlade Republike Hrvatske
*Aktivnosti:*1. izraditi web stranice
2. redovito ažurirati i održavati web-stranice
3. izraditi i tiskati letke, plakate i publikacije
4. distribuirati letke, plakate i publikacije korisnicima
*Rokovi:*1. 2008. godina
2. kontinuirano
3. – 4. 2008. godina i kontinuirano
*Indikatori provedbe:*1. broj izrađenih web-stranica
2. kvaliteta informacija i njihova dostupnost osobama s invaliditetom
3. zadovoljstvo osoba s invaliditetom kvalitetom i brojem izrađenih web-stranica
4. kvaliteta i broj tiskanih letaka, plakata i publikacija
5. zadovoljstvo osoba s invaliditetom kvalitetom tiskanih materijala
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *9. Omogućiti osobama s invaliditetom – žrtvama nasilja odgovarajuću podršku za
zapošljavanje
Nositelj:* Ministarstvo gospodarstva, rada i poduzetništva
*Sunositelji:* Hrvatski zavod za zapošljavanje, Fond za profesionalnu
rehabilitaciju i zapošljavanje osoba s invaliditetom, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. izraditi analizu rezultata Nacionalnog akcijskog plana zapošljavanja za svaku
godinu u odnosu na osobe s invaliditetom
2. izraditi plan zapošljavanja osoba s invaliditetom – žrtava nasilja
3. organizirati i održavati seminare u cilju informiranja javnosti o broju
zaposlenih osoba s invaliditetom – žrtava nasilja
4. uspostaviti žensku mrežu za borbu protiv nasilja nad ženama s invaliditetom
*Rokovi:*kontinuirano
*Indikatori provedbe:*1. izrađena analiza rezultata Nacionalnog plana zapošljavanja za svaku godinu u
odnosu na osobe s invaliditetom
2. izrađeni godišnji planovi zapošljavanja osoba s invaliditetom – žrtava
nasilja
3. broj godišnje zaposlenih osoba s invaliditetom – žrtava nasilja
4. broj i kvaliteta održanih seminara
5. uspostavljena ženska mreža za borbu protiv nasilja nad ženama s invaliditetom
*Potrebna financijska sredstva:*Sredstva će se osigurati iz državnog proračuna u okviru redovne djelatnosti i iz
posebnih doprinosa Fonda za profesionalnu rehabilitaciju i zapošljavanje osoba s
invaliditetom.
 *10. Podizati razinu svijesti djelatnika u institucijama koje skrbe o osobama s
invaliditetom i djeci s teškoćama u razvoju, o zabrani zlostavljanja i nasilja
Nositelj:* Ministarstvo zdravstva i socijalne skrbi
*Sunositelji:* Ministarstvo znanosti, obrazovanja i športa, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. izraditi analizu postojećeg stanja
2. izraditi program dodatnog stručnog obrazovanja djelatnika u institucijama
koje skrbe o osobama s invaliditetom i djeci s teškoćama u razvoju
3. provoditi obrazovanje djelatnika o zabrani zlostavljanja i nasilja nad
osobama s invaliditetom i djecom s teškoćama u razvoju
*Rokovi:*1. – 2. 2008. godina
3. 2009. godina i kontinuirano
*Indikatori provedbe:*1. izrađena analiza postojećeg stanja
2. izrađeni programi dodatnog stručnog obrazovanja djelatnika u institucijama
koje skrbe o osobama s invaliditetom i djeci s teškoćama u razvoju
3. kvaliteta provedenih programa obrazovanja
4. broj polaznika programa obrazovanja
5. zadovoljstvo polaznika programa obrazovanja
6. učinci provedenih programa obrazovanja
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *11. Uklanjati stereotipe o oštećenju kod osoba s invaliditetom i djece s
teškoćama u razvoju kao mogućem uzroku nasilja nad njima, te se boriti protiv
njihova stigmatiziranja
Nositelj:* Ministarstvo znanosti, obrazovanja i športa,
*Sunositelji:* Ministarstvo zdravstva i socijalne skrbi, Ministarstvo obitelji,
branitelja i međugeneracijske solidarnosti, jedinice lokalne i područne
(regionalne) samouprave, udruge osoba s invaliditetom i udruge koje programski
djeluju u korist osoba s invaliditetom, mediji
*Aktivnosti:*1. organizirati različite aktivnosti (radionice, igraonice, tribine,
savjetovanja) u cilju uklanjanja stereotipa o oštećenju kao mogućem uzroku
nasilja nad osobama s invaliditetom i djecom s teškoćama u razvoju
2. provoditi radionice i igraonice za djecu, tribine i savjetovanja za odrasle
osobe
*Rokovi:*kontinuirano
*Indikatori provedbe:*1. broj i kvaliteta organiziranih i provedenih radionica i igraonica za djecu te
tribina i savjetovanja za odrasle osobe
2. broj djece i odraslih osoba sudionika
3. zadovoljstvo sudionika
4. učinci provedenih aktivnosti
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

**2.9. INFORMIRANJE, KOMUNIKACIJA I PODIZANJE RAZINE SVIJESTI**
UVOD

Osnovno je načelo Akcijskog plana Vijeća Europe za promicanje prava i potpunog
sudjelovanja u društvu osoba s invaliditetom: poboljšanje kvalitete života osoba
s invaliditetom u Europi 2006.-2015., dužnost društva osigurati svim svojim
građanima aktivnu podršku zdravom načinu života, sigurnijem okruženju,
primjerenoj zdravstvenoj skrbi, rehabilitaciji i podršci u zajednici, kako bi u
najmanjoj mogućoj mjeri osjetili posljedice invaliditeta.
Obveza je svake države članice poduzeti odgovarajuće mjere, uvažavajući potrebe
osoba s invaliditetom, kojima bi im se osigurao i zajamčio pristup informacijama
i komunikacijama. Konkretno, to obvezuje one koji šalju informacije da omoguće
primanje i prosljeđivanje informacija osobama s invaliditetom na onoj razini
kvalitete i kvantitete koja je omogućena i ostalim članovima društva, a
uvažavajući pritom specifičnosti njihovih potreba.
Treba se suprotstavljati diskriminirajućim i stigmatizirajućim oblicima
ponašanja koji posredno ili neposredno ometaju ili onemogućuju sudjelovanje
osoba s invaliditetom u društvu. Nužno je odgovarajućim mjerama potaknuti
informiranje javnosti o objektivnim spoznajama o invaliditetu i njegovim
posljedicama, o načinu i željenoj kvaliteti zadovoljavanja potreba osoba s
invaliditetom, te o subjektivnim poteškoćama koje su u svakodnevnom životu osoba
s invaliditetom potaknute negativnim stavovima i nerazumijevanjem okoline. Sve
države će stoga usmjeriti svoje djelovanje na promjenu negativnih stavova prema
osobama s invaliditetom i poticati razmatranje aktualnih pitanja invaliditeta u
medijima. Upravo se iz tog razloga u Nacionalnoj strategiji ovim potrebama osoba
s invaliditetom posvećuje posebno područje da bi se naglasile i precizirale
odgovarajuće strategije za razvoj informiranja, komunikacije i podizanja razine
svijesti, kako bi osobe s invaliditetom, u najvećoj mogućoj mjeri i kada god je
to moguće, samostalno kontrolirale uvjete vlastita života.
Preduvjet takvom aktivnom pristupu, u okviru rehabilitacijsko-integracijskog
modela, jest pristup informacijama putem odgovarajućeg komunikacijskog sustava.
No unatoč sve bržem razvoju tehnologije i osmišljavanju brojnih pomagala u
komunikaciji, bit će potrebno poboljšati dostupnost informacija i komunikacija
za mnoge osobe s invaliditetom.
U Hrvatskom zavodu za javno zdravstvo postoje dvije internet stranice
www.zdravlje.hr i www.hcjz.hr koje su potencijalni elektronički prostor za
komunikaciju između osoba s invaliditetom, između liječnika i osoba s
invaliditetom, prostor za promicanje zdravih načina života i objavljivanje
javnih radova.
Važno je da se osobe s invaliditetom uključe u sva sredstva elektroničke
komunikacije, internet, videotelefone i ostalo, tim više što za mnoge od njih
korištenje novih pomagala može značiti novi oblik kvalitete međusobnih
interakcija, zasnivanja i vođenja posla, informiranja i ostvarenja prava,
sudjelovanja u odlučivanju i općenito veće samostalnosti u svakodnevnom životu.
Osobama s invaliditetom moraju biti dostupni oni komunikacijski sustavi koje one
mogu koristiti (npr. telefonski prijenosnici, sustavi tekstualne i
videokomunikacije), dok je u pogledu razvoja i oblikovanja novih komunikacijskih
i informacijskih sustava potrebno konzultirati osobe s invaliditetom. Time bi se
u svakodnevnoj praksi primijenili europski standardi o korištenju inkluzivnih
novih tehnologija u svrhu potpunog sudjelovanja osoba s invaliditetom.

CILJEVI
– osigurati dostupnost primanja i odašiljanja informacija u skladu sa
specifičnostima potreba i mogućnosti osoba s invaliditetom
– povećati neovisnost u komuniciranju i informiranju osoba s invaliditetom, a
time i samostalnost i kvalitetu života općenito
– osigurati razinu svijesti u društvu koja će omogućiti osobama s invaliditetom
da ostvaruju svoja prava i sudjeluju u svakodnevnom životu zajednice kao
punopravni, aktivni članovi društva

MJERE
 *1. Omogućiti slobodno pretraživanje, primanje i prosljeđivanje informacija prema
izboru pojedinca – osobe s invaliditetom na ravnopravnoj osnovi s drugim
članovima društva
Nositelj:* Središnji državni ured za e-Hrvatsku
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, Ministarstvo obitelji, branitelja i međugeneracijske
solidarnosti, Ministarstvo gospodarstva, rada i poduzetništva, Ministarstvo
pravosuđa, Ministarstvo kulture, Ministarstvo unutarnjih poslova, Ministarstvo
vanjskih poslova i europskih integracija, znanstvene i stručne institucije,
jedinice lokalne i područne (regionalne) samouprave, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. učiniti dostupnima službene informacije osobama s invaliditetom u
prihvatljivim oblicima i tehnologijama, ovisno o individualnim mogućnostima
komuniciranja pojedinca – osobe s invaliditetom
2. provesti istraživanje u svrhu snimanja postojećeg stanja (koje načine i
sredstva komunikacije koriste osobe s invaliditetom, npr. znakovni jezik,
Brailleovo pismo, tumače itd.) i procjene potreba educiranja i informiranja o
korištenju novih informacijskih i komunikacijskih tehnologija
3. provesti edukaciju osoba s invaliditetom o korištenju novih i postojećih
raspoloživih informacijskih i komunikacijskih tehnologija i osigurati dostupnost
svih materijala za obrazovanje osobama s invaliditetom i njihovu usklađenost s
postojećim standardima pristupačnosti
4. osmisliti odgovarajuću evaluaciju dostupnosti primanja i odašiljanja
informacija, te kvalitete komunikacije osoba s invaliditetom na temelju
prethodno snimljenog postojećeg stanja i stanja nakon provedene edukacije
5. osmisliti odgovarajuću evaluaciju i praćenje kvalitete života osoba s
invaliditetom koje su bile uključene u programe edukacije o korištenju
informacijskih i komunikacijskih tehnologija
6. osigurati elekroničko glasovanje na izborima i dobivanje dokumenata preko
formulara koji su na internetu.
*Rokovi:*1. kontinuirano
2. 2007. /2008. godina
3. kontinuirano
4. jednom godišnje
5. jednom godišnje
6. 2007. godina
*Indikatori provedbe:*1. – 5. dostupnost službenih informacija svim osobama s invaliditetom sukladno
individualnim mogućnostima komuniciranja pojedinca – osobe s invaliditetom
6. osigurano elektroničko glasovanje na izborima i dobivanje dokumenata preko
formulara koji su na internetu.
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *2. Koristiti nove tehnologije u cilju povećanja neovisnosti i kvalitete života
osoba s invaliditetom
Nositelj:* Središnji državni ured za e-Hrvatsku
*Sunositelji:* Ministarstvo mora, turizma, prometa i razvitka, Hrvatska agencija
za telekomunikacije, Ministarstvo zdravstva i socijalne skrbi, Hrvatski zavod za
zdravstveno osiguranje, Ministarstvo znanosti, obrazovanja i športa,
Ministarstvo obitelji, branitelja i međugeneracijske solidarnosti, Ministarstvo
gospodarstva, rada i poduzetništva, Ured za ravnopravnost spolova Vlade
Republike Hrvatske, Ured za ljudska prava Vlade Republike Hrvatske, jedinice
lokalne i područ­ne (regionalne) samouprave, udruge osoba s invaliditetom i
udruge koje programski djeluju u korist osoba s invaliditetom
*Aktivnosti:*1. učiniti komunikacijske sustave pristupačnijima osobama i invaliditetom uz
pomoć nove tehnologije
2. potaknuti javne službe i javna tijela na informiranje i komuniciranje u
obliku koji je prihvatljiv osobama s invaliditetom
3. potaknuti privatna tijela na informiranje i komuniciranje na način
prihvatljiv osobama s invaliditetom
4. poticati pristupačnost cijena pri razvoju, izradi i distribuciji pomoćnih,
informacijskih i komunikacijskih tehnologija.
5. kontinuirano educirati sve zaposlene u javnim ustanovama u svrhu
razumijevanja potreba i kvalitetnijeg pružanja usluga osobama s invaliditetom
*Rokovi:*kontinuirano
*Indikatori provedbe:*1. – 5. evaluacija razine pristupačnosti komunikacijskih i informacijskih
sustava te pristupačnosti cijena tih sustava za osobe s invaliditetom
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *3. Jačati svijest o tome da same osobe s invaliditetom mogu najbolje zastupati
svoje interese, podizati razinu svijesti o invaliditetu i pravima osoba s
invaliditetom unapređivanjem stavova prema osobama s invaliditetom kao aktivnim
i potpunim članovima društva*
*Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo znanosti, obrazovanja i športa, jedinice lokalne i
područne (regionalne) samouprave, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*1. promicati pozitivnu sliku osoba s invaliditetom
2. upoznavati javnost o dobrim primjerima iz prakse na području rada,
obrazovanja, kulture, stanovanja i drugog putem sredstava javnog informiranja
3. poticati medije na uvođenje i održavanje redovitih općih i specijaliziranih
informativnih programa u kojima bi se razmatrale aktualne poteškoće, ali i
uspjesi u provođenju mjera Nacionalne strategije
4. poticati osobe s invaliditetom i njihove udruge na javnu promidžbu u suradnji
s medijima
*Rokovi:*kontinuirano
*Indikatori provedbe:*1. – 4. redovita i učestala nazočnost osoba s invaliditetom u sredstvima javnog
priopćavanja
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *4. Podizati javnu svijest o pravima osoba s invaliditetom nizom različitih
aktivnosti koje pridonose općoj toleranciji za raznolikosti u društvu
Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, jedinice lokalne i područne (regionalne) samouprave, Ured
za ljudska prava Vlade Republike Hrvatske, udruge osoba s invaliditetom i udruge
koje programski djeluju u korist osoba s invaliditetom, mediji
*Aktivnosti:*1. usvojiti jedinstvenu nediskriminirajuću terminologiju u svim javnim istupima
i tiskanim materijalima
2. koristiti odgovarajuće edukativne načine i sadržaje, na svim obrazovnim
razinama, od predškolskih do visokoškolskih ustanova, približavati djeci i
mladima znanja, informacije i iskustva o nastanku invaliditeta i invaliditetu
općenito te o osobama s invaliditetom
3. organizirati stručne seminare za sve nositelje koji sudjeluju u provođenju
navedenih mjera u svrhu međuresorne usklađenosti i što bolje informiranosti
4. tiskati odgovarajuće priručnike za informiranje javnosti o uvjetima i načinu
ostvarivanja prava osoba s invaliditetom u različitim sustavima
5. osmisliti javna djelovanja za obilježavanje datuma koji su vezani uz
promicanje ljudskih prava i unapređenje položaja osoba s invaliditetom
*Rokovi:*kontinuirano
*Indikatori provedbe:*1. redovita i učestala javna upotreba nediskriminirajuće, osnažujuće
terminologije vezane uz osobe s invaliditetom
2. broj održanih edukacija, seminara, tribina i dr.
3. broj održanih stručnih seminara
4. broj tiskanih priručnika
5. obilježeni datumi koji su vezani uz promicanje ljudskih prava i unapređenje
položaja osoba s invaliditetom
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

**2.10. SUDJELOVANJE U KULTURNOM ŽIVOTU**
UVOD

Puna ravnopravnost i izjednačenost mogućnosti osoba s invaliditetom
podrazumijevaju i njihovo pravo da budu u potpunosti uključeni u društvo, pa
tako njihovo sudjelovanje u kulturnom životu.
Izvorišta životnih problema osoba s invaliditetom nisu isključivo vezana uz
zdravstvena stanja, već uz diskriminacije i ograničenja koja doživljavaju poradi
ustroja i strukture društvene okoline i njezinih stavova. Da bi ostvarile
željenu neovisnost, osobe s invaliditetom moraju voditi što potpuniji život u
interakciji sa svim ostalim članovima društva.
Unatoč pozitivnim pomacima unazad nekoliko godina, zahvaljujući opredjeljenju
Republike Hrvatske usmjerenom zaštiti osoba s invaliditetom i njihovom
uključivanju u društveni život, osobe s invaliditetom još uvijek nailaze na
prepreke potpunom uključivanju na socijalnom, profesionalnom, ekonomskom,
obrazovnom i kulturnom području. No iako se suočavaju s ograničenjima i
tradicijom neravnopravnog tretmana, nesumnjivo posjeduju kreativne sposobnosti
koje zajedno s drugima mogu ravnopravno potvrđivati u javnosti.
Da bi osobe s invaliditetom mogle sudjelovati u kulturnoj djelatnosti na
ravnopravnoj osnovi, država nastoji osigurati uvjete u kojima će osobe s
invaliditetom moći predstavljati svoje kreativne, umjetničke i intelektualne
sposobnosti.
Poticanje djelovanja osoba s invaliditetom polazi od podizanja razine društvene
svijesti o raznolikostima i vrijednostima njihovih kulturnih aktivnosti, kao i
podupiranja potpune neovisnosti u umjetničkom i kreativnom izražavanju, ali i
osiguravanjem financijske potpore svim oblicima kulturnog djelovanja osoba s
invaliditetom. Time se želi postići potpuno ostvarenje prava sudjelovanja u svim
aspektima kulturnog života, uz punu podršku tijela državne uprave koja taj način
izravno sudjeluju u djelatnosti i promidžbi stvaralaštva osoba s invaliditetom.
Da bi bile u potpunosti uključene u društvo, osobama s invaliditetom i njihovim
udrugama valja osiguravati jed­nake mogućnosti za razvoj kreativnih i
intelektualnih sposobnosti. Kako svako od umjetničkih područja nosi u sebi
neograničeni prostor izražavanja, sudjelovanje osoba s invaliditetom u kulturnom
životu šire društvene zajednice nužno je u afirmaciji sveukupna stvaralaštva i
doprinosa kulturnim aktivnostima koje uključuju ravnopravan pristup u svim
područjima u kojima i osobe s invaliditetom ostvaruju vlastita umjetnička prava.
U tom smislu treba poticati raznorodne kulturne aktivnosti, od manifestacija do
programskih djelatnosti udruga koje su sastav­ni dio javnih potreba u kulturi
Republike Hrvatske. Primjeri takvih aktivnosti ogledaju se u kontinuiranoj
potpori projektima i djelatnostima Društva tjelesnih invalida »Festival jednakih
mogućnosti«, Zagreb, Dramskog studija slijepih i slabovidnih »Novi život«
»Međunarodni festival slijepih i slabovidnih BIT«, Zagreb, gostovanja u
Republici Hrvatskoj i Francuskoj na festivalu »Ouvres et Reálisations des
Personnes Handicapées d’Expression Européenne« pojedinač­ne dramske predstave,
Udruge kazališta, vizualne umjetnosti i kulture gluhih »Dlan« pojedinačne
dramske predstave na znakovnom jeziku, gostovanja u Republici Hrvatskoj,
sudjelovanje na Kongresu u Berlinu, Hrvatske udruge gluhoslijepih osoba »Dodir«
pojedinač­ne dramske predstave i gostovanja u Republici Hrvatskoj, te drugih
udruga osoba s invaliditetom.

CILJEVI
– prilagoditi zakonske propise kako bi se učinkovitije provelo uključivanje
osoba s invaliditetom u kulturni život i aktivnosti
– omogućiti razvitak i afirmaciju kreativnih mogućnosti osoba s invaliditetom te
im omogućiti ravnopravno uključivanje u kulturni život, zajedno s drugim
sudionicima
– omogućiti osobama s invaliditetom dobivanje statusa umjetnika i ostvarivanje
dobiti od njihova umjetničkog rada
– sustavno pratiti putem medija rad i dostignuća osoba s invaliditetom u kulturi
– omogućiti pristup osoba s invaliditetom ustanovama u kulturi (muzeji,
galerije, kazališta, kina, koncertne dvorane i drugo), te praćenje njihovih
programa uz uporabu suvremenih tehničkih dostignuća
– omogućiti osobama s invaliditetom pristup i/ili stručnu informaciju, odnosno
doživljaj kulturne baštine: povijesnih građevina, lokaliteta, umjetnina,
tradicijske materijalne i nematerijalne baštine
– poticati sudjelovanje sponzora i donatora pri provedbi programa i
manifestacija udruga osoba s invaliditetom

MJERE
 *1. Kontinuirano poticati i podupirati projekte koji afirmiraju kreativne i
umjetničke mogućnosti osoba s invaliditetom
Nositelj:* Ministarstvo kulture
*Sunositelji:* Ministarstvo znanosti, obrazovanja i športa, Ministarstvo obitelji,
branitelja i međugeneracijske solidarnosti, Ured za udruge Vlade Republike
Hrvatske, jedinice lokalne i područne (regionalne) samouprave, udruge osoba s
invaliditetom i udruge koje programski djeluju u korist osoba s invaliditetom
*Aktivnost:*1. financirati i sufinancirati projekte, udruge i institucije koje na amaterskoj
i profesionalnoj razini djelovanja afirmiraju kreativne i umjetničke mogućnosti
osoba s invaliditetom
*Rok:*kontinuirano
*Indikator provedbe:*1. broj sufinanciranih projekata, udruga i institucija
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *2. Osigurati sudjelovanje kazališnim i drugim umjetničkim solistima i skupina
osoba s invaliditetom na redovitim kul­turnim manifestacijama (festivalima,
smotrama i drugim kulturnim manifestacijama) pod jednakim uvjetima
Nositelj:* Ministarstvo kulture
*Sunositelji:* Ministarstvo znanosti, obrazovanja i športa, jedinice lokalne i
područne (regionalne) samouprave, Centri za kulturu, Otvorena učilišta, udruge
osoba s invaliditetom i udruge koje programski djeluju u korist osoba s
invaliditetom
*Aktivnosti:*1. prilagoditi kriterije i osigurati uvjete za upis osoba s invali­ditetom na
umjetničke akademije, odnosno alternativne ob­razovne programe, npr. redovne
umjetničke radionice i drugo
2. provesti izmjene i dopune Pravilnika o izboru i utvrđivanju programa javnih
potreba u kulturi50, dodavanjem novih kriterija za vrednovanje kulturnih i
umjetničkih programa, koji se odnose na osiguranje pristupa, odnosno
uključivanje osoba s invaliditetom u programe javnih potreba u kulturi
*Rokovi:*1. kontinuirano
2. 2008. godina
*Indikatori provedbe:*1. broj osoba s invaliditetom upisanih na umjetničke akademije i druge obrazovne
programe (seminare, tečajeve, radionice i drugo)
2. izmijenjeni Pravilnik o izboru i utvrđivanju programa jav­nih potreba u
kulturi
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *3. Poticati umrežavanje i uključenost osoba s invaliditetom na projektima u
kulturi, na međunarodnoj, nacionalnoj i lokalnoj razini
Nositelj:* Ministarstvo kulture
*Sunositelji:* jedinice lokalne i područne (regionalne) samouprave, strukovne
udruge u kulturi, udruge osoba s invaliditetom i udruge koje programski djeluju
u korist osoba s invaliditetom
*Aktivnosti:*1. uključivati osobe s invaliditetom u projekte u kulturi na međunarodnoj,
nacionalnoj i lokalnoj razini
2. poticati organizatore kulturnih manifestacija na uključivanje nastupa i
sudjelovanje izvođača s invaliditetom
*Rokovi:*kontinuirano
*Indikatori provedbe:*1. – 2. broj uključenih osoba s invaliditetom u kulturne manifestacije
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *4. Senzibilizirati javnost za umjetnički rad osoba s invaliditetom
Nositelj:* Ministarstvo kulture
*Sunositelji:* Ministarstvo znanosti, obrazovanja i športa, Centri za kulturu,
Otvorena učilišta, jedinice lokalne i područne (regionalne) samouprave, udruge
osoba s invaliditetom i udruge koje programski djeluju u korist osoba s
invaliditetom
*Aktivnost:*1. tematski osmisliti postojeće manifestacije i promidžbene aktivnosti s ciljem
upoznavanja javnosti s umjetničkim djelovanjem i mogućnostima osoba s
invaliditetom (kreativne radionice, umjetnički i obrazovni projekti i drugo)
*Rok:*kontinuirano
*Indikatori provedbe:*1. broj radionica, umjetničkih i obrazovnih projekata i drugog provedenih s
ciljem senzibiliziranja javnosti za umjetnički rad osoba s invaliditetom
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *5. Poticati i uspostavljati suradnju s potencijalnim sponzorima i darovateljima
(tvrtke, trgovačka društva, privatni poduzetnici, banke i drugi društveni i
gospodarski subjekti)*
*Nositelj:* Ministarstvo financija
*Sunositelji:* Hrvatska gospodarska komora, Udruženje obrtnika, jedinice lokalne i
područne (regionalne) samouprave, sponzori i darovatelji, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. uključiti osobe s invaliditetom u ocjenjivanje i odabir programa koje
financiraju sponzori i donatori
*Rokovi*2010. godina i kontinuirano
*Indikatori provedbe:*1. broj uključenih sponzora i darovatelja
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *6. Izmijeniti propise s ciljem osiguravanja jednakih mogućnosti osobama s
invaliditetom u kulturi
Nositelj:* Ministarstvo kulture
*Sunositelji:* Ministarstvo mora, turizma, prometa i razvitka, jedinice lokalne i
područne (regionalne) samouprave, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*1. sastaviti listu prioriteta za prilagođavanje pristupa ustanovama u kulturi i
graditeljskoj baštini, tj. voditi godišnju listu prioriteta za svako proračunsko
razdoblje
2. osigurati zakonom propisani standard pri prilagodbi pristupa ustanovama u
kulturi i kulturnim dobrima, tj. pri uklanjanju građevinskih prepreka i
postavljanju taktilne signalizacije
3. publicirati katalog dobrih primjera iz prakse, s ciljem promidžbe pristupa
kulturi i baštini te objedinjavanja svih relevantnih informacija na jednom
mjestu, a po uzoru na slična izdanja zemalja EU
4. opremiti muzejske postave suvremenim komunikacijskim sredstvima, tako da
informacija o izložbi i/ili muzeju bude dostupna i osobama s osjetilnim
oštećenjima
5. tiskati na Brailleovom pismu rasporede i programe kulturnih događanja;
osigurati audio-deskripciju kazališnih i kino predstava za slijepe osobe
6. titlovati kratkometražne i dugometražne filmove domaće proizvodnje koje
financira Ministarstvo kulture, te titlovati putem display-a kazališne
predstave; osigurati odgovarajuća mjesta za nagluhe osobe koje putem slušnog
aparata prate glazbeno – scenske i filmske programe; osigurati prilagođene kino
projekcije za slijepe osobe
7. financirati časopis koji će se baviti područjem kulture osoba s
invaliditetom, odnosno popularizirati umjetničke dosege osoba s invaliditetom u
već postojećim publikacijama u kulturi
*Rokovi:*1. 2007. godina i kontinuirano
2. kontinuirano
3. 2010. godina i kontinuirano
4. kontinuirano
5. 2010. godina i kontinuirano
6. 2011. godina i kontinuirano
7. 2008 godina i kontinuirano
*Indikatori provedbe:*1. broj predloženih projekata prilagodbe na Listi prioriteta Ministarstva
kulture.
2. broj realiziranih projekata prilagodbe ustanova u kulturi i kulturnih dobara
3. publiciranje kataloga u izdanju Ministarstva kulture
4. broj muzejskih postava opremljenih komunikacijskim sredstvima za osobe s
osjetilnim oštećenjima
5. broj rasporeda i programa kulturnih događanja tiskanih na Brailleovom pismu
6. broj realiziranih titlovanja i prilagođenih projekcija
7. izdavanje časopisa
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

**2.11. SUDJELOVANJE U POLITIČKOM I JAVNOM ŽIVOTU**
UVOD

Stvaranje mogućnosti aktivnog sudjelovanja svih građana u političkom životu
pretpostavka je demokracije. Uključivanje osoba s invaliditetom u politički
život nije ustupak ranjivoj skupini, nego znak političke ravnopravnosti svih
građana. Ona treba biti vidljiva u ostvarivanju biračkih prava, mogućnosti
sudjelovanja u političkim raspravama, pokretanju i oblikovanju građanskih
inicijativa i olakšanju sudjelovanja u radu predstavničkih tijela. Pretpostavke
za takvo uključivanje treba ostvariti na svim razinama, a za to predvidjeti i
odgovarajuća sredstva i aktivnosti kojima bi se uklonile kako institucijske,
tako i socijalne prepreke. Uključivanjem samih osoba s invaliditetom i njihovih
udruga izbjegavamo patronizirajući pristup u uključivanju ove populacije u
politički i javni život zajednice.
Prema Deklaraciji o pravima osoba s invaliditetom51, osobe s invaliditetom imaju
sva prava i slobode koje proizlaze iz Ustava, a diskriminacija prema osobama s
invaliditetom je svako njihovo izdvajanje, isključivanje ili ograničavanje, čime
se krše njihova ljudska prava i temeljne slobode. Diskriminacija osoba s
invaliditetom se očituje kroz nepoduzimanje mjera za uklanjanje prepreka u
okolišu i općem stavu društva ili stvaranju novih prepreka kojima se usporava
dostupnost službi i punog sudjelovanja osoba s invaliditetom u aktivnostima
civilnoga, kulturnoga, ekonomskoga, političkog i društvenog života. Svojom
Deklaracijom Hrvatski sabor je, dakle, preuzeo obvezu da će Republika Hrvatska
poduzeti potrebne mjere za promicanje ljudskih prava i nediskriminaciju osoba s
invaliditetom te uklanjanje psiholoških, obrazovnih, obiteljskih, kulturoloških,
socijalnih, profesionalnih, financijskih i građevinskih prepreka za potpunu
integraciju i sudjelovanje osoba s invaliditetom u društvenom, ekonomskom,
kulturnom i političkom životu i to pod jednakim uvjetima. Od osobitog je značaja
pružiti osobama s invaliditetom jednake mogućnosti kako bi vlastitim političkim
djelovanjem sudjelovale u oblikovanju političkih ciljeva i raspodjeli sredstava.
Uspješnim uspostavljanjem partnerstva države i nevladinih organizacija, osobe s
invaliditetom su postale vidljivi građani koji se zalažu za svoja prava i
zahtijevaju jednake mogućnosti sudjelovanja u odlučivanju o važnim pitanjima
javne politike, čemu pridonose javne kampanje, treninzi i obrazovni programi
koji se provode na nacionalnoj i lokalnoj razini. Zakonodavni okvir u Republici
Hrvatskoj osobama s invaliditetom osigurava ostvarivanje njihovih prava, ali na
ovom području postoji prostor za daljnja unapređenja.
Uz institucijske promjene i zakonske pretpostavke za promjenu okruženja u kojem
djeluju osobe s invaliditetom, važno je i razvijati participativnu političku
kulturu u kojoj se posebna pozornost posvećuje osobama s invaliditetom.

CILJEVI
– stvarati pretpostavke za okruženje u kojemu će osobe s invaliditetom moći
sudjelovati u političkom životu kao ravnopravni građani
– promicati sudjelovanje osoba s invaliditetom u svim oblicima javnog života i
svim procesima političkog odlučivanja na lokalnoj, regionalnoj, nacionalnoj i
međunarodnoj razini
– uključivati osobe s invaliditetom i nevladine organizacije osoba s
invaliditetom u pripremanje mjera javnih politika koje se odnose na osobe s
invaliditetom
– promicati sudjelovanje osoba s invaliditetom u radu politič­kih stranaka
– povećati zastupljenost osoba s invaliditetom u predstavnič­kim tijelima
lokalne i područne (regionalne) samouprave te na nacionalnoj razini
– promicati sudjelovanje žena, mladih osoba s invaliditetom u političkom
djelovanju na svim razinama

MJERE
 *1. Osigurati tehničku podršku ili druge oblike pomoći kako bi svim
zainteresiranim osobama s invaliditetom bili dostupni temeljni dokumenti od
značaja za političko sudjelovanje na lokalnoj, regionalnih ili nacionalnoj
razini
Nositelj:* Središnji državni ured za upravu
*Sunositelji:* jedinice lokalne i područne (regionalne) samouprave
*Aktivnosti:*1. izraditi analizu dostupnosti dokumenata za sve osobe s invaliditetom, te
opreme koja je dostupna na svim razinama političkog djelovanja (scanneri, pisači
na Brailleovom pismu itd.)
2. povećati dostupnost dokumenata i osigurati potrebnu opremu
*Rokovi:*kontinuirano
*Indikatori provedbe:*1. izrađena analiza dostupnosti dokumenata i opreme
2. povećana dostupnost dokumenata i osigurana oprema
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *2. Istražiti stavove članova svih predstavničkih tijela o po­li­tičkim
dimenzijama invaliditeta i uključivanju osoba s različitim vrstama oštećenja u
politički život
Nositelj:* Ministarstvo obitelji, branitelja i međugeneracijske solidarnosti
*Sunositelji:* znanstvene institucije
*Aktivnosti:*1. pripremiti prijedlog istraživanja
2. provesti istraživanje na reprezentativnom uzorku u čitavoj Hrvatskoj
3. predstaviti rezultate istraživanja
*Rokovi:*2008. godina
*Indikatori provedbe:*1. izvršeno istraživanje
2. predstavljeni rezultati istraživanja
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *3. Pratiti ravnopravno sudjelovanje osoba s invaliditetom u ostvarivanju
njihovog biračkog prava
Nositelj:* Središnji državni ured za upravu
*Sunositelji:* udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. izraditi analizu izbornog zakonodavstva
2. predložiti izmjene izbornog zakonodavstva
3. omogućiti osobama s invaliditetom jednake mogućnosti sudjelovanja u izbornim
aktivnostima
4. osigurati uvjete za elektroničko glasovanje.
*Rokovi:*1. – 2. 2007./ 2008. godina
3. kontinuirano
4. 2008. godina
*Indikatori provedbe:*– izrađena analiza izbornog zakonodavstva
2. predložene izmjene izbornog zakonodavstva
3. omogućene jednake mogućnosti sudjelovanja u izbornim aktivnostima osobama s
invaliditetom
4. omogućeno elektroničko glasovanje na sljedećim prvim općim izborima
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *4. Informirati predstavnike zakonodavne i izvršne vlasti, državne i javne
službenike te širu javnost o osnovnim načelima i načinima uključivanja osoba s
invaliditetom u politički i javni život zajednice
Nositelji:* Središnji državni ured za upravu
*Sunositelji:* Ministarstvo zdravstva i socijalne skrbi, Ministarstvo obitelji,
branitelja i međugeneracijske solidarnosti, jedinice lokalne i područne
(regionalne) samouprave, udruge osoba s invaliditetom i udruge koje programski
djeluju u korist osoba s invaliditetom
*Aktivnosti:*1. organizirati seminare, savjetovanja, tribine, radionice
2. tiskati informativne materijale (brošure, letci i drugo)
*Rokovi:*kontinuirano
*Indikatori provedbe:*1. broj organiziranih seminara, savjetovanja, tribina, radionica
2. tiskani informativni materijali (brošure, letci i drugo)
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *5. Provesti kampanju za promicanje Konvencije o pravima osoba s invaliditetom
Ujedinjenih naroda
Nositelj:* Ministarstvo obitelji, branitelja i međugeneracijske solidarnosti
*Sunositelji:* udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. tiskati Konvenciju o pravima osoba s invaliditetom Ujedinjenih naroda i
prilagoditi svim skupinama osoba s invaliditetom
2. distribuirati Konvenciju o pravima osoba s invaliditetom Ujedinjenih naroda
*Rokovi:*2007. godina
*Indikatori provedbe:*1. tiskana Konvencija o pravima osoba s invaliditetom Ujedinjenih naroda i
prilagođena svim skupinama osoba s invaliditetom
2. distribuirana Konvencija o pravima osoba s invaliditetom Ujedinjenih naroda
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *6. Provesti istraživanje javnog predstavljanja osoba s invaliditetom putem
udruga i njihovih saveza te predložiti učinkovito i pravično predstavljanje
njihovih različitih interesa i potreba
Nositelji:* Ured za udruge Vlade Republike Hrvatske
*Sunositelji:* Nacionalna zaklada za razvoj civilnog društva, Hrvatski pravni
centar, Hrvatsko politološko društvo, udruge osoba s invaliditetom i udruge koje
programski djeluju u korist osoba s invaliditetom
*Aktivnosti:*1. izraditi analizu načina javnog predstavljanja osoba s invaliditetom
2. predložiti mogućnosti poboljšanja javnog predstavljanja osoba s invaliditetom
u kreiranju javih politika
*Rokovi:*2008. godina
*Indikatori provedbe:*1. izrađena analiza načina javnog predstavljanja osoba s invaliditetom
2. predložene mogućnosti poboljšanja javnog predstavljanja osoba s invaliditetom
u kreiranju javih politika
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *7. Promicati sudjelovanje žena i mladih osoba s invaliditetom u javnom i
političkom djelovanju na svim razinama
Nositelj:* Ured za ljudska prava Vlade Republike Hrvatske
*Sunositelji:* Ured za ravnopravnost spolova Vlade Republike Hrvatske, Nacionalna
zaklada za razvoj civilnog društva, jedinice lokalne i područne (regionalne)
samouprave, udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. izraditi analizu uključenosti žena i mladih osoba s invaliditetom u javni i
politički život
2. predložiti mogućnosti poboljšanja uključenosti žena i mladih osoba s
invaliditetom u javni i politički život
3. informirati i senzibilizirati javnost za ovo područje djelovanja žena i
mladih osoba s invaliditetom (okrugli stolovi, tribine, radionice)
*Rokovi:*1. – 2. 2008. godina
3. kontinuirano
*Indikatori provedbe:*1. izrađena analiza uključenosti žena i mladih osoba s invaliditetom u javni i
politički život
2. predložene mogućnosti poboljšanja uključenosti žena i mladih osoba s
invaliditetom u javni i politički život
3. broj održanih okruglih stolova, tribina, radionica
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.
 *8. Osigurati dodatnu formalnu i neformalnu edukaciju osoba s invaliditetom s
ciljem osnaživanja za uključivanje u javni i politički život
Nositelj:* Ministarstvo znanosti, obrazovanja i športa
*Sunositelji:* Nacionalna zaklada za razvoj civilnog društva, Ured za udruge Vlade
Republike Hrvatske, znanstvene institucije, jedinice lokalne i područne
(regionalne) samouprave, udruge osoba s invaliditetom i udruge koje programski
djeluju u korist osoba s invaliditetom
*Aktivnost:*1. organizirati seminare, okrugle stolove, javne rasprave
*Rok:*kontinuirano
*Indikator provedbe:*1. broj organiziranih seminara, okruglih stolova, javnih rasprava
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

**2.12. ISTRAŽIVANJE I RAZVOJ**
UVOD

Prema procjenama Ujedinjenih naroda, objavljenim 2006. godine na njihovim
službenim elektroničkim stranicama, problem invaliditeta je mnogo rašireniji
nego što se inače misli: od deset stanovnika svake zemlje bar je jedan osoba s
invaliditetom52. Prema posljednjem Popisu stanovništva, kućanstava i stanova iz
2001. godine i Hrvatska ima slične pokazatelje. U Republici Hrvatskoj je prema
stanju Popisa 2001. godine bilo 429.421 osoba s invaliditetom ili 9,7% ukupnog
stanovništva (4.437.460), od toga 245.897 muškaraca ili 11,5% ukupne muške
populacije i 183.524 žena ili 8% ukupne ženske populacije. S obzirom na uzrok
invaliditeta kod najvećeg broja osoba njegov je uzrok bolest – 197.410 osoba;
slijede invalidi rada – 109.104 osobe; zatim osobe kod kojih je uzrok
invaliditeta Domovinski rat i njegove posljedice – 45.763 osoba; osobe s uzrokom
invaliditeta od rođenja – 25.186 osoba; osobe s ostalim uzrocima invaliditeta –
20.309; osobe čiji je invaliditet prouzročen prometnom nesrećom – 18.411 osoba,
te osobe kod kojih je uzrok invaliditeta Drugi svjetski rat i njegove posljedice
– 13.238 osoba. Podatci o fizičkoj pokretljivosti osoba s invaliditetom pokazuju
da je 85.220 osoba trajno ograničeno pokretno, bilo da se kreće uz pomoć štapa,
štaka ili hodalice, 7.201 osoba služi se invalidskim kolicima, a 12.488 osoba je
trajno nepokretno. Navedeni popis stanovništva utemeljen je na Zakonu o Popisu
stanovništva, kućanstava i stanova 200153.
Podatci dobiveni iz Popisa daju opću sliku o osobama s invaliditetom i tek
primjenom Zakona o Hrvatskom registru o osobama s invaliditetom54, dobivaju se
detaljnija saznanja o broju, vrsti, stupnju i težini invaliditeta. Zakonom o
Hrvatskom registru propisan je način prikupljanja, obrade i zaštite tajnosti
podataka o osobama s invaliditetom. Raspolaganje odgovarajućim podatcima o
invaliditetu preduvjet je za planiranje preventivnih mjera i donošenje programa
za osobe s invaliditetom. Unapređenje razine zdravlja pučanstva ima, među
ostalim, za cilj i produljenje životnog vijeka, odnosno produženje života bez
bolesti i invaliditeta. Registar se vodi u Hrvatskom zavodu za javno zdravstvo,
a počeo je s radom 2002. godine.
Prema navedenom Zakonu invaliditet je trajno ograničenje, smanjenje ili gubitak
sposobnosti (koje proizlazi iz oštećenja zdravlja) neke fizičke aktivnosti ili
psihičke funkcije primjerene životnoj dobi osobe i odnosi se na sposobnosti, u
obliku složenih aktivnosti i ponašanja, koje su općenito prihvaćene kao bitni
sastojci svakodnevnog života. Ova je definicija primijenjena i u Popisu 2001., s
tim da su podatci prikupljani na temelju izjave, bez uvida u medicinsku ili
drugu dokumentaciju o invaliditetu.
U bazi Registra o osobama s invaliditetom trenutno su podatci za 404.000 osoba.
Da bi se došlo do punog obuhvata podataka, potrebno je u narednom razdoblju
upisati još oko 120.000 nalaza i mišljenja prvostupanjskih tijela vještačenja iz
centara za socijalnu skrb.
Podatke o vrsti tjelesnog i/ili mentalnog oštećenja dostavlja u Registar
liječnik primarne zdravstvene zaštite, liječnik specijalist školske medicine i
liječnik specijalističko-konzilijarne zdravstvene zaštite koji je pregledao
i/ili liječio osobu s invaliditetom, te nadležna tijela državne uprave i
Hrvatski zavod za mirovinsko osiguranje.
Podatci o vrsti tjelesnog i/ili mentalnog oštećenja preuzimaju se u Registar iz
obrazaca propisanih Pravilnikom o obrascu za dostavljanje podataka Hrvatskom
registru o osobama s invaliditetom55. Podatci o umrlima za Republiku Hrvatsku
preuzimaju se u Registar od Državnog zavoda za statistiku.
Hrvatski registar o osobama s invaliditetom sastoji se od općeg i posebnog
dijela.
U opći dio unose se opći podatci o osobi: ime i prezime osobe, spol, MBG, mjesto
rođenja, prebivalište, boravište, obrazovanje, zvanje, zaposlenje i bračno
stanje.
U posebni dio Registra unose se podatci o vrstama tjelesnih i mentalnih
oštećenja i to: oštećenja vida, oštećenja sluha, oštećenja glasovno-govorne
komunikacije, oštećenja lokomotornog sustava, oštećenja središnjeg živčanog
sustava, oštećenja perifernog živčanog sustava, oštećenja drugih organa i
organskih sustava (dišni, cirkulacijski, probavni, endokrini, kože i potkožnog
tkiva i urogenitalni), mentalna retardacija, autizam, duševni poremećaji i više
vrsta oštećenja. Izrađen je informacijski sustav Registra koji zadovoljava sve
postavljene funkcionalne zahtjeve i omogućava fleksibilnost u izradi izvješća.
Do 30. rujna 2006. godine broj i podatci iz zaprimljenih individualnih izvješća
prikazani su u Tablici 3. (u prilogu).
Da bi se postigao puni obuhvat podataka o osobama s invaliditetom potrebno je
prikupljanje podataka iz više izvora. Takav način prikupljanja nosi i
odgovarajuće tehničke poteškoće. Podatci iz sustava socijalne skrbi, prosvjete i
zdravstva pristižu na papiru, što uvelike otežava rad Registra. Podatci sa
papirnog medija zahtijevaju prepisivanje u posebno oblikovane maske za unos
podataka. Podatci u elektroničkom obliku (Hrvatski zavod za mirovinsko
osiguranje i Ministarstvo obitelji, branitelja i međugeneracijske solidarnosti)
unose se automatski u bazu, što uvelike olakšava njihovo pohranjivanje, kontrolu
i obradu.. Kontrola je nužna zbog neodgovarajuće uporabe MKB-10 i niza drugih
odstupanja koja se javljaju pri ispisu rješenja dostavljenih iz nadležnih
službi. Podatci o osobama s invaliditetom ne sadrže u velikom broju slučajeva
matični broj (MB). To u značajnoj mjeri otežava postupak jednoznačnog
povezivanja osoba. U Registru je propisan odgovarajući postupnik za jednoznačno
povezivanje osoba bez podatka o MB-u. Problem nepostojanja MB-a vezan je i uz
povezivanje postojećih podataka s bazom umrlih jer je ono moguće jedino na
temelju MB-a.

CILJEVI
– promicati razvoj politika i standarda, utemeljenih na činjenicama, unapređenju
istraživanja i primjeni rezultata istraživanja
– uskladiti metodologiju prikupljanja statističkih podataka, na nacionalnoj i
međunarodnoj razini, da bi se dobile valjane i usporedive informacije
– koristiti i podržavati, na multidisciplinaran način, dostupna istraživanja i
podatke za unapređenje i promicanje sudjelovanja osoba s invaliditetom u svim
segmentima društvenog života te koristiti regionalna, nacionalna i međunarodna
istraživanja za poboljšanje kvalitete njihova života

MJERE
 *1. Unapređivati statističke i informacijske strategije za razvoj politike i
standarda vezanih uz osobe s invaliditetom
Nositelj:* Hrvatski zavod za javno zdravstvo
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, Ministarstvo obitelji, branitelja i međugeneracijske
solidarnosti, Hrvatski zavod za mirovinsko osiguranje, Hrvatski zavod za
zdravstveno osiguranje, Hrvatski zavod za zapošljavanje, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. redefinirati parametre o osobama s invaliditetom u elektroničkoj poruci iz
primarne zdravstvene zaštite
2. osigurati uvjete za prikupljanje podataka u elektroničkom obliku iz resora
socijalne skrbi, obrazovanja i specijalističko-konzilijarne zdravstvene zaštite
3. povezati Registar o osobama s invaliditetom s bazom podataka Hrvatskog zavoda
za zdravstveno osiguranje, Hrvatskog zavoda za zapošljavanje te bazama podataka
udruga osoba s invaliditetom; navedene baze podataka nisu definirane Zakonom o
Hrvatskom registru o osobama s invaliditetom, a sadrže informacije o osobama s
invaliditetom
4. provjeriti osnovnu dokumentaciju koja predstavlja izvor podataka o osobama s
invaliditetom
5. preispitati učinkovitost i dostupnost postojeće baze podataka na temelju
različitih upita o osobama s invaliditetom
Rokovi:
1. 2008. godina
2. – 3. 2008.-2010. godina
4. – 5.kontinuirano
*Indikatori provedbe:*1. povećanje broja osoba s invaliditetom, u Hrvatskom registru o osobama s
invaliditetom, s potpunim podatcima iz čl. 18 Zakona o Hrvatskom registru o
osobama s invaliditetom
Potrebna financijska sredstva:
Sredstva će se osigurati iz državnog proračuna u okviru redovne djelatnosti.

*2. Unaprijediti klasifikaciju invaliditeta
Nositelj:* Hrvatski zavod za javno zdravstvo
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, Ministarstvo obitelji, branitelja i međugeneracijske
solidarnosti, Hrvatski zavod za mirovinsko osiguranje, Hrvatski zavod za
zdravstveno osiguranje, Hrvatski zavod za zapošljavanje, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. tiskati prijevod Međunarodne klasifikacije funkcioniranja, invaliditeta i
zdravlja (MKF) Svjetske zdravstvene organizacije
2. tiskati i uvrstiti jedinstvenu klasifikaciju uzroka invaliditeta kao
nacionalni standard za prikaz invaliditeta
3. uvrstiti Međunarodnu klasifikaciju funkcioniranja, invaliditeta i zdravlja
(ICF) u informacijske sustave koji raspolažu podatcima o osobama s invaliditetom
4. provesti edukacije o načinu primjene ICF-a
*Rokovi:*1. 2008. godina
2. 2010. godina
3. 2012. godina
4. kontinuirano
*Indikatori provedbe:*1. tiskan prijevod Međunarodne klasifikacije funkcioniranja, invaliditeta i
zdravlja (MKF) Svjetske zdravstvene organizacije
2. povećanje broja osoba s invaliditetom u Hrvatskom registru o osobama s
invaliditetom, s potpunim podatcima o dijagnozama uzroka invaliditeta
3. povećanje broja osoba s invaliditetom, u Hrvatskom registru o osobama s
invaliditetom, s potpunim podatcima o njihovom funkcioniranju
4. broj skupova i sudionika na edukacijskim skupovima o ICF-u
Potrebna financijska sredstva:
Sredstva će se osigurati iz državnog proračuna u okviru redovne djelatnosti.
 *3. Poticati provođenje istraživačkih studija i usku suradnju nadležnih tijela
radi osiguravanja dostupnosti sveobuhvatnih podataka u cilju postizanja veće
razine znanja o osobama s invaliditetom te donošenja politika i programa vezanih
uz invaliditet utemeljenih na kvalitetnim informacijama
Nositelj:* Hrvatski zavod za javno zdravstvo
*Sunositelji:* Ministarstvo zdravstva i socijalne skrbi, Ministarstvo znanosti,
obrazovanja i športa, Ministarstvo obitelji, branitelja i međugeneracijske
solidarnosti, Hrvatski zavod za mirovinsko osiguranje, Hrvatski zavod za
zdravstveno osiguranje, znanstvene ustanove, Hrvatski zavod za zapošljavanje,
udruge osoba s invaliditetom i udruge koje programski djeluju u korist osoba s
invaliditetom
*Aktivnosti:*1. organizirati i provoditi istraživačke studije za sva područja invaliditeta na
regionalnoj i nacionalnoj razini i uključiti se u međunarodna istraživanja
2. publicirati provedene studije u relevantnim međunarodnim i nacionalnim
stručnim i znanstvenim časopisima
3. organizirati skupove na međunarodnoj, nacionalnoj i regionalnoj razini koji
se odnose na osobe s invaliditetom
4. poboljšati kadrovski ustroj Hrvatskog registra o osobama s invaliditetom
5. uvesti kolegij »Osobe s invaliditetom« na znanstvenim i stručnim
poslijediplomskim studijima (na Medicinskom i Edukacijsko-rehabilitacijskom
fakultetu kao i na ostalim fakultetima)
*Rokovi:*1. – 3. kontinuirano
4. 2007. godina
5. kontinuirano
*Indikatori provedbe:*1. broj istraživačkih studija o osobama s invaliditetom
2. broj publiciranih stručnih i znanstvenih radova u međunarodnim i nacionalnim
stručnim i znanstvenim časopisima
3. broj skupova na međunarodnoj, nacionalnoj i regionalnoj razini koji se odnose
na osobe s invaliditetom
4. poboljšani kadrovski ustroj Hrvatskog registra o osobama s invaliditetom
5. uveden kolegij »Osobe s invaliditetom« na znanstvenim i stručnim
poslijediplomskim studijima (na Medicinskom i Edukacijsko-rehabilitacijskom
fakultetu)
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *4. Unaprijediti dostupnost podataka Hrvatskoga zavoda za javno zdravstvo osobama
s invaliditetom
Nositelj:* Hrvatski zavod za javno zdravstvo
*Sunositelji:* Ministarstvo zdravstva i socijalne skrbi, Hrvatski zavod za
zdravstveno osiguranje, udruge osoba s invaliditetom i udruge koje programski
djeluju u korist osoba s invaliditetom, Stručna društva pri Hrvatskoj
liječničkoj komori
*Aktivnost:*1. unaprijediti web-stranice Hrvatskog zavoda za javno zdravstvo56 kao
potencijalnoga komunikacijskog prostora za osobe s invaliditetom
*Rok:*1. 2007. godina
*Indikator provedbe:*1. dobra pristupačnost stranica za sve osobe s invaliditetom; povećanje broja
stručnih i znanstvenih sadržaja koji se odnose na osobe s invaliditetom
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.
 *5. Osigurati sveobuhvatne informacije o osobama s invaliditetom, njihovu
frekvenciju i distribuciju na nacionalnoj, regionalnoj i lokalnoj razini
Nositelj:* Hrvatski zavod za javno zdravstvo
*Sunositelj:* Državni zavod za statistiku
*Aktivnost:*1. u okviru Popisa stanovništva 2011. godine uključiti pitanja o osobama s
invaliditetom u skladu s Preporukama UN/ECE57 za popise stanovništva oko 2010.
godine i objedinjavati s podacima Hrvatskog registra
*Rok:*2012.
*Indikator provedbe:*1. prikaz podataka, iz Popisa stanovništva, o osobama s invaliditetom prema
demografskim, obrazovnim i socio-ekonomskim pokazateljima do razine najmanjih
administrativnih jedinica i Hrvatskog registra
Potrebna financijska sredstva:
Sredstva će se osigurati iz proračuna Hrvatskog zavoda za javno zdravstvo i
Popisa stanovništva.

**2.13. REKREACIJA, RAZONODA I ŠPORT**
UVOD

Brzi razvoj tehnologije i znanosti, kao i njihova primjena u svakodnevnom životu
i radu, dovode do brojnih pozitivnih, ali i do značajnih negativnih promjena u
odnosu na tjelesno i mentalno zdravlje. Javlja se sve manja potreba za
kretanjem, a upravo se ona smatra jednom od osnovnih bioloških potreba koja se
spontano zadovoljava obavljanjem svakodnevnih životnih aktivnosti. Novi načini
života i rada, uz mnoštvo pogodnosti, dovode i do narušavanja biološke i
sociopsihološke ravnoteže suvremenog čovjeka.
Kineziološke aktivnosti bitne su za tjelesno i mentalno zdravlje te
psihosocijalni razvoj svakog pojedinca. Stoga ne začuđuje što neki autori govore
o kineziološkim aktivnostima kao društvenoj vrijednosti, determinanti društvenog
napretka i ishodu društvenog razvoja.
Rekreacija, razonoda i šport djeci s teškoćama u razvoju i osobama s
invaliditetom svakodnevno pridonose poboljšanju općeg stanja organizma,
samopotvrđivanja i uključivanja u društvenu zajednicu.
Od osobitog su značenja športske i rekreativne aktivnosti koje se organiziraju i
provode radi poticanja i promicanja športa, osobito športa djece s teškoćama u
razvoju, mladih i studenata s invaliditetom, te osoba s invaliditetom, kao i
djelovanje nacionalnih športskih saveza, Hrvatskoga olimpijskog odbora,
Hrvatskoga paraolimpijskog odbora i Hrvatskoga športskog saveza gluhih, koje se
prema Zakonu o športu58 smatraju javnim potrebama na državnoj razini.
Športske aktivnosti te programi djece s teškoćama u razvoju i osoba s
invaliditetom, značajni za jedinice lokalne i područne (regionalne) samouprave,
smatraju se javnim potrebama u športu za koje se sredstva osiguravaju iz
proračuna jedinica lokalne i područne (regionalne) samouprave.
Zakonom o športu propisano je da će Hrvatski sabor na prijedlog Vlade Republike
Hrvatske, uz prethodno mišljenje Nacionalnog vijeća za šport, tijela jedinice
lokalne i područne (regionalne) samouprave i Grada Zagreba, pripadajućih
športskih zajednica i odgovarajućih športskih saveza, donijeti mrežu športskih
građevina kojom će se odrediti plan izgradnje, obnove, održavanja i upravljanja
športskim građevinama.
Analizom koju je sačinilo Ministarstvo znanosti, obrazovanja i športa utvrđeno
je da je potrebna prilagodba športskih objekata potrebama djece s teškoćama u
razvoju i osoba s invaliditetom, kako u smislu prostornog uređenja (vanjskog i
unutarnjeg), tako i opremljenosti.
U odgojno-obrazovnim ustanovama za djecu i mladež s teškoćama u razvoju
provedena je Anketa o izvannastavnim športskim aktivnostima i na temelju njenih
rezultata utvrđene su smjernice za uključivanje što većeg broja djece s
teškoćama u razvoju i mladih s invaliditetom u izvannastavne i druge športske
aktivnosti.
Rezultati ankete, osim potrebe da se izrade kriteriji za izvođenje
izvannastavnih športskih aktivnosti djece i mladeži s teškoćama u razvoju, koji
će se temeljiti na posebnostima pojedinih vrsta teškoća, ukazuju i na potrebu
uspostavljanja sustava natjecanja za djecu s teškoćama u razvoju i mlade s
invaliditetom.

CILJEVI

– osigurati osobama s invaliditetom izjednačene mogućnosti sudjelovanja u
rekreativnim, športskim aktivnostima i razonodi
– osigurati osobama s invaliditetom odgovarajuće upute, obrazovanje i sredstva
potrebna za sudjelovanje u rekreativnim, športskim aktivnostima i razonodi
– osigurati pristup športskim, rekreacijskim i turističkim objektima te javnim
sanitarnim objektima
– osigurati djeci s teškoćama u razvoju jednak pristup sudjelovanju u igri i
razonodi, uključujući te aktivnosti i u školskom sustavu

MJERE

*1. Izraditi Pravilnik o športskim natjecanjima djece s teškoćama u razvoju i
osoba s invaliditetom
Nositelj:* Ministarstvo znanosti, obrazovanja i športa
*Sunositelji:* Hrvatski paraolimpijski odbor, Hrvatski športski savez gluhih,
Hrvatski olimpijski odbor, znanstvene ustanove, udruge osoba s invaliditetom i
udruge koje programski djeluju u korist osoba s invaliditetom
*Aktivnosti:*1. osnovati povjerenstvo
2. izraditi nacrt prijedloga Pravilnika (povjerenstvo)
3. provesti javnu raspravu
4. usvojiti i službeno objaviti Pravilnik
*Rokovi:*1. – 4. prosinac 2007. godine
*Indikatori provedbe:*1. osnovano povjerenstvo
2. izrađen Pravilnik
3. provedena javna rasprava
4. usvojen i objavljen Pravilnik
*Potrebna financijska sredstva*Sredstva će se osigurati iz državnog proračuna u okviru redovne djelatnosti.
 *2. Izraditi, provoditi i pratiti programe izvannastavnih šport­skih i drugih
aktivnosti koji će poboljšati uključivanje djece i mladeži s teškoćama u razvoju*Nositelj: Ministarstvo znanosti, obrazovanja i športa
Sunositelji: Hrvatski paraolimpijski odbor, Hrvatski športski savez gluhih,
znanstvene ustanove, organizacije civilnog društva
*Aktivnosti:*1. izraditi analizu stanja
2. izraditi prijedlog programa
3. ocijeniti programe (povjerenstvo)
4. osposobiti učitelje, trenere, voditelje
5. pratiti provedbu
*Rokovi:*1. 2007. godina
2. – 5. 2008. godina i kontinuirano
*Indikatori provedbe:*1. izrađena analiza stanja
2. broj novih programa
3. broj programa u provedbi
4. broj uključene djece i mladeži s teškoćama u razvoju u izvannastavne športske
i druge aktivnosti
5. broj osposobljenih učitelja, trenera, voditelja
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti, te iz proračuna
Hrvatskog paraolimpijskog odbora, Hrvatskog športskog saveza gluhih i Hrvatskog
olimpijskog odbora.

*3. Organizirati športska natjecanja djece s teškoćama u razvoju i osoba s
invaliditetom na lokalnoj, regionalnoj i državnoj razini te poticati
sudjelovanje na međunarodnim natjecanjima*
*Nositelj:* Ministarstvo znanosti, obrazovanja i športa
*Sunositelji:* Hrvatski paraolimpijski odbor, Hrvatski športski savez gluhih,
Hrvatski olimpijski odbor, jedinice lokalne i područne (regionalne) samouprave,
organizacije civilnog društva
*Aktivnost:*1. organizirati natjecanja
*Rok:*kontinuirano
*Indikator provedbe:*1. broj organiziranih natjecanja na svim razinama
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti, te u proračunima
Hrvatskog paraolimpijskog odbora, Hrvatskog športskog saveza gluhih i Hrvatskog
olimpijskog odbora.

*4. Ukloniti građevinske prepreke i prilagoditi športske terene (unutarnje i
vanjske) te prilagoditi opremu potrebama djece s teškoćama u razvoju i osoba s
invaliditetom
Nositelj:* Ministarstvo znanosti, obrazovanja i športa
*Sunositelji:* jedinice lokalne i područne (regionalne) samouprave, Hrvatski paraolimpijski odbor, Hrvatski športski savez gluhih, organizacije civilnog
društva
*Aktivnosti:*1. izraditi analizu postojećeg stanja
2. utvrditi prioritete
3. izraditi projektnu dokumentaciju
4. pribaviti dozvole
5. ukloniti prepreke i prilagoditi teren (po načelu povećanja za 5% svake godine
u svakoj županiji)
6. opremati športske terene (po načelu povećanja za 5% svake godine u svakoj
županiji)
*Rokovi:*kontinuirano
*Indikatori provedbe:*1. – 6. broj športskih terena u cijelosti prilagođenih i opremljenih u skladu s
potrebama djece s teškoćama u razvoju i osoba s invaliditetom
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

*5. Ukloniti građevinske prepreke i prilagoditi školske prostore te opremu u
svrhu omogućavanja izvannastavnih aktivnosti (športskih i drugih) potrebama
djece s teškoćama u razvoju
Nositelj:* Ministarstvo znanosti, obrazovanja i športa
*Sunositelji:* jedinice lokalne i područne (regionalne) samouprave, Hrvatski paraolimpijski odbor, Hrvatski športski savez gluhih, udruge osoba s
invaliditetom i udruge koje programski djeluju u korist osoba s invaliditetom
*Aktivnosti:*1. izraditi analizu postojećeg stanja po županijama
2. utvrditi prioritete
3. izraditi projektnu dokumentaciju
4. pribaviti dozvole
5. ukloniti prepreke i prilagoditi školske prostore i opremu
*Rokovi:*1. 2007. godina
2. 2008. godina
3. 2009. godina
4. – 5.2009. – 2015. godina
*Indikatori provedbe:*1. – 5. broj školskih prostora u cijelosti prilagođenih i oprem­ljenih potrebama
izvannastavnih aktivnosti djece s teškoćama u razvoju
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

*6. Izgraditi i opremiti »didaktičke parkove (igrališta)« i/ili edukativne staze
za šetanje (planinarenje) u svakoj županiji za djecu s teškoćama u razvoju i
osobe s invaliditetom
Nositelji:* jedinice lokalne i područne (regionalne) samouprave
*Sunositelji:* udruge osoba s invaliditetom i udruge koje programski djeluju u
korist osoba s invaliditetom
*Aktivnosti:*1. izraditi analizu i planiranje
2. izraditi projektnu dokumentaciju
3. pribaviti dozvole
4. u svakoj županiji izgraditi i opremiti najmanje jedan »didaktički park
(igralište)« i/ili edukativnu stazu za djecu s teškoćama u razvoju i osobe s
invaliditetom
*Rokovi:*1. 2007. godina
2. 2008. godina
3. 2009. godina
4. od 2009. godine i kontinuirano
*Indikatori provedbe:*1. - 4. broj izgrađenih i opremljenih »didaktičkih parkova (igrališta)« i/ili
edukativnih staza za djecu s teškoćama u razvoju i osobe s invaliditetom
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

*7. Prilagoditi, urediti i izgraditi javne plaže i turističko-ugostiteljske
objekte sukladno potrebama djece s teškoćama u razvoju te osoba s invaliditetom
Nositelj:* jedinice lokalne i područne (regionalne) samouprave
*Sunositelji:* Ministarstvo mora, turizma, prometa i razvitka, Hrvatska turistička
zajednica, poslovni subjekti koji javne plaže i turističko-ugostiteljske objekte
koriste putem koncesija, udruge osoba s invaliditetom i udruge koje programski
djeluju u korist osoba s invaliditetom
*Aktivnosti:*1. izraditi analizu i planiranje
2. izraditi projektnu dokumentaciju
3. pribaviti dozvole
4. izgraditi, urediti i prilagoditi najmanje 15 javnih plaža i
turističko-ugostiteljskih objekata
5. izraditi i tiskati prospekte s ciljem informiranja javnosti
*Rokovi:*kontinuirano
*Indikatori provedbe:*1. – 4. broj uređenih, prilagođenih i izgrađenih javnih plaža i
turističko-ugostiteljskih objekata uključujući i prilagodbu javnih sanitarnih
prostora
5. broj izrađenih, tiskanih i distribuiranih prospekata
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

**2.14. UDRUGE OSOBA S INVALIDITETOM U CIVILNOM DRUŠTVU**
UVOD

Civilno društvo je vrlo rano prepoznato kao potencijalni subjekt aktivnog
uključivanja osoba s invaliditetom u društveni život. Organizirajući se u udruge
osoba s invaliditetom i udruge koje programski djeluju u korist osoba s
invaliditetom, saveze i mreže, formalne i neformalne, osobe s invaliditetom dale
su aktivan doprinos u izgradnji demokratskih procesa našeg društva u cjelini.
Tamo gdje je društvo kroz svoje institucijske mehanizme možda sporije djelovalo
u stvaranju percepcije poboljšanja životnog standarda i pružanja mogućnosti za
aktivno uključivanje osoba s invaliditetom, organizacije civilnog društva su
pridonosile stvaranju pozitivne predodžbe u javnosti o osobama s invaliditetom i
njihovim potrebama i time promicale njihovo uključivanje u život zajednice. U
tom smislu neophodno je i nadalje poticati i stvarati povoljno okruženje za
razvoj volonterstva, koje je jedna od temeljnih vrijednosti i jedno od glavnih
obilježja djelovanja organizacija civilnog društva.
Vlada Republike Hrvatske uvažava nevladine, neprofitne organizacije osoba s
invaliditetom kao kompetentne i stručne partnere u razvoju politika, te s njima
razvija partnerske odnose u postupku donošenja odluka kako bi se na
najprimjereniji način štitila prava i dostojanstvo osoba s invaliditetom.
Slijedom primjene međunarodnih dokumenata, pa tako i Konvencije o pravima osoba
s invaliditetom UN-a, Vlada Republike Hrvatske u donošenju nacionalnih
dokumenata poštuje načela nediskriminacije, punog i učinkovitog sudjelovanja i
uključivanja osoba s invaliditetom u društvo, načelo jednakih mogućnosti,
pristupačnosti, ravnopravnosti muškaraca i žena, sposobnosti razvoja djece s
teškoćama u razvoju i njihova prava na očuvanje vlastitog identiteta.
Jednake mogućnosti podrazumijevaju jednak pristup obrazovanju, sudjelovanju u
kulturnom životu, pristup zdravstvenim te socijalnim uslugama, kao i
zapošljavanju, što su istovremeno glavni preduvjeti za socijalnu (društvenu)
uključenost i sudjelovanje te neovisnost osoba s invaliditetom. Ovdje je također
bitno izdvojiti posebne kategorije osoba s invaliditetom radi povećanog rizika
od isključenosti iz društva, a to su: žene i djevojke s invaliditetom, osobe s
najtežom vrstom i stupnjem oštećenja, djeca s teškoćama u razvoju i mladi s
invaliditetom, starije osobe s invaliditetom i osobe s invaliditetom iz
manjinskih i zajednica migranata, kojima se u Strategiji posvećuje posebna
pozornost.
U Registru udruga Republike Hrvatske u vrijeme donošenja Strategije registrirano
je 315 udruga osoba s invaliditetom. Sama brojka govori o nastojanjima osoba s
invaliditetom usmjerenim na ulaganje vlastitih napora za poboljšanje životnih
uvjeta, kao i o njihovoj spremnosti da u okviru svoje preostale radne
sposobnosti daju puni doprinos cjelokupnom boljitku zajednice u kojoj žive i
djeluju. Ovdje je svakako iznimno važno spomenuti osobit doprinos koji su udruge
osoba s invaliditetom dale u pripremi i izradi ove Strategije.

CILJEVI
– sustavno podizati razinu svijesti javnosti o značaju udruga osoba s
invaliditetom
– poticati aktivno djelovanje žena s invaliditetom
– poticati veću integraciju osoba s invaliditetom
– sustavno financirati udruge osoba s invaliditetom omogućujući njihovo
djelovanje u cilju unapređenja kvalitete života najranjivijih skupina
– poticati suradnju udruga osoba s invaliditetom s ostalim organizacijama
civilnog društva
– uspostaviti odgovarajuće institucijske mehanizme radi ostvarenja učinkovitije
suradnje između tijela državne i lokalne vlasti i organizacija civilnog društva,
a s ciljem smanjivanja socijalne isključenosti

MJERE

*1. Sustavno podizati razinu svijesti javnosti o značaju udruga osoba s
invaliditetom
Nositelj:* Ured za udruge Vlade Republike Hrvatske
*Sunositelji:* Nacionalna zaklada za razvoj civilnog društva, Ministarstvo
obitelji, branitelja i međugeneracijske solidarnosti, Ministarstvo zdravstva i
socijalne skrbi, jedinice lokalne i područne (regionalne) samouprave, udruge
osoba s invaliditetom i udruge koje programski djeluju u korist osoba s
invaliditetom
*Aktivnosti:*1. razvijati partnerstvo državne i javne uprave s udrugama osoba s invaliditetom
na svim razinama
2. provoditi sustavna istraživanja o stanju i položaju osoba s invaliditetom
3. poticati uključivanje medija
*Rokovi:*2007. godina i kontinuirano
*Indikatori provedbe:*1. unaprijeđeno partnerstvo državne i javne uprave s udrugama osoba s
invaliditetom na svim razinama
2. broj istraživanja o stanju i položaju osoba s invaliditetom
3. uključenost medija
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

*2. Poticati aktivno djelovanje žena s invaliditetom
Nositelj:* Ured za ravnopravnost spolova Vlade Republike Hrvatske
*Sunositelji:* Ministarstvo obitelji, branitelja i međugeneracijske solidarnosti,
Ured za udruge Vlade Republike Hrvatske, Nacionalna zaklada za razvoj civilnog
društva, jedinice lokalne i područne (regionalne) samouprave, udruge osoba s
invaliditetom, udruge koje programski djeluju u korist osoba s invaliditetom i
ostale organizacije civilnog društva
*Aktivnosti:*1. izraditi i uvoditi rodno osjetljive programe usmjerene na uklanjanje
stereotipa (posebno u područjima od posebnog državnog interesa) putem
županijskih/lokalnih povjerenstava za ravnopravnost spolova
2. osiguravati sustavnu financijsku potporu programima za aktivno uključivanje
žena, posebno na lokalnoj razini, radi smanjenja rizika od socijalnog
isključivanja
*Rokovi:*2007. godina i kontinuirano
*Indikatori provedbe:*1. broj programa
2. broj programa kojima je pružena financijska potpora
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

*3. Poticati zapošljavanje osoba s invaliditetom programima udruga
Nositelji:* Ministarstvo zdravstva i socijalne skrbi
*Sunositelji:* Ured za udruge Vlade Republike Hrvatske, Nacionalna zaklada za
razvoj civilnog društva, Hrvatska gospodarska komora, Hrvatski zavod za
zapošljavanje jedinice lokalne i područne (regionalne) samouprave, udruge osoba
s invaliditetom i udruge koje programski djeluju u korist osoba s invaliditetom
*Aktivnosti:*1. provoditi edukaciju svih zainteresiranih čimbenika u zapošljavanju osoba s
invaliditetom
2. osigurati financijsku potporu programima udruga za osobe s invaliditetom
usmjerene na zapošljavanje
*Rokovi:*kontinuirano
*Indikatori provedbe:*1. broj provedenih edukacija
2. broj programa kojima je pružena financijska potpora
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

*4. Sustavno financirati udruge osoba s invaliditetom omogućujući njihovo
djelovanje u cilju unapređenja kvalitete života osoba s invaliditetom*
*Nositelji:* Ured za udruge Vlade Republike Hrvatske
*Sunositelji:* Nacionalna zaklada za razvoj civilnog društva, Ministarstvo
zdravstva i socijalne skrbi, Ministarstvo obitelji, branitelja i
međugeneracijske solidarnosti, Ministarstvo financija, Ministarstvo
gospodarstva, rada i poduzetništva, Ured za socijalno partnerstvo Vlade
Republike Hrvatske, jedinice lokalne i područne (regionalne) samouprave, udruge
osoba s invaliditetom
*Aktivnosti:*1. izraditi analizu postojećih propisa
2. predložiti izmjene i dopune propisa kojima će se jedinice lokalne i područne
(regionalne) samouprave obvezati na pružanje financijske potpore programima
udruga osoba s invaliditetom i udruga koje programski djeluju u korist osoba s
invaliditetom
3. izraditi model sustavnog financiranja osnovne djelatnosti saveza udruga osoba
s invaliditetom iz sredstava državnog proračuna
4. izraditi modele financiranja udruga osoba s invaliditetom putem sponzorstva i
donatorstva
*Rokovi:*1. 2007. godina
2. – 3.2008. godina i kontinuirano
4. 2008. godina
*Indikatori provedbe:*1. izrađena analiza postojećih propisa
2. predložene izmjene i dopune propisa kojima će se jedinice lokalne i područne
(regionalne) samouprave obvezati na pružanje financijske potpore programima
udruga osoba s invaliditetom i udruga koje programski djeluju u korist osoba s
invaliditetom
3. izrađen model sustavnog financiranja osnovne djelatnosti saveza udruga osoba
s invaliditetom iz sredstava državnog proračuna
4. izrađeni modeli financiranja udruga osoba s invaliditetom putem sponzorstva i
donatorstva
*Potrebna financijska sredstva:*Sredstva će se osigurati iz državnog proračuna i proračuna jedinica lokalne i
područne (regionalne) samouprave u okviru redovne djelatnosti.

*5. Poticati i razvijati suradnju udruga osoba s invaliditetom s ostalim
organizacijama civilnog društva
Nositelji:* Ured za udruge Vlade Republike Hrvatske
*Sunositelji:* Nacionalna zaklada za razvoj civilnog društva, udruge osoba s
invaliditetom
*Aktivnosti:*1. razvijati suradnju između organizacija civilnog društva i udruga osoba s
invaliditetom
2. omogućiti održivost i kontinuitet djelovanja saveza udruga osoba s
invaliditetom
*Rokovi:*kontinuirano
*Indikatori provedbe:*1. ostvarena suradnja između organizacija civilnog društva i udruga osoba s
invaliditetom
2. osigurano kontinuirano djelovanje saveza udruga osoba s invaliditetom
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.

*6. Provoditi edukaciju voditelja udruga osoba s invaliditetom
Nositelji:* Ured za udruge Vlade Republike Hrvatske
*Sunositelji:* Nacionalna zaklada za razvoj civilnog društva, udruge osoba s
invaliditetom, udruge koje programski djeluju u korist osoba s invaliditetom i
ostale organizacije civilnog društva
*Aktivnosti:*1. osmisliti programe za edukaciju voditelja
2. održavati seminare i radionice za edukaciju voditelja
*Rokovi:*1. 2007. godina
2. kontinuirano
*Indikatori provedbe:*1. osmišljeni programi za edukaciju voditelja
2. broj održanih seminara i radionica
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.

*7. Osigurati jednake mogućnosti unutar organizacija civilnog društva s ciljem
usklađivanja s međunarodnim dokumentima
Nositelji:* Povjerenstvo Vlade Republike Hrvatske za osobe s invaliditetom
*Sunositelji:* Ministarstvo zdravstva i socijalne skrbi, Ured za udruge Vlade
Republike Hrvatske, Nacionalna zaklada za razvoj civilnog društva, Ministarstvo
obitelji, branitelja i međugeneracijske solidarnosti, Središnji državni ured za
upravu, udruge osoba s invaliditetom i udruge koje programski djeluju u korist
osoba s invaliditetom
*Aktivnosti:*1. izraditi analizu postojećih nacionalnih propisa u odnosu na međunarodne
dokumente u pogledu načela jednakih mogućnosti
2. predložiti izmjene propisa
*Rokovi:*1. 2008. godina
2. 2009. godina i kontinuirano
*Indikatori provedbe:*1. izrađena analiza postojećih nacionalnih propisa u odnosu na međunarodne
dokumente u pogledu načela jednakih mogućnosti
2. predložene izmjene propisa
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.

**2.15. MEĐUNARODNA SURADNJA**
UVOD

Uvažavajući potrebe osoba s invaliditetom kao jedne od najugroženijih, posebno
osjetljivih društvenih skupina i njihovu zastupljenost s više od 10% udjela u
populaciji, posebnu pozornost potrebno je posvetiti djelovanju na međunarodnoj
razini, uspostavi kontakata te razvijanju svih oblika međunarodne suradnje.
Razvoj i širenje međunarodne suradnje, kao i globalizacija današnjeg svijeta,
procesi su koji duboko zahvaćaju u područje od posebnog interesa za osobe s
invaliditetom te ujedno pružaju i priliku za aktivni doprinos međunarodnim
aktivnostima od strane država, kao i udruga osoba s invaliditetom te samih osoba
s invaliditetom. Pri tome je od neprocjenjivog značaja neposredna razmjena
iskustava osoba s invaliditetom, kao i dostignuća u nacionalnim praksama, a u
svrhu stvaranja općeg dobra, solidarnosti i praktične koristi za osobe s
invaliditetom.
Aktivnostima na međunarodnoj razini te aktivnom politikom na području usvajanja
međunarodnih dokumenata koji se tiču osoba s invaliditetom, Republika Hrvatska
nastoji održati korak s europskim krugom zemalja. Tome dodatno pridonosi i
proces usklađivanja zakonodavstva sa stečevinom Europske unije, i aktivno
sudjelovanje u provedbi Akcijskog plana Vijeća Europe za promicanje prava i
potpunog sudjelovanja u društvu osoba s invaliditetom: poboljšanje kvalitete
života osoba s invaliditetom u Europi 2006.-2015. Uz osiguravanje navedene
dinamike, bit će potrebno učiniti dodatne napore u boljoj prezentaciji vlastitih
iskustava i dosega na ovom području, aktivnijem sudjelovanju hrvatskih
stručnjaka u međunarodnoj suradnji, kao i poboljšanju informiranosti osoba s
invaliditetom u Republici Hrvatskoj o stanju i načinu zaštite prava osoba s
invaliditetom u svijetu.

CILJEVI
– poticati suradnju tijela državne uprave i organizacija civilnog društva na
međunarodnoj razini u svrhu provedbe međunarodnih dokumenata od posebnog
interesa za osobe s invaliditetom
– provoditi međunarodnu suradnju, uključujući međunarodne programe razvoja, uz
pristupačnost osobama s invaliditetom
– olakšati međunarodnu razmjenu informacija, iskustava, programa izobrazbe i
najboljih primjera iz prakse osobama s invaliditetom
– redovito izvješćivati o stanju ljudskih prava osoba s invaliditetom, sukladno
Konvenciji o pravima osoba s invaliditetom UN-a i Akcijskom planu Vijeća Europe
za promicanje prava i potpunog sudjelovanja u društvu osoba s invaliditetom:
poboljšanje kvalitete života osoba s invaliditetom u Europi 2006. – 2015.

MJERE

*1. Pratiti usklađenost važećih zakona s preuzetim međunarodnim dokumentima od
posebnog interesa za osobe s invaliditetom
Nositelj:* Povjerenstvo Vlade Republike Hrvatske za osobe s invaliditetom
*Sunositelji:* Ministarstvo zdravstva i socijalne skrbi, Ministarstvo obitelji,
branitelja i međugeneracijske solidarnosti, Ministarstvo vanjskih poslova i
europskih integracija
*Aktivnosti:*1. pratiti usklađenost važećih zakona s preuzetim međunarodnim dokumentima
2. predlagati izmjene i dopune odgovarajućih zakona
*Rokovi:*kontinuirano
*Indikatori provedbe:*1. provedene izmjene i dopune zakona
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.

*2. Izraditi popis te prijevode svih međunarodnih dokumenata od posebnog interesa
za osobe s invaliditetom te ih učiniti dostupnima u prilagođenim formatima
Nositelj:* Povjerenstvo Vlade Republike Hrvatske za osobe s invaliditetom
*Sunositelji:* Ministarstvo obitelji, branitelja i međugeneracijske solidarnosti,
Ministarstvo zdravstva i socijalne skrbi, Ministarstvo znanosti, obrazovanja i
športa, Ministarstvo vanjskih poslova i europskih integracija
*Aktivnosti:*1. izraditi popis i prijevode međunarodnih dokumenata, te ustanoviti potrebe
odnosno nakladu radi dostupnosti slijepim i gluhoslijepim osobama
2. tiskati u crnom tisku, na Brailleovom pismu, uvećanim tiskom i u audiozapisu
prema ustanovljenim potrebama odnosno u odgovarajućoj nakladi
3. izvršiti ravnomjernu distribuciju sukladno izraženim potrebama
*Rokovi:*kontinuirano
*Indikatori provedbe:*1. izrađen popis i prijevodi međunarodnih dokumenata, te ustanovljene potrebe
odnosno naklada radi dostupnosti slijepim i gluhoslijepim osobama
2. tiskani dokumenti u crnom tisku, na Brailleovom pismu, uvećanim tiskom i
snimljeni u audio zapisu prema ustanovljenim potrebama odnosno u odgovarajućoj
nakladi
3. izvršena ravnomjerna distribucija sukladno izraženim potrebama
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.

*3. Podnositi izvješća o provedbi preuzetih obveza sukladno međunarodnim
dokumentima
Nositelj:* Ministarstvo obitelji branitelja i međugeneracijske solidarnosti
*Sunositelji:* Ministarstvo vanjskih poslova i europskih integracija, Ministarstvo
zdravstva i socijalne skrbi, Ministarstvo gospodarstva, rada i poduzetništva,
Ministarstvo znanosti, obrazovanja i športa, Ministarstvo pravosuđa,
Ministarstvo mora, turizma, prometa i razvitka, Ministarstvo kulture,
Ministarstvo zaštite okoliša, prostornog uređenja i graditeljstva, Ministarstvo
financija, Ured za ravnopravnost spolova Vlade Republike Hrvatske
*Aktivnosti:*1. osnovati međuresorne Radne skupine za izradu izvješća po Konvenciji o pravima
osoba s invaliditetom UN-a i Akcijskom planu Vijeća Europe za promicanje prava i
potpunog sudjelovanja u društvu osoba s invaliditetom: poboljšanje kvalitete
života osoba s invaliditetom u Europi 2006. – 2015. te Konvenciji o uklanjanju
svih oblika diskriminacije žena UN-a
2. izrađivati izvješća
*Rokovi:*sukladno preuzetim obvezama
*Indikatori provedbe:*1. osnovane međuresorne Radne skupine za izradu izvješća po Konvenciji o pravima
osoba s invaliditetom UN-a i Akcijskom planu Vijeća Europe za promicanje prava i
potpunog sudjelovanja u društvu osoba s invaliditetom: poboljšanje kvalitete
života osoba s invaliditetom u Europi 2006. – 2015. te Konvenciji o uklanjanju
svih oblika diskriminacije žena UN-a
2. izrađena izvješća
Potrebna financijska sredstva:
Sredstva će se osigurati iz državnog proračuna u okviru redovne djelatnosti.

*4. Izvješćivati Vijeće Europe o stanju ljudskih prava osoba s invaliditetom u
Republici Hrvatskoj
Nositelj:* Ministarstvo obitelji, branitelja i međugeneracijske solidarnosti
*Sunositelji:* Ministarstvo vanjskih poslova i europskih integracija, Ured za
ljudska prava Vlade Republike Hrvatske
*Aktivnosti:*1. pratiti rad Vijeća Europe aktivnim sudjelovanjem u radnim tijelima
2. pratiti europsko zakonodavstvo o ljudskim pravima osoba s invaliditetom, te o
tome
izvješćivati nadležna tijela i udruge osoba s invaliditetom
3. izvješćivati Vijeće Europe o unapređivanju ljudskih prava osoba s
invaliditetom u Republici Hrvatskoj
*Rokovi:*kontinuirano
*Indikatori provedbe:*1. redovno sudjelovanje u radnim tijelima Vijeća Europe
2. osiguran kontinuitet izvješćivanja nadležnih tijela i udruga osoba s
invaliditetom o
europskom zakonodavstvu o ljudskim pravima osoba s invaliditetom
3. osigurano redovito izvješćivanje Vijeća Europe o unapređivanju ljudskih prava
osoba s invaliditetom u Republici Hrvatskoj
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.

*5. Poticati i podržavati međunarodnu suradnju udruga osoba s invaliditetom
Nositelj:* Ured za udruge Vlade Republike Hrvatske
*Sunositelji:* Ministarstvo zdravstava i socijalne skrbi, Ministarstvo obitelji,
branitelja i međugeneracijske solidarnosti, Povjerenstvo Vlade Republike
Hrvatske za osobe s invaliditetom, udruge osoba s invaliditetom i udruge koje
programski djeluju u korist osoba s invaliditetom
*Aktivnost:*1. planirati sredstva za poticanje i podržavanje međunarodne suradnje udruga
osoba s invaliditetom
*Rok:*kontinuirano
*Indikator provedbe:*1. osigurana sredstva za poticanje i podržavanje međunarodne suradnje udruga
osoba s invaliditetom
*Potrebna financijska sredstva:*Sredstva će se osigurati iz državnog proračuna u okviru redovne djelatnosti.

3. ZAVRŠNE ODREDNICE

1. Povjerenstvo Vlade Republike Hrvatske za osobe s invaliditetom zaduženo je za
praćenje primjene postojećih propisa koji se odnose na osobe s invaliditetom i
predlaganje mjera Vladi Republike Hrvatske za unapređivanje rada u tijelima koja
u svojem djelokrugu i/ili nadležnosti imaju poslove u vezi zaštite osoba s
invaliditetom i ostvarivanja njihovih prava; raspravljanje i davanje mišljenja o
nacrtima zakona i drugih propisa koji su od interesa za unapređivanje kvalitete
življenja osoba s invaliditetom i njihovih obitelji, te predlaganje Vladi
Republike Hrvatske i tijelima državne uprave promjene zakona i drugih propisa iz
područja koja se odnose na osobe s invaliditetom; proučavanje, praćenje i
predlaganje mjera u odnosu na međunarodne akte, osobito akte Vijeća Europe i
Europske unije, iz područja položaja, zaštite i rehabilitacije osoba s
invaliditetom, te davanje mišljenja u postupku njihovog donošenja i usvajanja;
prikupljanje podataka o aktivnostima namijenjenim za osobe s invaliditetom koje
se poduzimaju od strane tijela državne vlasti, ustanova, vjerskih zajednica,
udruga i drugih organizacijskih oblika, te predlaganje mjera za njihovu
djelotvorniju provedbu; prikupljanje podataka i proučavanje iskustava drugih
zemalja u ostvarivanju prava osoba s invaliditetom te usklađivanje i praćenje
provedbe Nacionalne strategije izjednačavanja mogućnosti za osobe s
invaliditetom od 2007. do 2015. godine, kao i predlaganje učinkovitog
izvršavanja planiranih mjera i aktivnosti.
2. Ministarstvo obitelji, branitelja i međugeneracijske solidarnosti i
Povjerenstvo Vlade Republike Hrvatske za osobe s invaliditetom određuju se
koordinatorima provedbe Nacionalne strategije izjednačavanja mogućnosti za osobe
s invaliditetom od 2007. do 2015. godine.
3. Tijela državne uprave na nacionalnoj razini, te na razini jedinica lokalne i
područne (regionalne) samouprave dužna su provoditi mjere iz Nacionalne
strategije izjednačavanja mogućnosti za osobe s invaliditetom od 2007. do 2015.
godine, u cilju unapređenja položaja osoba s invaliditetom u Republici
Hrvatskoj.
4. Jedinice lokalne i područne (regionalne) samouprave dužne su izraditi lokalne
strategije/programe u svrhu izjednačavanja mogućnosti za osobe s invaliditetom.
5. Sva tijela državne uprave na nacionalnoj razini i na razini jedinica lokalne
i područne (regionalne) samouprave dužna su, u roku 3 (tri) mjeseca nakon
usvajanja, imenovati koordinatore za provedbu mjera Nacionalne strategije.
6. Sva se resorna ministarstva zadužuju da, po donošenju ove Nacionalne
strategije, upoznaju tijela i ustanove iz svog djelokruga s činjenicom njezina
donošenja i svrhom donošenja, te da osiguraju njezinu dostupnost, kao i da
poduzmu sve potrebne mjere radi njezine dosljedne primjene.
7. Sva tijela zadužena za provedbu mjera Nacionalne strategije obvezna su
izraditi propise za provedbu mjera iz svoje nadležnosti i objaviti ih na svojim
web stranicama.
8. Sva tijela zadužena za provedbu mjera Nacionalne strategije obvezna su do 31.
siječnja svake godine dostaviti Ministarstvu obitelji, branitelja i
međugeneracijske solidarnosti izvješća o provedbi mjera iz svoje nadležnosti.
9. Ministarstvo obitelji, branitelja i međugeneracijske solidarnosti će do 1.
travnja svake godine Vladi Republike Hrvatske dostaviti objedinjeno izvješće o
provedbi mjera zadanih Nacionalnom strategijom.
10. Sva tijela zadužena za provedbu mjera ove Nacionalne strategije dužna su ih
uvrstiti u svoje godišnje planove, te za svaku godinu osigurati sredstva iz
državnog proračuna za njihovu provedbu.
11. Ministarstvo obitelji, branitelja i međugeneracijske solidarnosti će, u
suradnji s Povjerenstvom Vlade Republike Hrvatske za osobe s invaliditetom, u
roku od 6 (šest) mjeseci nakon usvajanja, tiskati Nacionalnu strategiju u crnom
tisku, na Brailleovom tisku ili u audio zapisu, te će je objaviti na web
stranicama.
12. U slučaju promjene ustroja državnih tijela koja su nositelji mjera,
ministarstvo nadležno za obitelj izvršit će, u roku od 3 (tri) mjeseca, promjenu
nositelja mjera.
13. Nacionalna strategija izjednačavanja mogućnosti za osobe s invaliditetom od
2007. do 2015. godine objavit će se u »Narodnim novinama«.

4. PRILOZI

*Tablica 1.* PRIKAZ BROJA KORISNIKA I BROJA INTEGRIRANIH KORISNIKA U REDOVNI
SUSTAV

|  |  |  |
| --- | --- | --- |
| USTANOVE | Broj korisnika | Broj (%) integriranih korisnika u redovni sustav |
| PREDŠKOLSKE USTANOVE | 150.734 | 2.179 (1,45%) |
| REDOVNE OSNOVNE ŠKOLE  (2004./05.) | 392.963 | 9 133 (2,32%) |
| REDOVNE SREDNJE ŠKOLE (2006./07.)g. | 187.695 | 2.766 (1,47 %) |
| VISOKA UČILIŠTA (2005./06.) | 160.098 | 210 (0,13%) |
| UKUPNO |  |  |

Izvor: Ministarstvo znanosti, obrazovanja i športa

*Tablica 2.* OSOBE S INVALIDITETOM PREMA UZROKU INVALIDITETA, SPOLU I FIZIČKOJ
AKTIVNOSTI, POPIS 2001.

|  |  |  |  |  |  |  |
| --- | --- | --- | --- | --- | --- | --- |
|  | Spol | Ukupno | Fizička pokretljivost osoba s invaliditetom | | | |
| sasvim pokretni | trajno ograničeno pokretni uz pomoć štapa, štaka ili hodalice | trajno ograničeno pokretni uz pomoć invalidskih kolica | trajno nepokretni |
| REPUBLIKA HRVATSKA | sv. | 429.421 | 324.512 | 85.220 | 7.201 | 12.488 |
| m | 245.897 | 198.528 | 38.928 | 3.768 | 4.673 |
| ž | 183.524 | 125.984 | 46.292 | 3.433 | 7.815 |
| Uzrok invaliditeta: |  |  |  |  |  |  |
| Od rođenja | sv. | 25.186 | 19.378 | 3.428 | 956 | 1.424 |
| m | 13.335 | 10.609 | 1.527 | 503 | 696 |
| ž | 11.851 | 8.769 | 1.901 | 453 | 728 |
| Drugi svjetski rat i njegove posljedice | sv. | 13.238 | 8.900 | 4.030 | 116 | 192 |
| m | 10.556 | 7.229 | 3.099 | 84 | 144 |
| ž | 2.682 | 1.671 | 931 | 32 | 48 |
| Domovinski rat i njegove posljedice | sv. | 45.763 | 41.193 | 4.046 | 357 | 167 |
| m | 42.913 | 38.873 | 3.597 | 320 | 123 |
| ž | 2.850 | 2.320 | 449 | 37 | 44 |
| Invalid rada | sv. | 109.104 | 94.988 | 13.179 | 425 | 512 |
| m | 71.310 | 61.784 | 8.857 | 326 | 343 |
| ž | 37.794 | 33.204 | 4.322 | 99 | 169 |
| Bolest | sv. | 197.410 | 132.066 | 51.913 | 4.387 | 9.044 |
| m | 84.155 | 61.667 | 17.733 | 1.897 | 2.858 |
| ž | 113.255 | 70.399 | 34.180 | 2.490 | 6.186 |
| Prometna nesreća | sv. | 18.411 | 13.768 | 3.943 | 413 | 287 |
| m | 12.143 | 9.248 | 2.413 | 292 | 190 |
| ž | 6.268 | 4.520 | 1.530 | 121 | 97 |
| Ostalo | sv. | 20.309 | 14.219 | 4.681 | 547 | 862 |
| m | 11.485 | 9.118 | 1.702 | 346 | 319 |
| ž | 8.824 | 5.101 | 2.979 | 201 | 543 |

*Izvor podataka:* Državni zavod za statistiku, podatci Popisa
stanovništva, kućanstava i stanova 31. ožujka 2001.

Tablica 3. BROJ ZAPRIMLJENIH NALAZA O OSOBAMA S INVALIDITETOM

|  |  |  |
| --- | --- | --- |
|  |  | UKUPNO |
| 1. | NALAZ I MIŠLJENJE I. i II. STUPANJSKOG TIJELA VJEŠTAČENJA IZ SOCIJALNE SKRBI |  |
| 1.1. | Centri socijalne skrbi – I. stupanjsko tijelo vještačenja | 154.093 |
| 1.2. | Ministarstvo zdravstva i socijalne skrbi – II. stupanjsko tijelo vještačenja | 1247 |
|  | Ukupno | 155.340 |
| 2. | OBRAZAC O INVALIDITETU – ZDRAVSTVO |  |
| 2.1. | Školska medicina | 1.523 |
| 2.2. | Primarna zdravstvena zaštita (opća medicina i zdravstvena zaštita dojenčadi i male djece) 4.317 |  |
| 2.3. | Specijalističko konzilijarna zdravstvena zaštita | 208 |
| 2.4. | Posebne ustanove | 2 |
|  | Ukupno | 6.050 |
| 3. | RJEŠENJA O PRAVIMA VOJNIH I CIVILNIH INVALIDA RATA |  |
| 3.1. | Uredi državne uprave RH, Službe društvene djelatnosti – I. stupanjsko tijelo vještačenja | 11.585 |
| 3.2. | Grad Zagreb, Gradski ured za zdravstvo, rad i socijalnu skrb – I. stupanjsko tijelo vještačenja – Zagreb | 1.405 |
| 3.3. | Ministarstvo zdravstva i socijalne skrbi – II. stupanjsko tijelo vještačenja 16.615 |  |
| 3.4. | Presuda Upravnog Suda | 79 |
|  | Ukupno | 29.684 |
| 4. | RJEŠENJA O OBLICIMA ODGOJA I OBRAZOVANJA UČENIKA S TEŠKOĆAMA U RAZVOJU |  |
| 4.1. | Uredi državne uprave RH, Službe društvene djelatnosti – I. stupanjsko tijelo vještačenja | 10.619 |
| 4.2. | Gradski ured za obrazovanje i šport Grada Zagreba – I. stupanjsko tijelo vještačenja | 2.752 |
| 4.3. | Ministarstvo znanosti, obrazovanja i športa – II. stupanjsko tijelo vještačenja | 26 |
| 4.4. | Presuda Upravnog suda |  |
|  | Ukupno | 13.397 |
| 5. | MINISTARSTVO OBITELJI, BRANITELJA I MEĐUGENERACIJSKE SOLIDARNOSTI  (kompjutorska baza podataka) | 43.965 |
| 6. | HRVATSKI ZAVOD ZA MIROVINSKO OSIGURANJE (kompjutorska baza podataka) | 441.254 |
| 7. | RJEŠENJA O ZNAKU PRISTUPAČNOSTI |  |
| 7.1. | Uredi državne uprave služba za gospodarstvo | 11.226 |
|  | UKUPNO (1+2+3+4+5+6+7) | 700.916 |

Izvor podataka: Hrvatski registar o osobama s invaliditetom
Stanje na dan: 21. 12. 2006.

\_\_\_\_\_\_
1 Članak 140. Ustava Republike
Hrvatske (»Narodne novine«, broj 56/90, 135/97, 8/98 – pročišćeni tekst, 113/00,
124/00 – pročišćeni tekst, promjena Ustava 28/01)
2 Članak 5. Zakona o sudovima (»Narodne novine«, broj 150/05)
3 Usvojena zajedno s Fakultativnim protokolom na Općoj skupštini
Ujedinjenih naroda, 13. prosinca 2006.
4 Hrvatsko izaslanstvo aktivno je sudjelovalo u procesu izrade nacrta
Konvencije, dajući svoje prijedloge – primjerice, na čl. 25. Zdravlje, te čl.
27. Rad i zapošljavanje, kao i na sadržaj Preambule koji je obogaćen paragrafom
»s» kojim se skreće pozornost na posebnu osjetljivost osoba s invaliditetom u
situacijama oružanih sukoba i prirodnih katastrofa.
5 Akcijski plan Vijeća Europe za promicanje prava i potpunog
sudjelovanja u društvu osoba s invaliditetom: poboljšanje kvalitete života osoba
s invaliditetom u Europi 2006. – 2015., usvojen na 961. zasjedanju Odbora
ministara 5. travnja 2006. godine.
6 Republika Hrvatska je 5. studenog 1997. ratificirala Konvenciju za
zaštitu ljudskih prava i temeljnih sloboda, Konvencija i Protokoli 1., 4., 6.,
7. i 11. (»Narodne novine – Međunarodni ugovori«, broj 18/97, 6/99 – pročišćeni
tekst, 8/99 – ispravak)
7 Članak 14. Konvencije za zaštitu ljudskih prava i temeljnih
sloboda, pod naslovom »Zabrana diskriminacije»
8 Republika Hrvatska je 3. veljače 2003. ratificirala Protokol br. 12
uz Konvenciju za zaštitu ljudskih prava i temeljnih sloboda (»Narodne novine –
Međunarodni ugovori«, broj 14/02)
9 Republika Hrvatska je 26. veljače 2003. ratificirala Europsku
socijalnu povelju (»Narodne novine – Međunarodni ugovori«, broj 15/02), te će u
2007. pristupiti potpisivanju Revidirane Europske povelje
10 Ugovor iz Amsterdama (1997.) stupio je na snagu u svibnju 1999.
11 Potpisana i proklamirana na sastanku Europskog vijeća u Nici, dana
7. prosinca 2000.
12 Članak 21. Povelje o temeljnim pravima Europske unije
13 Članak 26. Povelje o temeljnim pravima Europske unije
14 »Narodne novine«, broj 41/01, 55/01
15 »Narodne novine«, broj 64/01
16 »Narodne novine«, broj 47/05
17 Vlada Republike Hrvatske donijela 28. rujna 2006., Hrvatski sabor
usvojio 24. studenog 2006.
18 Vlada Republike Hrvatske donijela 14. rujna 2006., Hrvatski sabor
usvojio 13. listopada 2006.
19 Vlada Republike Hrvatske prihvatila 22. ožujka 2006.
20 Vlada Republike Hrvatske usvojila 9. prosinca 2004.
21 Vlada Republike Hrvatske usvojila 15. rujna 2005., a 7. rujna
2006. godine Vlada Republike Hrvatske usvojila je Izmjene i dopune Protokola o
postupanju u slučaju nasilja u obitelji
22 Hrvatski nacionalni obrazovni standard i Nastavni plan i program
za osnov­ne škole, Ministarstvo znanosti obrazovanja i športa, 2006., uvode
termin »učenici s posebnim obrazovnim potrebama«, u skladu sa
socijalno-obrazovnim pristupom učenicima s teškoćama u razvoju.
23 »Narodne novine« broj 85/06 i 105/06
24 »Narodne novine« broj 126/06
25 »Narodne novine« broj 25/05, 41/05, 88/05, 125/05, 155/05, 24/06,
36/06 i 46/06
26 »Narodne novine«, broj 73/97, 27/01, 59/01, 82/01, 103/03 i 33/06
27 Od ukupno 69 državnih domova, 14 je za djecu bez odgovarajuće
roditeljske skrbi, 11 za djecu i mladež s poremećajima u ponašanju, 26 za djecu
i odrasle osobe s tjelesnim ili mentalnim oštećenjem i 18 za psihički bolesne
odrasle osobe.
28 Od ukupno 135 domova drugih osnivača, 4 je za djecu bez
odgovarajuće roditeljske skrbi, 15 za djecu i odrasle osobe s tjelesnim ili
mentalnim oštećenjem, 62 za starije i nemoćne osobe, 4 za psihički bolesne
odrasle osobe, 2 za ovisnike o alkoholu, drogama ili drugim opojnim sredstvima i
2 za djecu i odrasle osobe žrtve obiteljskog nasilja. Kako su u 2002. godini
osnivačka prava nad domovima za starije i nemoćne osobe prenijeta na jedinice
područ­ne (regionalne) samouprave, tako danas djeluje i 46 županijskih domova za
starije i nemoćne osobe, kategoriziranih prema kvaliteti pružanja usluga.
29 Zakon o mirovinskom osiguranju, »Narodne novine«, br. 102/98,
127/00, 95/01, 109/01, 147/02, 117/03, 30/04, 177/04, 92/05
30 Zakon o listi tjelesnih oštećenja, »Narodne novine«, broj 162/98;
Zakon o listi profesionalnih bolesti, »Narodne novine«, broj 162/98; Uredba o
medicinskom vještačenju u mirovinskom osiguranju, »Narodne novine«, broj 52/99,
145/99, 24/00, 52/00
31 Zakon o obveznim i dobrovoljnim mirovinskim fondovima, »Narodne
novine«, broj 49/99, 63/00, 103/03, 177/04
32 Vlada Republike Hrvatske na sjednici održanoj dana 12. travnja
2007. godine donijela je Strategiju reforme socijalnih naknada kojom će se olak­šati
pristup socijalnim pravima. Reformi socijalnih naknada pristupilo se s osnovnim
ciljem da se ograniče i kontroliraju novčane socijalne naknade te da se
pravednije raspodjele raspoloživa sredstva u BDP-u, uz istovremeno povećanje
udjela sredstava za socijalnu pomoć, koja se temelji na provjeri dohodovnog
i/ili imovinskog stanja (means-test). Strategija je usmjerena na bolju
koordinaciju i razmjenu informacija između različitih dijelova sustava socijalne
zaštite kako bi se izbjegla nepravedna kumulacija prava ili višestruko
isključivanje određenih kategorija potencijalnih korisnika. Osnovni ciljevi
reforme su: smanjenje ukupnog broja socijalnih naknada, bolje ciljanje
socijalnih naknada, brži i kvalitetniji pristup socijalnim naknadama, te
ujednačavanje socijalnih naknada.
33 S ciljem modernizacije sustava socijalne skrbi i njegova daljnjeg
usklađivanja s kriterijima i standardima važećim u zemljama Europske unije,
Ministarstvo zdravstva i socijalne skrbi pristupilo je realizaciji projekta
razvoja sustava, za što je Republika Hrvatska u lipnju 2005. godine potpisala
ugovor sa Svjetskom bankom o zajmu u iznosu od 31 milijun eura. U istu je svrhu
u veljači 2006. godine potpisan ugovor o darovnici Švedske agencije za
međunarodni razvoj u iznosu od 2 milijuna USD. Projektom se nastoji uspostaviti
novi, racionalniji i djelotvorniji sustav usmjeren prema socijalno
najugroženijim građanima, odnosno socijalno osjetljivim skupinama. To razumijeva
dalju decentralizaciju i prenošenje ovlasti na jedinice lokalne i područne
(regionalne) samouprave kako bi službe bile što djelotvornije i dostupnije
građanima; sustavnije poticanje i financijsku potporu djelovanju nevladinih
organizacija i humanitarnih udruga; bolju usmjerenost novčanih naknada pri čemu
će se uvažavati specifičnosti određenih područja zbog običaja i načina
življenja, te potreba i interesa korisnika; kvalitetnije pružanje institucijskih
i izvaninstitucijskih socijalnih usluga; kvalitetniju informiranost o socijalnim
pravima, te informatizaciju sustava. Projekt provodi Ministarstvo zdravstva i
socijalne skrbi u suradnji sa svim mjerodavnim institucijama, a čine ga tri
komponente koje se odnose na poboljšanje u pružanju socijalnih usluga putem
razvoja niza socijalnih programa, osnaživanje informacijskog i upravljačkog
sustava čime će se podržati novi model organizacije temeljen na načelu »one stop
shop-a«, te poboljšanje infrastrukture u ustanovama socijalne skrbi, što će
pridonijeti podizanju kvalitete življenja korisnika.
34 »Narodne novine«, broj 175/03 i 100/04
35 »Narodne novine«, broj 151/05
36 »Narodne novine«, broj 174/04
37 »Narodne novine«, broj 105/04
38 »Narodne novine«, broj 178/04, 48/05, 151/05 i 111/06
39 »Narodne novine«, broj 97/00
40 »Narodne novine«, broj 40/07
41 »Narodne novine«, broj 16/05, 66/05, 15/06, 112/06
42 »Narodne novine«, broj 131/98
43 Rački, J., 1997., Teorija profesionalne rehabilitacije osoba s
invaliditetom, Fakultet za defektologiju, Sveučilište u Zagrebu, Zagreb
44 Rački, J., 1997., Teorija profesionalne rehabilitacije osoba s
invaliditetom, Fakultet za defektologiju, Sveučilište u Zagrebu, Zagreb
45 »Narodne novine«, broj 143/02, 33/05
46 »Narodne novine«, broj 116/03
47 »Narodne novine«, broj 110/97, 27/98, 50/00, 129/00, 51/01,
111/03, 190/03,
105/04, 84/05 i 71/06
48 »Narodne novine«, broj 182/04, usvojena od Vlade Republike
Hrvatske
49 »Narodne novine«, broj 116/03, 17/04 i 136/04
50 »Narodne novine«, broj 7/01, 60/01, 135/06
51 Donio Hrvatski sabor na sjednici održanoj 1. travnja 2005. godine
52 http://www.un.org/esa/socdev/enable/diswpa01.htm
53 »Narodne novine«, broj 64/00
54 »Narodne novine«, broj 64/01
55 »Narodne novine«, broj 07/02
56 www.zdravlje.hr i www.hzjz.hr
57 United Nations Economic Commission for Europe
58 »Narodne novine«, broj 71/06

Ostalo, NN 63/2007-1962
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)